text:
NuBra Hong Kong
服務詳情
評語 提交評語
由於影pre-wedding同big day都需要著特別嘅內衣,我朋友知我結婚,就推介我用NuBra,因為佢之前用過覺得好好用.另外,我自己都有上網做過research,睇過過NuBra有咩款式同功能.Research中都睇過知道有真假NuBra,而且自己都試過其他類似嘅同種類產品,發覺真係好大分別.我覺得真正Nubra穩陣好多同持久力好好多,又可以清洗完重用,就算洗完貼力都仲好好,但其他嗰啲就唔係咁得,用多1-2次已經好似想甩咁.
嗰日上到舖頭,基本上都係自己睇,佢哋放晒唔同嘅產品出嚟,一目了然.而佢哋嘅店員真係好幫到手,問我想要咩用途,再就住我嘅需要幫我搵到想要嘅貨品.之後佢就幫我手試,試身過程都好smooth,唔會覺得尷尬.我覺得如果只係自己試都未必識得用,所以幫手試呢個過程係真係有需要.因為都好明確知道自己要呢個貨品,所以之後都好快決定買,買咗真係覺得好好用!
957
之前有朋友prewedding時試戴過nuBra都覺得好,所以到自己要拍prewedding時就諗住去買嚟用. 雖然樓下喺蘭桂坊比較多人,但上到舖頭裡面就好大好靚,感覺都好舒適.一開始我都係自己睇吓有咩啱先,我覺得佢哋款式都好齊全,幾多選擇,之後我就去搵店員幫手推介一下.佢會問你想要咩效果,會唔會想要低胸或者係好勁嘅事業線,都會好清楚咁問你嘅要求,佢哋都好清楚自己嘅商品邊款會有咩效果.到想試嘅時候會,會有專人同你一齊入試身室幫手試.個試身室都好夠空間,就算2個人喺入面都會好有私人空間感.雖然係有人同我一齊入試身室,但話晒大家都係女仔,我有嘅佢都有嘛,所以都唔會尷尬.同埋其實我覺得有人入去幫手一齊試呢個過程真係好重要,因為反而可以好集中對住塊鏡咁教我點用先做到想要嘅效果.我覺得如果唔係咁仔細咁教我嘅話,未必可以達到最佳效果.
我記得serve我嗰個店員佢介紹商品時真係介紹得好好,佢同我一樣都好瘦,大家都好啱傾.除咗我本身想買嘅wedding用款式,佢就推介咗一款游水都可以用嘅沙灘NuBra,用完著bikini真係可以著得好靚,所以我都買埋.我覺得佢哋好俾到客人啱用嘅意見,而且幫我搵到適用嘅產品.不過如果可以買多啲有優惠就更好喇!
因為個nuBra有幾樣唔同嘅技巧係適合唔同嘅衫,平時都用到,例如著deep V衫時都可以用,可以唔只係prewedding用,所以喺影prewedding前我都已經用過好幾次.不過因為我唔係好識點樣戴先係最啱嘅效果,於是都返過去舖頭幾次請教佢哋.佢哋每次都好有耐心同細心咁教我點戴先啱,仲話無任歡迎我上去再問.
好在有佢哋嘅指導,到影prewedding嗰日自己就處理到了.我著嗰件婚紗係一字膊嘅lace款,所以用NuBra都係走elegant路線就夠晒.我揀嗰條裙好貼身,但即使用咗NuBra之後成個效果都係好自然,成條裙著出嚟都好靚.
雖然NuBra喺同類產品之中價錢係貴,但都真係有質素.我曾經都喺其他內衣店度買過類似嘅商品,但又無人教我點用,效果真係差好遠,所以都只係用過1-2次就無用了.NuBra佢一件商品可以有咁多元化嘅效果係其中一個我好欣賞嘅地方!
1450
由於之前有準備結備結婚嘅朋友用過NuBra覺得好,推介我用,所以就搵一日上咗佢尖沙咀嘅門市度睇吓.佢哋舖面唔係好大,如果同時多幾個客人喺度嘅話就會比較逼,但當日咁啱都唔多人,所以就都幾舒服.上到去佢哋全部都係女嘅Sales,所以都唔會尷尬.
嗰日我去到之後佢哋俾咗個試著服務我,可以睇吓唔同款式嘅效果,再決定買唔買.主要嚟講,佢哋都係分返個size,同埋睇吓你想要貼身啲定push up效果.我嗰日都係同返啲sales講我係想買嚟著結婚禮服用,之後佢哋就因應我嘅身型,推介返邊款會比較啱我同埋著出嚟會比較好睇.有一位女員工同我一齊入試身室幫我試Nubra,始終大家都係女仔,所以感覺都唔會尷尬.佢主要係教返我咩角度同位置貼上身效果會最好.成個過程佢哋其實都唔會點sell我,都係等我自己諗吓啱唔啱用,感覺都好舒服.
其實我上去前都做過少少資料搜集,知道大約嘅價錢,所以試完之後覺得效果OK,就俾錢落訂.唯一一個小意見就係我覺得如果賣嘅時候可以連帶教定啲顧客可以點保養個NuBra就會更好,因為之前佢哋都同我講過話個Nubra可以重用大約80次,所以攞到貨之後我都好放心,不論出街定係去租衫都有用.可能係我當時唔係太知點保養個NuBra,我用過十幾次左右就覺得好似無之前貼力咁好.我之後都有返過去同店員講返,佢哋就教我點樣去洗,當時都真係學到點樣保養個NuBra.佢哋仲話如果之後都係貼力都唔係咁好,就可以再返去搵佢睇吓,服務好好有交帶.
650
其實我第一次用 Nubra 既時候就係我影 prewedding 時去 Rings Bridal 揀衫既時候,當時我試咗件婚紗, 老闆就話著婚紗嘅時候要夾埋個 NuBra 個感覺會好D,要著埋先可以 “perfect the look”.佢咁講我就就試啦,結果,着咗同唔着真係--- 好-唔-同!係變咗一個「女人」嘅分別!!!!我着完之後真係不自覺講句「原來我都係一個女人」! :)
呢度要提一提,其實NuBra有好多唔同嘅products俾你用嚟襯唔同嘅衫.而我第一次嗰個係for著婚紗用嘅,比較厚身.而另外一個係for一啲比較薄身質料嘅晚裝,因為如果着返我著婚紗時嗰個NuBra, 個 Bra 型就會响晚裝到突晒出嚟,咁就要講吓我買 第二個 NuBra 既經歷喇~:
其實影pre-Wedding嗰日,我係帶咗婚紗,條薄身紗裙晚裝同埋第一個厚身嘅 NuBra 去 Studio, 而因為之前未試過用我婚紗嗰 NuBra 同晚裝夾,一試就出事!呢個NuBra 同晚裝裙真係唔match,條裙太薄而個Bra型現晒出嚟!當時情況極急,我立即响set完頭嘅空檔時間飛去佢中環個專門店嗰度買.
佢哋 D staff都好幫忙,當時因為我都著住晒啲衫,所以佢哋都好容易搵到個適合我嘅Bra,又教我點戴.想講就係大家千萬唔好唔好意思,咪怕羞,因為其實佢哋係可以立刻幫你戴埋嘅,如果你怕羞嘅話就會學唔識喇~
想講吓就係間Shop裏面有一個好高私隱度嘅房比客人換衫嘅,啲Staff會好有禮貌係個房出面等你,佢哋好有禮貌咁話:「你介唔介意我入嚟幫你呀?」,「如果你ready嘅話我就入來幫你好嗎?」但因為我好趕,唔想浪費時間,我話你幫我搞啦.
試嘅過程你唔會覺得啲Staff昅住你,亦唔使擔心出面會有人見到你,因為店裏面嗰個空間真係設計得好好,令到客人可以好安心咁樣試衫,而佢啲staff响妳試既時候都好仔細咁同妳講解.而我就係响佢幫我着嘅過程,我就學識點樣戴,very good!!
我仲記得 big day晚宴嘅時候,我就用返第一個for 婚紗嗰個Bra.由於之前已經學識咗,所以當晚我就可以自己戴.而姊妹們同朋友見到都覺得個效果好好,我有個朋友仲特登 send 咗個message俾我話:「巨!!!!」
總括返着咗NuBra既效果, 上圍當然視覺上豐滿咗,但就絕對唔會覺得假.相反,我有兩個朋友之前結婚係用嗰啲咩「波波小姐」嘅嘢.而其實波波小姐個Bra裏面係有個pump,當你不停咁個制,佢就會不停越來越脹!!!佢個效果其實係好勁,不過真係over咗,好似導彈咁,實在太誇張喇!!所以到我結婚,我冇選擇用「波波小姐」.而我個人認為,NuBra個效果真係比較自然.
不過好多新娘子都好怕類似NuBra呢D product會癡得唔實,會跌出來,因為確實有好多類似嘅情況有出現過,啲新娘子戴咗D劣質假貨就會出事.所以佢哋就揀波波小姐,因為佢有條背帶,感覺上安全啲.但其實如果係正牌NuBra, 就唔怕有呢個情況出現,因為以我所知,佢係一個獨特科技,有個安全性喺度,其他產品想抄都抄唔足嘅,可能真係戴一次就唔得啦.但NuBra係一個特別嘅清潔劑,而用咗個清潔劑可以不斷重複使用,可以last 10年都可以.只要你好好保養佢,跟足說明書嘅指示每次用完後清洗,其實就好穩陣.所以我完全都冇驚過佢會跌.
唯一想講既就係佢哋既銷售點就真係唔算多,專賣店得中環同百利,如果可以多啲地方有得賣就更好了.
750


c: text/html

text:
諾伊達 必去景點及諾伊達高爾夫球場站附近酒店推介
諾伊達高爾夫球場站附近酒店預訂
累積 10 晚,送 1 晚
仲可享精選酒店神秘優惠價
諾伊達必去推介 - 諾伊達高爾夫球場站
想去 諾伊達 自由行?等 Hotels.com 帶你玩盡 諾伊達諾伊達高爾夫球場站 啦!留意我地文章,話你知去諾伊達 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋諾伊達諾伊達高爾夫球場站 附近有咩酒店,等你更加容易計劃行程,慳返酒店來回景點嘅時間.
諾伊達諾伊達高爾夫球場站 自由行
去得諾伊達諾伊達高爾夫球場站 自由行最緊要一定係揀啱日子去.一啲熱門景點例如,諾伊達 嘅 諾伊達高爾夫球場站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
諾伊達諾伊達高爾夫球場站 交通
想去諾伊達高爾夫球場站 暢順無阻濟,最好就係出發前,睇清楚諾伊達諾伊達高爾夫球場站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
諾伊達諾伊達高爾夫球場站 必食必買攻略
諾伊達諾伊達高爾夫球場站一直都係旅遊熱門地點,去到諾伊達諾伊達高爾夫球場站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
呢一日我哋全日都係玩滑雪.朝早我哋喺酒店房自己煮早餐食,食完就落 Dragon Plaza 買 Day Time 2 ~ 10:00-16:30 時段嘅 Lift Pass 同租滑雪用具;由朝早到晏晝我哋都係逗留喺滑雪場度.
喺 Dragon Plaza 度有 locker,入兩個 W500 銀仔就用得,滑雪嗰陣可以將對鞋同啲隨身物品鎖喺 locker 度.著住啲滑雪用具都唔行得遠,晏晝嗰餐我哋就喺 Dragon Plaza 個 canteen 度搞掂.
晏晝滑完雪我哋就諗住再去橫溪搵吓有冇其他嘢好食嘞.昨晚我哋就坐的士去橫溪食飯,呢次就試吓坐龍平嘅免費穿梭巴士過去.
喺龍平有兩條免費嘅穿梭巴士線,其中一條線來往橫溪,呢條線每隔個零兩個鐘就有一班車.另一條線就來往江陵,呢條線啲班次就冇咁密,一日得 5 班車.江陵係龍平東面嘅一個市嚟,因為嗰度東面面臨日本海,沿海嘅沙灘又長又靚,係南韓人夏天去游水同睇日出嘅一處勝地嚟.江陵有巴士開去雪嶽山,所以嗰度亦係去雪嶽山其中一個熱門嘅中途站嚟.
上面係龍平來往橫溪嘅巴士時間表,而下面就係龍平來往江陵嘅巴時間表嘞.
我哋呢日滑完雪,番酒店房換好衫,就行過去 Tower Plaza 出面個停車場,準備搭 18:20 班穿梭巴士去橫溪搵食嘞.我哋大約夜晚六點出到個停車場,已經見到兩部橙紅色嘅穿梭巴士停喺度等緊啲人上車.我哋呢個鐘數上到架車啲座位已經差不多坐滿,之後上車嘅都要罰企 .
呢程車大約半個鐘,程巴士喺橫溪有幾個中途站,佢嘅總站係嗰度一個長途汽車客運站對出一個郵局嘅門口嚟;之但係我見車上面啲人都係喺呢個總站之前嘅一個站落車;反正今次嚟到都係諗住四圍撞搵嘢食,於是我哋都跟大隊喺呢個站落車嘞.落咗車我哋就四圍行吓搵地方食飯;我見呢度好多店舖都係食韓燒嘅,不過連續兩晚都係食韓燒嘅我哋點都想搵啲第二啲款式嘅嘢試吓.
嗰度好多食肆都有啲咁樣嘅餐牌貼咗喺門口度;呢啲餐牌好多都有中文翻譯,日文同英文我見都有但感覺上好似中文比較多.
行過幾間食肆,有炸雞有韓燒,最後就係見到呢個餐牌.我哋呢幾日舟車勞動,滑雪呢啲活動又咁大運動量,實在係好需要食番啲有榮養嘅食物補充番吓啲榮養嘅.咁大伙兒見到呢個咁有榮養嘅餐單,仲要有仁參雞食咁補身,當然係二話不說衝入去開飯啦 .
我哋入到去,啲店小二帶我哋入咗間榻榻米房坐低,間房入面掛住啲餐牌係全韓文我哋完全睇唔明;跟住店小二再帶我哋睇出面走廊個餐牌,我哋睇完呢個餐牌先知 ~ 呢間咁有榮養嘅食府原來係食狗肉嘅 !
查實喺韓國開狗肉餐廳係合法嘅,當地好多老一輩嘅人都認為狗肉係滋補嘅食材,所以狗肉湯煱又叫補身湯.不過就算話點補身都好狗肉呢家嘢我哋實在係接受唔到囉.結果真係十萬個唔好意思,戇居居咁入咗人哋間舖頭度搞完一大輪又冇幫襯 .狗肉唔啱食咁唯有再行吓搵吓有乜其他選擇嘞.
行吓行吓我哋行到附近一條都幾多嘢食嘅街道,條街有間紫菜包飯店,有間食刀削麵,有間中華料理 …… 我哋最後就撞咗入去一間食牛蹄煱嘅小店嘞.
上面個地圖就記錄咗呢晚我哋去食飯嗰條街嘅位置喺邊度嘞.由個地圖度都可以睇到我哋昨晚食韓牛嗰間大關嶺韓牛村嘅位置;查實呢間韓牛村離開去橫溪程穿梭巴士總站個郵局唔係好遠,由龍平去嗰度食韓牛嘅話坐穿梭巴士過去一樣可以.
呢間小店由一位阿豬媽打骰;呢度由大廚,水吧,店小二到收銀都係由呢位阿豬媽一手包辦,相當厲害 .
呢間小店啲餐牌都有中韓文對照,手指指再加啲身體語言點幾個餐完全冇難度 .
我哋呢晚就點咗啲牛蹄同牛頭肉湯煱試吓.嗰度仲有啲豬血腸火煱同湯飯,同埋炒牛雜之類嘅菜單.
呢間小店唔算係太煩忙嗰隻,我哋食飯嗰陣間唔時會有一兩個客人入去食飯;見佢哋同老板娘都有傾有講,又有個著住套西裝咁;我估佢哋都係啲喺附近住,放咗工嚟呢度食埋晚飯先番屋企嘅熟客嚟.
查實呢餐唔算話係特別好食,只係不過不失家常便飯咁嘅一餐.不過去旅行除咗要食到嗰啲又出名又有當地特色嘅華麗美食之外,我都幾恨可以走入去啲當地人平時放咗工會走入去嘅平凡小店,試一試佢哋日常生活中會食得到嘅平凡味道.
食完晚飯我哋繼續喺附近行多陣,行吓啲便利店買吓嘢食咁;行行吓又撞咗入間裝璜都唔差嘅麵包店,咁又買咗幾個包第二朝做早餐.
行吓行吓差唔多到 9 點,我哋就過去橫溪個長途巴士客運站對出間郵局度等巴士番歸;架穿梭巴士亦準時 9 點到站.
番到龍平查實都已經幾夜吓.不過雖然天都黑齊,但係滑雪場呢度依然都仲係相當熱鬧 .
龍平滑雪場呢度入夜後有幾場滑雪時段,最早一場由 18:30 玩到 22:00.
晏啲有場 Night Ski 由 21:00 玩到 00:30.
再大癮啲嘅玩埋場 Twilight Ski,由 23:00 玩到 02:30 都冇問題.
我原本出發前係諗住呢次滑雪點都搵一晚玩吓 Night Ski 嘅;不過呢一晚去橫溪食飯陣時感覺呢度夜晚真係凍得非常之得人驚吓;經過呢晚我當堂肴晒底 ,結果呢次行程都冇玩過滑夜雪.
我喺滑雪場行咗陣影吓相,跟住慢慢行番過去酒店嗰邊;呢日嘅行程活動亦就此完結嘞.
韓國冬日滑雪自由行 2015 - 橫溪覓食記
呢一日我哋全日都係玩滑雪.朝早我哋喺酒店房自己煮早餐食,食完就落 Dragon Plaza 買 Day Time 2 ~ 10:00-16:30 時段嘅 Lift Pass 同租滑雪用具;由朝早到晏晝我哋都係逗留喺滑雪場度.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
威明頓 必去景點及威明頓會議中心附近酒店推介
威明頓會議中心附近酒店預訂
累積 10 晚,送 1 晚
仲可享精選酒店神秘優惠價
威明頓必去推介 - 威明頓會議中心
想去 威明頓 自由行?等 Hotels.com 帶你玩盡 威明頓威明頓會議中心 啦!留意我地文章,話你知去威明頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋威明頓威明頓會議中心 附近有咩酒店,等你更加容易計劃行程,慳返酒店來回景點嘅時間.
威明頓威明頓會議中心 自由行
去得威明頓威明頓會議中心 自由行最緊要一定係揀啱日子去.一啲熱門景點例如,威明頓 嘅 威明頓會議中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
威明頓威明頓會議中心 交通
想去威明頓會議中心 暢順無阻濟,最好就係出發前,睇清楚威明頓威明頓會議中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
威明頓威明頓會議中心 必食必買攻略
威明頓威明頓會議中心一直都係旅遊熱門地點,去到威明頓威明頓會議中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
聖基爾達 必去景點及澳洲猶太人博物館附近酒店推介
澳洲猶太人博物館附近酒店預訂
累積 10 晚,送 1 晚
仲可享精選酒店神秘優惠價
聖基爾達必去推介 - 澳洲猶太人博物館
想去 聖基爾達 自由行?等 Hotels.com 帶你玩盡 聖基爾達澳洲猶太人博物館 啦!留意我地文章,話你知去聖基爾達 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖基爾達澳洲猶太人博物館 附近有咩酒店,等你更加容易計劃行程,慳返酒店來回景點嘅時間.
聖基爾達澳洲猶太人博物館 自由行
去得聖基爾達澳洲猶太人博物館 自由行最緊要一定係揀啱日子去.一啲熱門景點例如,聖基爾達 嘅 澳洲猶太人博物館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖基爾達澳洲猶太人博物館 交通
想去澳洲猶太人博物館 暢順無阻濟,最好就係出發前,睇清楚聖基爾達澳洲猶太人博物館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖基爾達澳洲猶太人博物館 必食必買攻略
聖基爾達澳洲猶太人博物館一直都係旅遊熱門地點,去到聖基爾達澳洲猶太人博物館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
柏林 必去景點及莫里茨廣場地鐵站附近酒店推介
莫里茨廣場地鐵站附近酒店預訂
累積 10 晚,送 1 晚
仲可享精選酒店神秘優惠價
柏林必去推介 - 莫里茨廣場地鐵站
想去 柏林 自由行?等 Hotels.com 帶你玩盡 柏林莫里茨廣場地鐵站 啦!留意我地文章,話你知去柏林 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋柏林莫里茨廣場地鐵站 附近有咩酒店,等你更加容易計劃行程,慳返酒店來回景點嘅時間.
柏林莫里茨廣場地鐵站 自由行
去得柏林莫里茨廣場地鐵站 自由行最緊要一定係揀啱日子去.一啲熱門景點例如,柏林 嘅 莫里茨廣場地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
柏林莫里茨廣場地鐵站 交通
想去莫里茨廣場地鐵站 暢順無阻濟,最好就係出發前,睇清楚柏林莫里茨廣場地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
柏林莫里茨廣場地鐵站 必食必買攻略
柏林莫里茨廣場地鐵站一直都係旅遊熱門地點,去到柏林莫里茨廣場地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2014年環瀨戶內海自駕遊(Day 5)下篇 – 宮島一日遊(下)
上篇講到我地係海水退潮嘅時間黎到宮島嘅嚴島神社,所以可以行落去水退之後嘅海灘同大鳥居影相,影夠之後我地上返岸,準備入去嚴島神社裡面參觀啦.
嚴島神社入口,要入去參觀當然要買入場券啦.
入神社前巡例先潔淨下雙手
其實嚴島神社地方唔係好大,而且主要都只係沿住廻廊由入口行到出口咁參觀,唔需要太多時間.
嚴島神社嘅本殿,只可以係殿外參拜.
每間神社例必有嘅賣符嘅地方
本殿對出嘅平台分別叫高舞台同平舞台,係度望出去可以對正大鳥居影相.
接近神社出口仲有個能舞台
神社出口,雖然出口冇人看守,但呢度只可以出唔可以入,唔好偷雞唔買飛係呢度鼠入去啊.
係嚴島神社出口旁邊仲有個小神社同寺院,不過唔係重點景點,所以冇入去睇.我地下一個景點係要去紅葉谷坐纜車上去彌山.去紅葉谷嘅路係宮島消防署旁邊,所以要由嚴島神社出口先行返轉頭.
跟住路牌指示行就會去到呢個路口
前面就係消防署
未到消防署之前,轉右上去就係去紅葉谷嘅山路.
係呢度3月至11月期間會有免費穿梭巴士上去紅葉谷,不過每20分鐘先至有一班.我地黎到果陣距離下班車時間太耐,所以決定自己行上去紅葉谷.
從巴士站行去紅葉谷唔係好遠,大約10-15分鐘就可以去到,沿途會經過呢D地方.
中途有一間食店,俾佢嘅燒蠔香味吸引,就係度坐低食返幾隻燒蠔先,不過呢間舖D蠔味道麻麻地,唔建議係度食.
食店範圍其實已經係紅葉谷公園,再行前少少有條紅葉谷橋.
果然冇改錯名,就算係五月呢度都仲有紅葉睇.
穿梭巴士係紅葉谷嘅車站
呢架就係穿梭巴士,我地行到黎佢都仲未開工.
纜車站仲要再向上行多一段路
紅葉谷纜車站就係呢個隱蔽嘅地方
纜車售票處就係地下,如果有買廣島電車嘅一日乗車券,買纜車票果陣記得出示,可以有450円折扣.
上車地方係纜車站二樓
由紅葉谷上去彌山唔係一架纜車直接上去,需要先坐細纜車到中轉站,再轉坐大纜車.
細纜車只由紅葉谷去到海拔367米嘅榧谷駅
從榧谷駅去山頂獅子岩駅嘅大纜車每15分鐘一班,纜車其實並唔算大,只可以坐30個人,所以如果人多都可能要排好耐,好彩呢日冇乜人.
係纜車上可以俯瞰好靚嘅瀨戶內海美景
獅子岩駅高度係海拔430米
獅子岩未係彌山頂,如果要上到山頂展望台,要再行起碼半個鐘山路.
我地冇咁好腳骨力,只係獅子岩駅旁邊嘅獅子岩展望台睇風景.
落到山腳咁啱有穿梭巴士到,當然坐車返出去啦.
坐巴士話咁快就返到消防署附近
買D燒番薯食,好味…
再行返嚴島神社附近,發現呢間食店嘅燒蠔好香,而且好多遊客係度買黎食.
兩隻蠔400円,抵食.
呢間D蠔好大隻,味道比紅葉谷果間正好多.
再返到嚴島神社前面,發現海水已經浸左入去今朝落去影相嘅海灘.
大鳥居都成個被海水包圍住
係表參道上見到呢間包店,套卡通片有D熟口面.
行左半日都未正式食午餐,離開宮島前係表參道食左野先.
從宮島返到廣島市區已經差唔多四點啦,本黎打算去埋原爆紀念館,但又想行下街,最後都係只係外圍影幾張相就算.
遊覽結束,之後係shopping時間……
– Day 5 完 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
我好多時都同人講,去「Pizza Hut」食意粉唔食 pizza;去「Spaghetti House」就唔食意粉食 pizza,呢個係我真實感覺,唔係講笑㗎,不過已經 N 世無去呢兩間食肆,依家仲係咪咁情況就唔知喇!!我啱啱去完「IKEA」入貨,不過就完全唔係買傢俬傢具囉,居然全部都係食嘢! :P
前兩日喺 Facebook 度見到素友話去「IKEA」買 marzipan,仲要係做緊特價,$15 減到 $10 ,超抵呀,喺烘焙店買都唔平㗎.咁啱睇完本新 catalogue 都有嘢想睇睇實物係點,又咁啱禮拜五去銅鑼灣教琴喎,於是收工之後就走去咗兜個圈喇.
如果唔係要去睇我想買嘅傢具實物的話,查實
直接走去食品部買完就可以走人!
呢樽芥末醬已經係買第三樽喇,我自己就覺得唔錯,無英式
芥辣咁 "啃",又唔會好似 Dijon 咁淡,味道啱啱好,最
重要係 vegan 兼 organic,食齋日子都食得呀!
主角 marzipan,遲啲整完糕餅之後再同大家分享報告一下.
去開食品部,順便又買包咖啡試試,之前買過包深度
烘焙嘅咖啡豆,帶點果酸味,唔係我杯茶,
今次就試吓呢隻中度烘焙,不過可惜
只係得咖啡粉,無咖啡豆.
呢個打泡器雖然係喺家品部買,但其實咪又係同食物有關,哈哈!
盛惠 $9.9,仲抵過去 「AEON Living Plaza」買呀!! :D


text:
布衛生巾試用手記 (1)
到左試用布衛生巾既日子喇!
尋晚訓前換左布衛生巾,因為流量少,只係用左24cm.著落去感覺係舒服既,因為係純綿,唔會有膠個隻坐得耐加上有血就會痴左個身既感覺.我覺得著同換都好方便,甚至係比即棄既方便,因為佢都係啪粒鈕,平時膠個隻著左上身先發現唔舒服要移位,但痴實左拆返開佢其實係好麻煩,又有可能撕爛,一係就整唔郁,布衛生巾唔岩位郁一郁就okay.同埋佢個闊度同內褲既一樣,版型都係岩岩好,所以訓醒都無移位.
今朝換個陣直接洗埋,可能因為第一日流量唔多,其實我都係落左洗衣液浸,浸一陣輕輕一擦已經會見到衛生巾上既血好多洗哂出黎,表面睇已經無污漬,之後再換水,搓洗多幾次,都已經無哂異味同污漬喇.因為要勤常更換,啲污漬放得耐亦難啲洗,變相要成日洗,呢方面係絕對比即棄既麻煩.
跟住今日出街,就用防水袋裝左4塊乾淨既出去,大概3個鐘我就會換一次,最後返到屋企之前其實只係換左2塊,姐係用左3塊.感覺可以再換得密啲,因為第2日既量都有啲多,所以側翼都會有啲血滲出黎,回滲都係會有既,但係程度都同啲即棄m巾一樣,其實好okay.換既時候都係同以前一樣,拎個新既著,將用過既包好,包都係好簡單好easy,唯一既分別就係一個係dum,一個係袋起.我好認真咁放近鼻聞(付出何其偉大),唔知係咪因為綿既關係,其實唔係好聞到有咩味,所以成個過程感覺都好okay.
暫時我覺得布衛生都真係符合我既期望:環保,舒服,健康.再講返自己係敏感部位特別易敏感啦,所以真係唔鍾意即棄m巾,為左自己健康而揀布衛生巾.但同時,無可避免既就係要洗,同埋每朝你起身,因為都趕住出街,無理由放個用完既係度唔理,所以都要預啲時間洗衛生巾,黎M個人特別攰,所以就令到呢樣野都變成小負擔喇,不過我相信習慣成自然.格硬要挑剔既,就係佢會比零感特薄既厚啲啲.
聽日再分享用特長夜用會唔會移位,同埋一次過洗幾塊,第日乾唔乾到for更換既問題~
布衛生巾有利有弊,對於唔同人黎講觀感都唔同,方便黎講點都係即棄方便,但我自己就會選擇推薦俾大家,由每一次月事最少要丟棄20塊護墊M巾,到宜家可以減為0,我覺得值得.分享一句睇《看見台灣》讀到既旁白:
「我們沒有權利,在這塊土地上放縱無窮的欲望,因為我們只是短暫的停留,我們只是過客.」
延伸閱讀:棄用M巾救地球
Related Articles
那些運動減不下來的脂肪,都因病消失了
寫這篇不是要仇瘦,而是希望大家看瘦這回事
[藥妝] 性價比等同Shiseido的平價日本防曬
KANEBO ALLIE UV MOIS
[真人真事] $388激光脫毛「虎穴」(一)
「喂,今個月去左虎穴未?」 我每個月都會
No commentsWrite a comment
Only registered users can comment.


text:
唔知迪士尼係玩膠,定以為咁樣可以進軍中國市場, 小熊維尼 嘅真人版電影,喺習大帝登基後幾個月,即係今年八月上畫.香港上畫應該票房好勁,但原因唔係因為香港好多人鍾意 小熊維尼 ,而係呢套真人版電影根本入唔到中國市場.
小熊維尼 可能全中國得香港睇到
小熊維尼 真人版入唔到中國,當然同 小熊維尼個古仔無關,因為 小熊維尼 本身係十分之非政治化,而係習近平個樣,以至佢老人家嘅身型,同 小熊維尼 實在太似樣,跟住全中國人人習慣攞 小熊維尼 嚟抽習近平水.本來 小熊維尼 做咗習近平嘅代言人,對習近平其實係好事嚟,呢個係有助佢嘅形象,如果係普京,就一早同迪士尼傾點樣將佢同 小熊維尼 拉埋一齊,好不幸,普京身裁太健碩,所以佢只能夠走俄國史泰龍路線.(甚至我懷疑長期留德嘅普京,本身有一鋪天體癮,否則唔會鍾意係又曬肌肉,唔係又曬肌肉).但習近平好明顯無普京呢種長期喺西方國家駐紮果種政治觸覺,而且不屑受民主考驗,所以 小熊維尼 變咗抽佢水,令佢好唔高興,依家仲要樣衰到學人登基做皇帝,連奧地利佬都挪揄佢係Kaiser Xi,咁你話嘞, 小熊維尼 真人電影會唔會喺中國上到畫,屆時習大帝抽到變人乾都唔掂,而習近平呢條友,又唔玩得,又唔受抽,咁大家諗吓一孩政策下嘅中國細路,會想去邊度睇 小熊維尼 .
當然我唔希望香港啲片商,為咗擦中國鞋,故意減少 小熊維尼 真人電影嘅放映場次,浪費時間喺紅海行動一類香港人之恥嘅主旋律電影.雖然我唔係 小熊維尼 嘅fan,但依家中國人唔俾玩膠果種文字獄,根本係大清帝國果種玩法嚟,高登仔最鍾意叫方力申做万刀甲,而大清帝國雍正皇帝(胤禛.愛新覺羅)當政果陣維民所止都可以講成雍正無頭,結果搞出文字獄,依家由習近平到果啲死五毛,玩嘅文字獄都係呢一味嘢,如果香港都搞到連 小熊維尼 都無得睇或者冷處理,咁香港堅係一國兩制玩完,變成一個普通中國城市,你仲信有乜嘢五十年不變,係細路想睇 小熊維尼 真人版電影都無得你睇,純粹因為果位小器皇帝被人抽水而條氣唔順.


text:
摩納根 必去景點及愛爾蘭拉力賽車學校附近酒店推介
愛爾蘭拉力賽車學校附近酒店預訂
累積 10 晚,送 1 晚
仲可享精選酒店神秘優惠價
摩納根必去推介 - 愛爾蘭拉力賽車學校
想去 摩納根 自由行?等 Hotels.com 帶你玩盡 摩納根愛爾蘭拉力賽車學校 啦!留意我地文章,話你知去摩納根 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋摩納根愛爾蘭拉力賽車學校 附近有咩酒店,等你更加容易計劃行程,慳返酒店來回景點嘅時間.
摩納根愛爾蘭拉力賽車學校 自由行
去得摩納根愛爾蘭拉力賽車學校 自由行最緊要一定係揀啱日子去.一啲熱門景點例如,摩納根 嘅 愛爾蘭拉力賽車學校,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
摩納根愛爾蘭拉力賽車學校 交通
想去愛爾蘭拉力賽車學校 暢順無阻濟,最好就係出發前,睇清楚摩納根愛爾蘭拉力賽車學校 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
摩納根愛爾蘭拉力賽車學校 必食必買攻略
摩納根愛爾蘭拉力賽車學校一直都係旅遊熱門地點,去到摩納根愛爾蘭拉力賽車學校,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
當一個政權嘅支持唔穩陣,出動偽報,搞 五毛黨 ,幾乎係肯定嘅事,袁世凱想稱帝,但不得人心,袁克定都要搞份偽造嘅《順天時報》出嚟壯膽.喺facebook時代,就會有 五毛黨 出現.
五毛黨 咪當呢個世界啲人傻至得
五毛黨以為自己唔會被發現,實情當然唔係,眾傳媒透過 TAF Data 嘅系統,發現近日林鄭月娥相關嘅五毛黨數目暴升.依家係一個大數據嘅年代,五毛黨 手法只要粗糙少少,都走唔甩大家嘅法眼,依家契丹五毛黨 ,膠到一條友留咗401次言,玩copy and paste都唔駛咁盡嘅.
我喺呢段期間,特別攞啲為林鄭月娥做宣傳嘅五毛黨做研究,雖然好多五毛黨都好醒水,避免喺我管轄嘅範圍留膠,但仍然有人喺蘋果我寫嘅文搞事,由於依家蘋果係用standard facebook SDK,所以啲五毛黨嘅profile俾我搵到,一樣可以寫入五毛黨名冊.而我搜集到幫林鄭月娥嘅五毛黨,我用Google Doc做咗份表,並初步分析佢地所用嘅登記資料
我發現呢件事,有幾個特色,而呢啲特色可以反映到,呢個做事咁粗糙嘅集團,已經維持運作咗幾年,同埋係一直都係果班友做.
- 一條友開n個無頭account,以往有Across Young,依家有Frank Ma,而且都係有開定空頭account隨時備用嘅習慣.所以,都好肯定係過往中聯辦指揮嘅hihi做
- 呢班友好多用hotmail, yahoo同埋太空咭呢啲old school到爆嘅開戶口方式,一方面,呢堆戶口好可能雪藏咗一段日子,依家喺重要場合就攞番嚟用.但另一方面,少用gmail嘅原因,可能係怕google本身嘅監視機制,因為google唔會俾同一Ip,同一手機用作開太多戶口,本身有好唔錯嘅防範 五毛黨 自我繁殖機制,所以繼續要喺yahoo,hotmail同太空卡呢啲平台上搞事.甚至唔少hotmail戶口,都係以往買落,因為依家hotmail戶口都係微軟戶口一部分,好多應該要開outlook.com.
日後如果用big data,去分析呢班五毛大賊,應該更有趣.幾十件退休老人,喺度偽造好似好多人嘅民意,都係一件好有趣嘅事.


text:
好多人都鍾意食漢堡,但係家陣好多好食嘅漢堡,平平哋都要過百蚊一個真係幾貴㗎!而漢堡嘅配料一般都係牛肉呀,魚柳呀等等,食得多可能會厭!位於黃埔小店嘅 Burger Factory,雖然唔是新開張,亦都唔知大家試過未,不過佢就的確有啲新意思嘅,選擇多之餘又夠大份,加埋套餐價都仲未過百蚊,認真好抵食!
今次我哋就試咗鰻魚流心奄列漢堡,喺現睇住店員即炒奄列同即焗鰻魚,一拎上手仲非常熱辣辣!先睇吓個奄列,冇呃大家,真係同手掌差唔多咁大,雖然就未去到超級流心,但係一切開,一眼就望得出入面係呈半熟狀態,食落唔止 Juicy,仲好滑溜添!
而鰻魚都算大條,分分鐘仲多過出面食嘅鰻魚飯啲鰻魚呀!而上面就淋滿味道好香甜嘅醬汁,食落更加惹味!
加$15嘅話仲可以轉埋套餐,有薯條同埋汽水送.不得不讚佢嘅薯條都炸得超級好食,因為係現場即炸,再灑上非常惹味嘅粉,真係一啖接一啖咁食,比起連鎖快餐店嘅好食超級多!!溫馨提示,如果一個女仔食真係會食唔晒,我哋建議兩個人 Share 一份就「奸奸巧」啦~
Burger Factory
地址:紅磡德民街 29 號黃埔新邨德民大廈地下 F3 號舖
電話:3702 1307
營業時間:12 nn – 1 pm(星期日至四)/ 12 nn – 2 pm(星期五至六)


text:
Tuesday, 5 August 2008
The Gospel Hoax: Morton Smith's Invention of Secret Mark
Stephen C. Carlson, The Gospel Hoax: Morton Smith's Invention of Secret Mark, Baylor University Press, 2005.
最近睇o左本令我覺得非常驚訝o既書. 作者唔係學者, 而係律師, 出本書話著名學者 Morton Smith 係大話精, 佢話發現到o既 Secret Gospel of Mark 其實係 hoax, 係惡作劇. 自從 Da Vinci Code 之後, 年中不知幾多唔係學者o既人出書講耶穌, 講教會歷史, 但係十本書中有十本都係垃圾, 一味亂 up 當秘笈. 但係呢本唔同, 著名耶穌學者如愛丁堡大學o既 Larry Hurtado 同 Duke U. o既 Mark Goodacre 都竟然極力推薦呢本書. 真係異數.
講少少背景. o係 1958 年, 一個天才學者叫做 Morton Smith o係 Mar Saba 修道院發現一封由 Clement of Alexandria 寫俾一個叫做 Theodore o既信, 而呢封信入面提及兼且引用到 Secret Gospel of Mark. Clement 係公元第二紀教會中一個好出名o既人, 所以如果係真, 咁 Secret Mark 就係年期算早o既福音書. 內容講到有一日有個女人求耶穌救返佢已經死o左o既細佬拉撒路 (新約福音都有類似故事), 不過耶穌都未做/講任何o野, 拉撒路就已經鹹魚番生, 自己走o左出o黎. 後來到晚上, 拉撒路只披住一張白布, "同耶穌過o左個夜晚" (意義不明...), 耶穌教佢"天國o既奧秘" (同樣意義不明...). Morton Smith o係 1975 年先出書講呢個新"發現"o既福音書. 問題係, 雖然有佢影落o既相, 但係當其他學者話要睇實物, Smith 就話封信係修道院o既物品, 佢唔可能帶走. 呢個解釋合理, 但係今日如果學者要睇實物的話, 修道院會話俾你聽已經搞唔見o左, 因為佢地有好多書, 唔見o野好平常. 所以就產生一個問題, 只有發現者 Smith 自己見過實物, o係冇得驗證o既情況下, 好難講到底係真有其信, 還是假o野.
由於 Smith 係知名學者, o係哈佛同哥倫比亞教書, 佢唔需要靠造假o黎出位, 所以好多學者都比幾乎面子佢. 有耶穌學者開始當 Secret Mark 係真o野o黎研究: 有人話 Secret Mark 其實仲早過聖經入面o既馬可福音, 亦有人話 Secret Mark 講到早期教會以斷背為一種宗教儀式云云... 不過當然, 亦有為數不少o既學者對 Secret Mark 好有保留.
而我想講o既呢本書, 就話 Secret Mark 係 Morton Smith (而家佢已經死o左) 搞出o黎o既 hoax. 作者好小心分開 forgery 同 hoax. Forgery 係為錢, 或為名而造出o黎o既假o野, 而 Smith 冇動機做呢 d 咁o野. Hoax 就唔同, 造假只為表示自己比其他人聰明, 有 d 類似惡作劇. 而 hoax 同 forgery 最重要o既分別係製作者o既心態: 前者雖然係造假o野出o黎欺騙人, 但係同時又希望終有一日會有人睇得出佢其實係講緊一個幾咁利害o既大話, 可以欺騙到人咁多年, 所以 hoax 會留有一 d 只有聰明人先睇得見o既"密碼", 係製作者以佢o既方式講"冇錯, 係我做o既, 而家先睇到, 你話你係咪 on9?"
呢本書o既作者係律師, 所以佢就以現代字蹟 forensic 去驗呢封信. 佢指出好多地方其實都有假造字蹟o既 characteristics, 例如筆劃最後唔尖, 有 d 應該直去o既筆劃變成彎彎曲曲, 有 d 筆劃斷開又再接返之類, 都指出寫呢封信o個個人似係好慢好小心咁"畫"字多過好順咁"寫"字. o係本書度有相睇, 我覺得佢指出o既地方的確有 d 詭異.
之後, 本書又提及 Smith o係其他學術發表當中有另一份文獻 (佢發表過大量呢類o既希臘文文獻), 而好怪異地, 呢份文獻o既字蹟同 Secret Mark 非常相似. 據 Smith 講, 抄寫呢份文獻o既人叫做 M. Madiotes. 但係 Madiotes 唔係真名, 希臘文根本就冇呢個名, 有可能係 madao (譯: 光頭, 或者古惑仔) 呢個希臘字, 加個希臘文常有o既 ending 落去 (好似日本名叫"光頭太郎"咁). Smith 佢o既名o既簡寫亦係 M., 佢係一個光頭, 如果佢係 Secret Mark o既仿製人, 咁佢就真係非常古惑. 所以 Stephen Carlson 認為, 呢個其實係 Smith o既簽名, 就好似 d 乜乜大盜偷完名畫留底個朵一樣.
而且, Smith 留底o既"簽名"唔止一個. o係呢封 Clement 寫o既信入面, 講到"當真o野同雜質混合埋一齊, 就會失色, 就好似鹽變到冇味一樣". 問題係古代o既鹽係一舊舊, 唔係一粒粒o既, 點樣同雜質混合呢? 而發明將鹽製成並且保持成粒狀o既人係 Morton Salt Company o既化學工程師, 當時係 1910 年. Morton Smith... Morton Salt Company... Stephen Carlson 相信呢個係另一個 Smith 玩o野證據.
呢本書仲有講好多其他o野, 不過我諗都講夠. 我覺得呢本書值得一睇. 唔係學者寫o既, 只有一百多頁厚, 但係竟然有學術價值. o係最近一期o既 Journal for the Study of History Jesus, 就有學者寫文反對呢本書, 證明呢本書係有討論o既價值, 唔似得好似 d 乜乜 Holy Blood Holy Grail 同 Jesus Papers o個 d 垃圾咁.
Posted by Howtindog at 06:49
0 comments:
Subscribe to: Post Comments (Atom)


text:
星期二, 2月 11, 2014
財散人安樂
26 則留言:
真係安全至上,命仔緊要.回覆刪除
最緊要安全,呢d錢唔慳得.回覆刪除回覆
我一定唔會慳呢D錢,事關如果無車用嘅話就邊度都唔使去!刪除
- 回覆
無辦法喇!事關如果無車用嘅話就等於無咗對腳!刪除
就算要整好多錢都要嘅,心裏平安嘛!回覆刪除回覆
安全最重要,最怕無車用!刪除
安全第一, good good !回覆刪除回覆
免得出事,整番好架車就安心!刪除
命仔緊要,整好就安樂哂呀!回覆刪除回覆
所以我架車每年都會做年檢!刪除
破財擋災~最緊要確保人安全呢~~回覆刪除回覆
所以我架車就算有少少唔妥,都會揸去檢查!刪除
為安全計,呢樣唔慳得.回覆刪除回覆
其實我參加咗五年保養!刪除
整好咗就唔駛煩呢~!回覆刪除回覆
我架車就算有少少唔妥,都會揸去檢查!刪除
間車行算唔錯可以比你WALK IN.回覆刪除
老公部車等兩個星期呢.回覆
緊急嘅維修就要即刻整嘅,攪出人命,佢就要負責任,所以維修部無得唔理!刪除
整番好安樂哂啦!回覆刪除回覆
免得出事,整番好架車就安心!刪除
咁樣整一整有無保養架??回覆刪除
果邊水浸得咁嚴重真係好麻煩
我好驚這種感覺
無有怕,遲多兩個月就有年檢!回覆刪除


text:
標準軌
標準軌係國際鐵路協會喺1937年制定嘅1435mm(等於英制嘅4呎8吋半)標準軌距,闊過標準軌嘅鐵軌稱為寬軌,窄過標準軌嘅稱為窄軌.世界上大概60%嘅鐵路嘅軌距係標準軌距.
歷史[編輯]
標準軌最先由使用鐵路嘅英國提出.設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距,並成功說服到火車製造商生產4呎8½吋(即係1435毫米)軌距嘅機車同車輛.由於史提芬遜成功設計嘅鐵路係眾人嘅模仿對象,令到呢個軌距流行.1845年英國皇家專員建議用4呎8½吋做標準軌距.1846年英國國會通過法案,要求將來所有嘅鐵路都使用標準軌.除咗英國嘅大西部鐵路(Great Western Railway)係用寬軌之外,英國嘅主要鐵路都係標準軌.大西部鐵路亦喺1892年改成標準軌.
有關4呎8½吋軌距嘅來源,有人認為喺古羅馬戰車嘅輪距.但亦有人指出可能係因為早期鐵路的軌道外側距離喺5英呎,而鐵軌頂寬喺1¾英吋,所以內側軌距就係4呎8½吋.
各國應用[編輯]
- 內文: 軌距
喺傳統鐵路上,世界上大多數國家用標準軌,集中喺西歐,北美,北非,中國.
大部分高鐵技術都基於標準軌開發,世界上已有嘅高速鐵路系統幾乎全部採用標準軌,包括鐵路用窄軌嘅日本,台灣等,以及使用傳統鐵路使用寬軌嘅西班牙,葡萄牙等地.
傳統鐵路用窄軌嘅國家,喺高速鐵路上全部改用標準軌,咁樣做可以提高高速運行下嘅穩定性.
俄羅斯同芬蘭就採用5英尺寬軌高速鐵路,令佢喺境內嘅傳統鐵路軌道兼容.
「標準軌化」係指將窄軌或寬軌改建成標準鐵軌.
出面網頁[編輯]
- 交通部鐵路改建工程局(台灣)


text:
關於我哋
簡介
《粵典》係一個大型嘅粵語辭典計劃.我哋會用Crowd-sourcing嘅方法,整一本大型,可持續發展嘅粵語辭典.
我哋嘅字典會用香港粵語(廣東話)做中心,編寫解釋同例句都會考慮香港嘅用法;部份例句會由本土嘅文章抽出嚟,務求反映真實嘅語言現狀.
宗旨
我哋無意將《粵典》變成粵語嘅「權威」,亦明白一隻語言根本唔存在權威.所以我哋會以資料為依歸,用「描述主義(descriptivism)」嘅方法,盡力描述現今嘅語言狀況.呢個取態意味住,我哋會收錄各家流行嘅寫法,讀音,用法,入面會包含一啲公認為正確嘅用法,亦都會有新興嘅用法,比較小眾嘅用法.
整字典有咩用?
雖然過往有好多關於粵語嘅工具書,不過由於長期嘅「中文本位」觀念,呢啲工具書大多只係收錄粵語同中文唔同嘅部份,並冇將粵語視作一個完整語言去看待.我哋希望透過編寫《粵典》呢本「以粵釋粵」嘅辭典,可以打破呢種觀念,令大家會視粵語為一隻完整嘅語言,令我哋嘅語言同文字可以傳承落去.
開放資料
我哋希望 以開放資料(OpenData)嘅形式發佈資料.你日常用到嘅輸入法,語音辨識,機械翻譯,全部都要大量嘅語言資料先至整到出嚟,而粵語喺呢方面冇乜資源.今次呢個計劃除咗可以令到一般用家可以容易啲搵到粵語嘅材料,仲可以令開發者容易啲整多啲方便使用粵語嘅人嘅工具.
特別鳴謝
- Hong Kong Cantonese Corpus (HKCanCor)
- 香港大學語言學系
- 林璃蝶女士
- Can's Illustrations
- 史兄
- James Kong


text:
港鐵通報 高鐵出軌 事件,仲好意思講乜嘢偏離路軌,出軌就出軌,路軌呢家嘢,係無偏離空間,咪當全世界傻至得.只不過, 高鐵出軌 亦反映咗中國山寨高鐵技術根本有嚴重問題,特別係訊號系統,除非問日本或德國買過原裝訊號系統等一切嘅嘢,否則我建議山寨高鐵執咗佢.將直通車改行高鐵路軌就算.
高鐵出軌 反映乜問題
依家香港用緊嘅CRH380A,係日本新幹線E2嘅山寨版,你見過東北新幹線用E2車會出事未?依家有兩樣嘢可以解釋,一係Hollysys (定Holly Shxt) 和利時嘅訊號系統出問題,上次炒車都無改善過,CBTC唔係你班中國人識玩,一係成個高鐵連接香港同中國部分,用番日本原裝嘅Digital ATC,一係買歐洲用嘅CBTC系統,否則依家 高鐵出軌 得,即係真係營運果陣會堅炒粉,咁唔該你班達官貴人日日坐高鐵上去,正常人就根本唔會坐高鐵攞條命靠飛.和利時啲仆街嘢,一早死過人都仲要用,呢啲堅係唔負責任,完全係無眼睇到爆.
另一個 高鐵出軌 可能性係中國用啲零件係有問題,無錯,成個高鐵嘅車,鋼鐵部門係日本神戶製鋼所嘅日本貨,但列車軸承果啲嘢邊個做,我堅係識條鐵,呢啲部分或者路軌是但一面有問題,都會炒粉收場,咁都係唔好玩喇.喺呢單 高鐵出軌 嘅事件未搞清楚點搞之後,根本一地兩檢係唔駛傾,直頭擱置會議,浪費時間開會做乜,你認為中國嘅工程質素,特別和利時公司果啲咁嘅態度,可以一時三刻解決到問題,我覺得呢樣嘢堅係太傻太天真,完全係無視中國一貫工程上嘅問題.
講真,如果堅有心要做到乜嘢珠三角一日都市區,駛鬼高鐵咩,基本上中國啲鐵路唔好用埋啲山寨訊號系統,老老實實用Thales SelTrac CBTC 之類嘅訊號系統,再買架TALENT之類嘅車,喺錦上路起車站,喺德國隨便一架Regio Express級別嘅火車,都係可以飛到120公里甚至更快,一樣一個鐘內去到晒珠三角地區之類.依家講嚟講去,同港珠澳大橋一樣,都係貪污兼政治上搏懵嘅大白象工程.


text:
巴統 必去景點及巴統海灘附近酒店推介
巴統海灘附近酒店預訂
累積 10 晚,送 1 晚
仲可享精選酒店神秘優惠價
巴統必去推介 - 巴統海灘
想去 巴統 自由行?等 Hotels.com 帶你玩盡 巴統巴統海灘 啦!留意我地文章,話你知去巴統 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋巴統巴統海灘 附近有咩酒店,等你更加容易計劃行程,慳返酒店來回景點嘅時間.
巴統巴統海灘 自由行
去得巴統巴統海灘 自由行最緊要一定係揀啱日子去.一啲熱門景點例如,巴統 嘅 巴統海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
巴統巴統海灘 交通
想去巴統海灘 暢順無阻濟,最好就係出發前,睇清楚巴統巴統海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
巴統巴統海灘 必食必買攻略
巴統巴統海灘一直都係旅遊熱門地點,去到巴統巴統海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
02 Nov 2009 Mon Kathmandu Sunny Day
第二日一早搭的士去Swayambhunath Buddhist Temple,同的士司機講好去到中途放低我地,咁我地就唔洗由山腳行樓梯上去猴廟lu,車程當中經過當地居民住既地方,因時間早既關係,佢地既街市仲運作緊,比較少見,係另一個景象,有趣
之後上到猴廟原來咁岩維修緊,真正既冇眼睇,不過冇辦法,只有係周圍既地方行下,有好多人好熱鬧,有d人仲好似幫人祈緊福咁又有人幫佛像洗身,之前未見過,幾特別,睇左陣就行左去山邊睇view of Kathmandu Valley,但因空氣差既關係,朦查查咩都睇唔到,算啦又
順帶一提,d狗又係度訓覺,怪不知TT話佢地唔係訓覺就係打交啦,哈
後尾因有時間既關係,我地決定左行落山,一路行呀行,經過好多當地人來人往既地方,我幾中意依個感覺,之後行左一排卒之去到Durbar Square,人真係好多好多,但我地太肚餓既關係,所以就求其搵左一間野食,都係食番Daal Bhaat,其實我好想用手食,風味可能唔同d,但得我一個咁食又好似唔知點咁,最後都係用叉食算了
之後去左睇一間好舊既古廟Kumari Bahal,係佢地既女神細個時住既地方,全木制,好古舊
後尾行番出Freak Street,去搵搵好食既印度布丁,間野叫snowman cafe,都好出名下,一問d人就知係邊lu,好舊既鋪頭,仲有Bob Marley既海報及懶懶的音樂,感覺好舒服而優閒,佢既焦糖布好好食,最衰真係冇咩時間慢慢坐
之後再去左New Road買茶葉,但原本New Road已經變左深水土步咁,周街都係賣電腦或攝影器材,所以行左陣就番轉頭去番Durbar Square
之後由Durbar Square一路行番去Thamel,一路行都係當地既居民仲有路邊街市,食左個非常好食既街邊圈圈餅之後去埋一間非常之靚既Kaiser Cafe食左件3文治就番Hotel羅番d野去機場了
預早左2個鐘去機場都攪到差不多上機前半個鐘先去到侯機室,依個相信自己所遇見最細既國際機場,仲要用人手對名劃名,真係難以想像如果真係封左既混亂情況,好彩
最後,尼泊爾真係一個好地方,我相信會有機會再去,想行行9日既行程
Back to Part.01

Photo Link <<<<<<<<<


text:
雷電於變形金剛世界屬於一個博派合體巨人既名, 佢於日版" Headmaster" 系列出場, 由六架可變成火車既博派戰士合體而成, 原本有好高既可塑性....而且設定非常強悍, 連Predaking都比佢打低!! 但因為"Headmaster故事唔得, 佢地只係長期做博派既宇宙存送既輸送工具.....真係失色.卡通之中既火車機械人隊機械人型態唔係好大隻, 但變左火車後可以裝成隊機械人上車, 又一次表現變形金剛變完型之後大細完全唔成比例既"習慣"!
雷電其實同其他Head Master年代既變形金剛有D格格不入, 因為佢成隊人都係變地球已有既機械而無頭領其他角色既科幻feel, 原因好簡單因為佢地本身係Pre 變形金剛Diaclone年代已經登場, 不過當年孩之寶無選擇雷電加入初代變形金剛部隊, 反而要到變形金剛年代佢先被Takara選入日版頭領戰士卡通.不過一樣係不受重用!
( Diaclone年代既雷電 !! 同變形金剛既分別係少左心口同背部2塊護甲....加左型左D之如,連合體後既結構都穩陣左 )
( Diaclone版有特別色 !!變形金剛版無出過咁既色)
(唔可以唔講, Diaclone年代佢地隻隻都可以坐人仔, TF保持左設計但無人仔比你....)
雷電隊既parts都唔少, 1支大槍, 6支細槍, 拳頭, 胸甲, 6個接連器 (下面會解釋點用) 背甲3塊, 左右腳砲.卡通有一幕佢同 狂派巨人Bruitcus 格光槍....但玩具就無比把劍了.
雷電隊既六個成員分別係
領袖 Shouki (東海道新幹線)
Yukikaze / 領袖Shouki既細路 (東北上越新幹線)
Suiken ( 東海型153系急行電車 )
Seizan (L特急485系特急電車)
Getsuei ( EF65型火車 )
Kaen (DE10形運貨火車)
佢地既功能都幾齊, 由領袖到戰士到適合唔同特殊地形天氣既戰士都有, 幾似一隊特總部隊.身型方面都係偏細, 比一般合體巨人隊既成員都偏細隻, 係隊中既力士Kaen身型上比較大 其他都係偏細隻.身形比例如果自己一team人玩係接受得到的 ( Shouki 呢個隊長好有趣, 一方面同細路Yukikaze響機械人形狀完全唔似, 而且非常配合 "Leader最緊要有腦,其他唔重要"既原則, 因為佢機械人形狀非常之肥矮)!!!!
講明係合體巨人, 一定要講合體, 雷電既合體響g1系黎講都非常煩下
隻隻都好似砌積木咁, 拆D野出黎再砌返落去, 好彩無咩野係砌唔返, 其中 Yukikaze 同 Getsiei 係變雷電既手腳, 雖然外型唔似但變形方法一樣!! Suiken同 Seizan 就變雙手, 同Yukikaze 和Getsiei 一樣外型唔似但變形方一法樣.Shouki同Kaen就變主體既上下部份.佢唔係Scramble City既系列, 因為佢雖然可以左右手換左右腳, 但唔可以同其他博派巨人互換或手變腳,腳變手.
合完體之後既機械人形都唔錯, 手腳比例都得, 始終全部都係變火車, 合體後似一個手長腳長既"高佬"多過大隻佬....雖然前後睇都似樣但就係無咩巨人feel囉 (如果同同係diaclone既破壞者比, 一定係形仔既破壞者好, 但卡通佢就有型囉) 佢個頭係特別由Kaen既車頭變比較難令人接受佢叫靚.總體都算叫合格既起碼無手長腳短等問題... 之前提到既接連器parts 其實響火車形狀下可以將六架唔同車頭連結成一架長火車, lee樣都幾得意.
可動性當然係舊TF既死穴, 雷電都唔例如, 一樣不可動! 合體後或細機械人team都只係得對手可以叫 " 扭下" 其他腳頭都唔係好扭得....同料方面, 又有一個好有趣既地方, 佢D火車車輪全部可動, 因為Diaclone年代佢地有車軌比佢地用...但變形金剛年代佢地都進化到宇宙航行, 洗鬼車軌咩!! 舉到咁已經係..盡.
總括而言, 廿幾年前既設計黎講, Diaclone真係得多野玩, 又人仔又火車軌, 如果想多D野玩應該係買diaclone版, 不過筆者始終係TF迷, 而且結構上TF版真係好D, 所以都係入左TF版. 差 d唔記得講雷電都係有日版無美版, 而且火車玩具近十年都大行其道, 令到雷電買少見少, 已經到罕有貴野既level呢...
後記筆者所知貴既合體係: 雷電 Raiden, 殺星 LeoKasier , 電腦戰士 Computron 和 萬能喪士 Menasor


text:
2016年7月20日 星期三
水光療程初體驗
之前啲朋友成日都話買水光面膜
不過其實好多人都唔知係乜嘢嚟
啲朋友之前都推介我買韓國嘅水光面膜
話敷完之後效果好好,唔化妝都會有bling bling 嘅效果
今次終於的起心肝去咗試做水光槍嘅療程
因為近期成日出埠拍攝外景曬到皮膚都乾咗好多
做療程之前上網睇左好多資料
好多人做完之後都會面部泛紅或者有瘀
搞到我都嚇一嚇
不過一聽到水光療程做完之後等同你敷咗8000次面膜
真係心郁郁好想試
不過其實做呢類型嘅療程,最緊要係搵有醫生嘅美容院
當然搵信譽好嘅嘢都好緊要啦!
係做之前首先會做一個皮膚分析
簡單影幾張相,就會知道皮膚嘅情況
點知顯示我係水份不足😱😱😱
分析完之後就可以選擇你想注入嘅營養
因為水光療程其實係將透明質酸直接打入你皮膚底層
不過除咗透明質酸之外,你仲可以選擇注入維他命C,激活細胞,同胎素嘅營養
呢度真係令我好頭痕,因為我又想美白
又想激活細胞嘅增生🤔🤔真係諗左好耐架
揀選好之後就會為係面上塗上舒緩膏
呢個過程係需要有醫生在場先可以做架
時間大約要15至20分鐘
為嘅就係等做療程嘅時候能夠減少痛楚
敷完舒緩膏面上會有些小麻痹嘅感覺
開頭我都好唔慣,感覺塊面好似唔屬於自己咁😂😂😂
之後就正式開始啦,開始嘅時候會好似有少少俾針拮嘅感覺
不過其實並唔係想像之中咁痛
最勁嘅佢係可以連眼圈位置都可以打埋
更眼嘅位置都會遂一細打,可以有效淡化黑眼圈架
成個過程大約係半個鐘左右就已經打晒全面
不過療程未完架,打完之後佢哋仲會為你敷上厚厚嘅面膜舒緩返打完嘅紅腫
好啦敷完面膜俾大家睇吓,
除了額角同面頰兩邊有紅之外
其他部份都冇事喎,
連美容院嘅同事都話好似冇打過一樣好勁!
當然呢一個效果係因人而異嘅,有啲人皮膚比較敏感,會出現紅腫嘅情況
不過係正常現象過幾日之後就會慢慢消退
但係已經睇到皮膚充滿水份好bling bling 啦!
不過其實之後嘅保養先係最重要,
除咗當日不能夠化妝,之後嘅幾日都要加強做防曬同每日敷水份面膜
做完療程之後,效果最明顯係幾星期或者一個月後
所以做完之後皮膚乾千祈唔好唔會,
因為只係暫時性只要多做保濕
好快就會見到靚靚肌膚啦!
訂閱: 張貼留言 (Atom)


text:
佩魯賈 必去景點及阿爾科伊楚斯寇古堡附近酒店推介
阿爾科伊楚斯寇古堡附近酒店預訂
累積 10 晚,送 1 晚
仲可享精選酒店神秘優惠價
佩魯賈必去推介 - 阿爾科伊楚斯寇古堡
想去 佩魯賈 自由行?等 Hotels.com 帶你玩盡 佩魯賈阿爾科伊楚斯寇古堡 啦!留意我地文章,話你知去佩魯賈 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋佩魯賈阿爾科伊楚斯寇古堡 附近有咩酒店,等你更加容易計劃行程,慳返酒店來回景點嘅時間.
佩魯賈阿爾科伊楚斯寇古堡 自由行
去得佩魯賈阿爾科伊楚斯寇古堡 自由行最緊要一定係揀啱日子去.一啲熱門景點例如,佩魯賈 嘅 阿爾科伊楚斯寇古堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
佩魯賈阿爾科伊楚斯寇古堡 交通
想去阿爾科伊楚斯寇古堡 暢順無阻濟,最好就係出發前,睇清楚佩魯賈阿爾科伊楚斯寇古堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
佩魯賈阿爾科伊楚斯寇古堡 必食必買攻略
佩魯賈阿爾科伊楚斯寇古堡一直都係旅遊熱門地點,去到佩魯賈阿爾科伊楚斯寇古堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
有無試過對住小朋友,佢地問你D問題係好無聊,好無謂的? 仲要無聊問題唔係問一次半次,係每日每時每刻喎!如果有,恭喜你喇,你既小朋友一定係個想像力豐富,求知慾強,應該係個開朗活潑既小朋友.而佢地又有個肯不停回答無聊問題既父母,呢個小朋友一定好幸福好快樂!
我兩個仔就係咁樣,每日都講一大輪無聊既對話,話題可以天南地北,遠至恐龍時代,近至社區新聞.我所講既無聊問題,佢可以問你: 如果我100歲咁我會點呢? 咁90歲呢? 咁80歲呢? 一路問到0歲,即係想我講佢知每個歲數既人會做既事呀,健康狀況呀咁啦!又或者問: 如果我去左打仗咁你點呢? 咁我做警察呢? 咁我做老師呢? 我做送貨呢? 一路講D職業出黎問你,即係想我講佢知每個職業有咩唔同,要做D咩,危唔危險咁啦!然後佢又會話: 咁我第時做左總統咁你住邊呢? (美國選完總統,佢地學校又有講,已經上晒腦) 係咪一齊住白宮? 可唔可以細佬做副總統? 可唔可以響白宮曬太陽.. 面對住每日一百個問題,仲要係幾無聊下既,可能好多父母都唔想再答,或者直情叫小朋友唔好再問埋D無聊野.但唔知點解,我真係覺得唔係無聊,係小朋友既求知慾,佢地想知道件事係點.
好似我地覺得,佢大個點會去做總統呀!但佢學完關於總統既野,佢真係附合做總統既條件喎,所以咪問下入面有無得曬太陽囉,咁第時搬到去都知咩事丫嘛.係喇,就係因為我地覺得D野唔會發生,覺得答黎都多餘,其實咁樣係抹殺左好多小朋友想像未來既可能性.要知道我地大人,已經有好多框框括住我地既思想,知道好多野係無可能發生,會直接去努力於一D可以發生既事,但小朋友唔同,響佢地既世界裡面係咩都有可能發生,係可以天馬行空的.我願意去不停回答佢地所有問題,係因為除左答案比入面可以灌輸佢地正確知識外,最重要係比佢地知道,凡事只要比心機去做,想像既野真係可以實現的!等於被問到100歲會係點? 我會答: 可能老到行唔動啦,可能無晒D牙,食野好慢,要仔女照顧等等.唔會一句話: 100歲應該死左啦,就唔答了,咁樣小朋友又識少左野囉.
比大家一個小TIPS吧,如果耐性不好...
如果耐性不好,答到煩悶,都唔好打沉仔女既無聊問題,可以轉個方式回答,就係反問返佢地 :你認為呢? 你覺得可唔可以? 點解可以? 你覺得咁樣會點? 等佢地再諗多D,思維更廣更遠!


text:
帶父母去旅行!跟長輩旅的二三事 精選 推薦
應該帶長輩去邊到玩?
同長輩去旅行,其實同自己一個做backpacker好唔同,一啲好潮好特別嘅行程就唔一定係首選啦.相反,對長輩嚟講,可以同人分享,往往係更加重要㗎.
不過呢,每個人去旅行嘅喜好習慣都唔一樣,所以係帶佢地一齊去旅行之前,你一定要了解佢地鍾意啲咩唔鍾意啲咩.媽咪鍾意浸溫泉定去shopping?鍾意熱帶風情定係歐陸情懷?如果你真係乜都唔知嘅話,建議你先揀一啲熱門嘅旅遊地點,可以等長輩係佢哋嘅朋友面前曬命都係一個去旅行加分嘅條件.
跟團好定自由行好?
係揀跟團定自由行之前,你要確定自己對目的地係咪熟悉.自己一個去旅行,都仲可以任性咁話走就走,就算盪失路,都可以當成另類體驗.
不過同長輩去旅行就完全係另一回事啦!你有無試過係旅途中,忍唔住要呻:「可唔可以唔好再問啦?!我點知呀!我又唔係Google !」其實咁係因為你對自己嘅角色定位,同呀爸呀媽對你嘅期望唔一樣.
同長輩去旅行,你一定要記住:如果揀自由行,你就係呀爸呀媽嘅私家導遊.自問對目的地唔係好熟,又無乜時間做功課,咁都係跟團穩陣啲啦.
旅行途中要注意啲咩?
1)要詳細講解行程
圖片來源 | Flickr
同長輩去旅行,最常遇到嘅困擾,就係佢地會成日問問題.「呢到邊到嚟㗎?」「呢個好出名㗎?」「仲要行幾耐呀?」「點解會咁貴嘅?」,唔講仲以為你同吳若希去旅行呀!不過呢,好多時,佢地都唔係想專登麻煩你又者要呻,而係因為佢地真係唔知道當時嘅情形係點.
如果你想避免呢個情況發生,咁最好就係出發之前同長輩講解下行程大致上係點,等佢地有基本嘅了解.而每一日出門前,都要再提多佢地一次,一方面可以避免佢地問完又問,另一方面,萬一走失咗又或者係遇上突發事件,都仲有辦法搵番大家.唔想自己講解太多,可以參加一日遊,導遊會詳細咁介紹景點,大家有咩問題都可以問佢架!
2)一定要有backup plan
去旅行先嚟落雨,唔通連個天都唔鍾意你?有時想去嘅景點會因為天氣影響而無開,想去嘅餐廳亦都可能會休息,去旅行成日都會遇到呢啲情況,如果係自己一個,你可能會係Facebook呻下就算,但同長輩去旅行就千祈唔可以就咁就算!
對佢地嚟講,肚餓就要食飯,眼瞓就返去瞓,想玩就要去玩,咁難得先有機會出嚟旅行,如果要你媽咪企係街邊發吽哣,佢可能寧願返屋企瞓覺好過.所以,一定要準備好backup plan,等佢哋係旅途中永遠都有野做.
3)唔好一次過行太遠
呢個係最緊要但亦都係成日比人忽略嘅一點,你可能會好興奮咁一直行,但係就無諗過自己同長輩嘅體力係有一段差距㗎.係餐途中,都唔可以忽略長輩平常嘅作息時間,例如係媽咪平時幾回起身?幾點瞓覺?如果同行嘅長輩係有瞓晏覺嘅習慣,咁安排行程嘅時候就記得唔好將一啲好需要體力嘅行程排係下晝啦.
當然,唔單止係行路,搭車搭船搭飛機都一樣嘅.長輩們呢就唔大適合長時間坐或者企,所以景點與景點之間搭車嘅距離就唔適易太長,如果佢地會暈車浪,咁就一定要先準備好暈浪丸啦.
4)要有廁所係左近
年紀越大,去廁所嘅頻率同需求都會越高,成日要忍住忍住,去旅行又點會去得盡興呢?所以每去一個景點,都一定要俾長輩知道廁所係邊,記得要係抵達後同出發前等佢地去廁所.
5)價錢就唔洗咁誠實
圖片來源 | Flickr
「嘩,乜呢個咁貴嘅!」「唔好晒咁多錢買呢樣野啦!」
雖然呀爸呀媽都想食好住好,不過佢地都擔心你個荷包會乾硬化.所以記得要係適當嘅時候講啲「善意嘅大話」,食飽就快快手埋唨張單佢,如果見到佢哋1516,諗緊食唔食好,買唔買好,你就大方啲幫佢地話事啦!
6)唔好成日轉酒店
如果一個人去旅行,你可能會揀啲平價旅館,有瓦遮頭,有得沖涼瞓覺就ok .但係同長輩去旅行,就記得要搵一啲係車站附近嘅酒店啦!因為對佢地嚟講,拖住個喼周圍走係好辛苦㗎.另外,可以嘅話,係同一個地方最少留兩晚,因為不停咁check in check out係會令到長輩們感覺好攰㗎.
7)影相好緊要
同媽咪去旅行,就好似同女朋友去一樣,影相係好重要㗎!如果你係一個人去旅行的話,可能會慣咗影低沿途嘅風景,有feel有mood就影.
但係同長輩去旅行就唔係咁講啦,你要一路幫佢地影呀影影呀影,幫佢地影完仲要同佢哋一齊影,影完記得要P埋圖,仲要擺上Facebook打卡同呃like!等媽咪嘅朋友知道你帶埋佢去旅行先係重點!所以除咗影風景相之外,記得要俾媽咪入鏡,因為佢哋先係旅行嘅主角呀!
睇完KKday長輩出遊攻略懶人包,都仲未知道帶媽咪去邊旅行好?
讓媽媽當一次貴婦,來體驗五星級的按摩吧!
(媽媽的享受)美顏養生的烏來泡湯
長輩出遊地點攻略
(日本名古屋)四日三夜行程全攻略
(日本京都)熱門近郊景點全攻略
(新加坡)聖淘沙交通,景點,行程規劃總攻略
(遊新加坡必備)基本資訊懶人包
(台灣|台北)機場,市內交通全攻略
(台灣人帶路)台北10大必試地道美食
KKday日韓精選期間限定折扣指定產品低至8折,立即了解詳情!限量優惠碼:OKINAWAJEJU20(優惠受條款約束)
認識KKday
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 80 個國家,500 個城市,為您搜羅超過 10,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往KKday 網站,訂購心水行程!
▲下載KKday App與你同行,發掘更多在地旅遊體驗!
▲訂閱KKday電子報,獲取更多旅遊優惠!
▲Facebook ▲Instagram ▲YouTube ▲KKday群組


text:
梁振英呢啲貪污政棍,其實見到納吉嘅下場,出少句聲或者好少少,不過佢就連蘋果日報嘅大中華左膠社論主筆盧峰,批評一吓 大灣區人 呢個concept都要老屈獨港呢個近乎莫須有嘅概念,我覺得其實香港人都無必要對梁振英客氣.係時候再向英國同澳洲執法機構問清楚,拉唔拉呢件仆街,唔拉又係點解?
大灣區人 係又搶錢又賣港嘅概念
我聽到乜嘢 大灣區人 ,見到蔡冠深同梁振英呢啲仆街出嚟,我只係諗到呢班賊想做乜,又係畫一塊餅昆啲膚淺香港中產,引誘佢地去中國買一堆樓盤,或投資嘢,然後被啲官搶晒血本無歸,蔡生同梁生分到利益就俾仔女喺西方國家享受,啲人喺香港家破人亡無人理,仲要連香港人自己嘅identity都無埋,所以梁振英係不折不扣嘅賣港賊,盧峯係講得好客氣吓,我就唔會客氣,梁振英同蔡冠深呢啲根本係賊嚟,信佢地係傻.為咗避免支爆,香港人係連錢都唔好留喺香港,喺中國嘅投資都要攞番嚟,仲信呢班人渣畫嘅假餅,信果個係傻.
仲要留意,呢個蔡冠深講咁多乜嘢 大灣區人 ,點解咁多投資喺柬埔寨,同埋越南,依家越南擺明投美,兼且喺南沙群島主權上同中國爭緊,你蔡冠深做乜大力投資越南,一係佢係幫中國搞一帶一路,殖民越南嘅活動,我建議越南政府快啲拉人封艇,呢啲友仔唔駛同佢客氣,因為威脅越南國家安全.一係佢根本係一邊為擦中國鞋推 大灣區人 ,送香港人去死,跟住自己就喺東南亞投資賺錢,香港人點可以人渣到呢個地步.香港啲傳媒連佢新華集團喺邊度投資都唔研究,唔怪得好似梁振英,蔡冠深呢啲賊咁鬼囂張喇,呢啲人,係要當眾拆佢講一套做一套嘅真面目先得.
梁振英一定以為納吉果套唔夠賤,所以要再賤啲,老屈獨港然後搏人大釋法去取締蘋果日報,要全香港人日日睇乜嘢「港人講地」,唔該你去收檔,都係果句,納吉會點仆街,梁振英一定死得更慘.納吉夠唔認自己1MDB洗黑錢喇,依家大家有眼見喇.
仲有,依家我呢度係美國Server,德國註冊,呢啲律師信魔人,佢喺香港嚇吓人係得嘅,但喺西方國家,我睇邊個理佢囉.


text:
分手一年,由處女變百人斬既日子] 我好痛,真係好痛.
過完琴晚之後,我已經「食」勻哂八大既仔. 但係我一啲都唔覺得開心. 呢啲心事冇人知道,亦都唔同得任何人講.因為我唔敢.
我好憎自己,憎到一個點,想死. 我一年前同男朋友分手,我個處就比左佢既,但我冇後悔.但偏偏一分手,我就收到大學offer,偏偏間大學就係佢屋企隔離. 我到呢家都仲忘記唔到佢係點唔要我,我好辛苦. 一上到大學,個世界真係大左好多.
一開始只係係skout 識下仔,慢慢就學識去下party 去下蒲. 初初唔敢放相,咁梗係冇人理我. 直至有日夜晚,有人聊我搞,初初只係諗住大家隔住個mon,齋吹應該冇事掛,傾傾下就變左Cyber sex,send 自己條丁比我睇,之後要求拎相,我就求其比左啲bra 相佢睇.
係,成件事好變態.我都唔明白點解自己會咁配合. 我生日個日,以前生日係佢陪我過既.
今年冇人記得,亦搵唔到人陪,於是我就開始左同第一個唔識既人發生關係.男人,性同愛真係分得好開. 我好記得我同第一個男人完左之後,我同佢喊住咁講,比我攬下得唔得?但佢好無情咁推開左我.
錫又唔肯錫,成程不斷避開我個咀.只係不停用佢下面黎插入我乾巴巴既下體到,除左痛,我咩到感受唔到.
呢次既經驗狠狠咁摑左我一巴.不過好怕好怕寂寞既我,又繼續選擇自願地比男人繼續呃. 我知道自己好賤,自己錯,死不足惜. 鬧我賤西,公廁就鬧啦,可能我仲會好過一點. 我寂寞,我空虛我凍.
希望偷一點溫暖,偷一點擁抱, 但點解連呢小小野都唔比我? 其實我因為唔同得人講,所以先係到講, 係到講出黎會有人同我分擔下. 我收唔住太多秘密,我會崩潰. 你地可以當甜故咁睇,細節位我會講. 仲有更多過份野,待續. Sorry for 1999999999


text:
同朋友早幾日去左一間位於黑沙環八達商場入面開左兩個幾月ge新餐廳 Japas Macau,地點對唔熟八達商場ge人黎講係比較難揾d,總之就係係聖保祿中學個側門對面啦,我地每人叫左一個set dinner,有成7到8 個course,再自己叫左一杯drink,一共食左兩個幾鐘,埋單人頭450,個人覺得可以值得一試,如果暫時負擔唔到去車呔人三星餐廳比兩千蚊食個set dinner,le到就係平價首選啦,下面就睇下我食左d乜啦~~~
一坐底,枱上面有個special drink ge menu,我地都叫左杯coconut water,第一啖已經有驚喜,佢係好似水咁ge顏色,但係味道就完全冇溝水,超濃椰子味,好似飲緊椰青咁,必點!!!
第一個前菜冇影到相,第二個就係一個日本海膽蒸蛋,無睇錯,係真係有一大啖海膽係上面的,食ge時間上面戈層係咸咸地,跟住食落底就食到滑滑ge蛋,講唔上係有幾好食,但係都算幾特別.
食完個蒸蛋,就輪到一個煙燻慢牛頰肉配五穀面包,服務員話千奇唔係將個包同個牛肉分開食,一定要一齊食,同埋食戈陣會以為個牛好肥,但其實都係d膠質黎ge,唔好睇佢細細個咁,個份量其實係岩岩好,再大個d就會覺得溜,必食推介!!!
下一碟係生蠔一隻,生蠔又係另一個賣點,生蠔大隻,味道新鮮,佢仲配左幾粒大魚子,食落多左層次感,佢應該仲有個汁加左落去,同個蠔好夾,但係係個咩汁就唔清楚啦,由於朋友唔多食生冷野,所以… 我食左兩隻,如果一個set有兩隻就啱哂我啦~~另一個必食推介!!!
食完個蠔,跟住碟都無得輸呀,底温慢煮三文魚加菠菜醬,舊三文魚睇落去好似成舊都係生ge,但係食落去就食得出唔係全生,好香好滑好好味,而且個菠菜醬,唔洗我講,睇圖都見到係幾咁濃啦.
跟住就到主菜啦—鰻魚鵝肝泡沬加海苔飯,雖然服務員話le個係main course,但係望落去細細件咁,好似個三文魚同牛頰包比較似main course 多d, 哈哈,le個菜對我黎講,還可以啦,因為本人對鵝肝比較一般般,如果你鍾意食鵝肝就一定啱你啦.
其實未食個main course已經有d飽嫁啦,但係點都要食埋個甜品的,左圖左手邊戈一舊蕃石榴雪芭,又係無得輸,超濃ge蕃石榴味,好似真係咬左啖蕃石榴咁,但係要注意,食左旁邊戈兩舊甜品先再食個蕃石榴雪芭,如果唔係d蕃石榴味會蓋左其他味嫁啦.
食完個甜品之後,我第一個感覺就係,要多半打生蠔呀唔該,真係好好味!!! XD
整體來說我自己對le間餐廳ge食物出品係十分滿意的,有好幾個菜都有驚喜,好好味,可能你會覺得人頭450蚊一個晚餐好似好貴,但係邊個叫你晚晚去食呢,久唔久要慶祝特訂別節日的話,le到真係一個唔錯ge選擇,如果餐廳知道你係慶祝生日的話,好似仲會幫你準備個蛋糕仔,但係節日要提早訂位,因為餐廳位置唔多,好易就滿嫁啦.但係餐廳可能要考慮加強對員工的訓練,有幾個好似都黑口黑面咁﹐好似我差佢錢咁……
另外要提一提ge就係,最近迷上左一個影相app,平時唔多自拍ge我,都忍唔住不停自拍.XD


text:
6月中去咗一轉東京旅行, 買咗好多玩具, 直到依家先有時間整理一下, 等我同大家介紹吓啦:
呢3個係壽屋出嘅公仔, 其實我對呢幾個公仔一啲都唔認識, 喺秋葉原嘅Kotobukiya(壽屋)店入面見到佢地, 由於最近真係愛上咗啲手腳關節可以郁嘅公仔, 所以就俾佢地吸引住帶咗返嚟啦!
拆咗其中一個嚟睇, 原來佢地對腳有磁石, 可以磁住企喺塊地台上, 企得好穩陣, 每一個公仔都跟一塊地台.
睇到呢張相好似有啲嚇人, 肢體? 哈哈....其實呢一個係azone公仔嚟, 因為想有一個獨一無二嘅azone公仔, 同時又想平平地玩吓, 所以就散件咁買, 要搵時間幫佢"點精"同剪番個靚髮, 到時再分享俾大家睇啦!
呢個太鼓達人鼓係買俾四葉妹妹嘅"手信"! 之前其實喺香港見過, 但唔捨得買, 去到東京又俾我見番佢, 既然咁有緣, 於是就....呵呵! 四葉妹妹未知有新玩具玩架!
去到日本當然要掃一下森林家族產品啦, 其實呢啲香港都有, 不過撞啱日本百貨公司做特價平啲, 所以就喺嗰邊買啦!
呢個風之谷模型我一直都好鍾意, 事關實在太鍾意呢套動畫啦! 之前一直都冇買, 因為要自己上色, 怕handle唔到, 但估唔到今次喺日本見到, 就雄心壯志帶咗返嚟, 唔知幾時先的起心肝砌呢? 哈哈...
呢盒鬆弛熊re-ment係去完日本返嚟喺香港買, 本來想喺日本買re-ment, 但原來嗰邊反而冇香港咁平, 所以返嚟就買番.
呢3盒1/12系列都喺秋葉原買, 其中左手邊嘅係新出, 希望有機會整到場景可以用啦.
去到日本, 心血來潮想買日文漫畫, 雖然唔識睇, 但希望擁有全日文嘅書, 所以揀咗我嘅至愛--風之谷, 四葉妹妹.
下面呢幾個都係喺日本扭嘅扭蛋 :
跟住落嚟嘅玩具都係之前喺香港買嘅不過一直都無post出嚟 :
好鍾意呢間大屋, 係喺復活節時喺玩具反斗城買, 因為鍾意有停車場, 但到依家都未拆出嚟玩...收藏 ing...
由於時間關係, 所以今次一次過post晒所有近期入嘅玩具出嚟, 好希望遲啲可以逐一影多啲相同埋砌到場景呀!


text:
其實睇咗日月報好多年,覺得佢幾正派,唔似有報紙咁,搞到個風月版有聲有色,但係又扮晒正義朋友.而且日月報記者嘅質素都唔錯,起碼唔會出現太多錯別字.不過最主要都係鍾意佢夠持平,立場唔會太偏頗.
對於我嚟講,一份報紙嘅持平立場最緊要,當然啦,社評除外.新聞背後嘅誰是誰非我自有判斷,絕對唔使報紙話我知,我需要嘅只係客觀如實嘅報導.喺呢方面,我對日月報一向都相當滿意.
不過呢幾年,唔知係咪要迎合市場,日月報竟然開始傾向所謂嘅民主陣營.最先淪陷嘅係副刊,埋晒不知所謂嘅白痴女人寫,只要係政府嘅就乜都鬧,但係又理據欠奉.好似嗰件黃X樂咁,我之前先喺一篇blog(由疏忽照顧兒童講起)裏面插過佢.另外仲有件陳X姿,因為早排有幾個打咗流感針嘅孕婦流產,就鬧政府草菅人命.唔通佢唔知道孕婦喺正常情況下都有機會流產?呢樣最緊要睇數據,佢唔信政府都應該信吓專家啦!
平日嘅副刊都仲好喇,星期日嘅副刊先至係重災區,直頭係俾民主聖鬥士霸佔晒.冇啱睇都算嘞,最離譜係斑友竟然將廢青嘅滋事行為(例如強佔馬路)美化同合理化.如果我係老闆,肯定第一時間炒咗個主編!其實副刊唔啱睇都冇乜大不了,最多咪唔睇,弊就弊在喺新聞版都出現立場偏頗嘅情況.
眾所周知,每年嘅64同71,警方同主辦單位公布嘅集會遊行人數都有好大出入,往往可以爭好幾倍.坊間普遍認為,將兩個數字加埋除二就應該比較中肯.後來港大民意研究同另一位港大學者都公布埋佢地嘅統計數字,竟然同警方公布嘅出奇咁吻合,真係令人跌晒眼鏡!公眾一向以為民主人士好有誠信,誰不知原來佢地嘅作大本領先係最耍家!
雖然吱聯會同民陣嘅作大技倆俾人插爆咗,但係日月報竟然仲一直用佢地公布嘅數字做新聞標題,簡直當讀者係白痴!曾經諗過寫信去日月報,質疑佢地憑乜理據採用咁誇張失實嘅數字嚟做新聞標題,但係一直都冇實行到.一來係因為自己太懶,不過最主要都係因為我鬧人就叻啫,要我正正經經寫封信就唔掂架喇.
照我估計,日月報採用作大數字,最可能嘅原因只有三個.第一,受編輯嘅政治立場影響.第二,作大數字更能吸引讀者.第三,想討好(或怕得罪)民主陣營同佢地嘅支持者.唔理係邊個原因都好,我都覺得好難接受.睇番今年71遊行報導嘅標題,雖然日月報已經糾正咗以往嘅錯誤,不過唔鬧吓就硬係覺得條氣頂住頂住!
作為「最具公信力」嘅中文報紙,日月報究竟有冇諗過佢嘅目標讀者會係邊類人?日月報冇風月版,馬經波經乏善足陳,娛樂版驚喜欠奉,財經版亦冇過人之處,究竟佢可以憑乜突圍呢?同人地鬥賣政治立場,鬥玩譁眾取寵?呢其他報紙已經玩到出神入化,日月報根本就同人地冇得揮,咪嘥氣啦!作為日月報長期讀者,我可以話俾佢知,我嘅要求好簡單,只要客觀如實報導就得嘞!
不過鬧還鬧,我暫時都仲未考慮轉睇其他報紙,因為根本就唔係咁多中文報紙可以做到我嘅簡單要求!唔通而家香港嘅傳媒生態真係咁,中立持平就冇市場?


text:
瑞丁 必去景點及微軟英國總部附近酒店推介
微軟英國總部附近酒店預訂
累積 10 晚,送 1 晚
仲可享精選酒店神秘優惠價
瑞丁必去推介 - 微軟英國總部
想去 瑞丁 自由行?等 Hotels.com 帶你玩盡 瑞丁微軟英國總部 啦!留意我地文章,話你知去瑞丁 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋瑞丁微軟英國總部 附近有咩酒店,等你更加容易計劃行程,慳返酒店來回景點嘅時間.
瑞丁微軟英國總部 自由行
去得瑞丁微軟英國總部 自由行最緊要一定係揀啱日子去.一啲熱門景點例如,瑞丁 嘅 微軟英國總部,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
瑞丁微軟英國總部 交通
想去微軟英國總部 暢順無阻濟,最好就係出發前,睇清楚瑞丁微軟英國總部 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
瑞丁微軟英國總部 必食必買攻略
瑞丁微軟英國總部一直都係旅遊熱門地點,去到瑞丁微軟英國總部,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text: 我今星期好busy攪緊搬屋d野, 唔知你記唔記得, 我話買左張king size皮(同音字 ^^””), 我成日話同你一齊訓起身時大多數見到木乃伊係到卷住自己, 唔知你記唔記得很久之前我同你講, 同你一齊先知咩叫拍拖, 咩叫愛情, 我同你有好多共同事好, 當然有開心有唔開心, 對我黎講係開心多過唔開心, 岩岩見到藍藍行過黎望住我, 我突然哭左出黎, 我自己都唔知點解, 唔知你信唔信好, 我做好多事都係一時之氣, 到左差唔多時候就會悶, 但係我對住永遠都未有過咁感覺, 自從你無再聼我電話之後, 我個人真係無哂心機, 我d同事都知唔對路, 平時既我成日笑口常開, 但依兩日既我, 完全無講野, 今日下午好突然有個之前公司 clerk 路過黎搵我食tea, 佢係同我同年細我兩個月, 講開講佢都同男朋友拍拖幾年, 我問佢地點之後話個男仔一d唔好地方, 我突然想起你相眼紅哂, 因為我突然想起你, 我叫自己俾多d時間大家唔好煩你, 但我心真係好痛好唔舒服, 我想要搵一個自己真係喜歡真係好難, 我痛既怕失去唔舒服既係我發現真係鍾意既人唔定會離我而去, 我發現拍拖開頭一定最開心之後定左之後先係真正考驗, 去唔定一個好開始, 留既唔定一個明知決定, 要人點選擇呢, 而我係哭一刻, 想起朋友, 家人, 愛人, 答案永遠家人一定無得選擇, 而朋友會因唔同時間會有唔同朋友出現無一定同永遠, 愛人會出同時間出現唔同, 有唔同結果有機會只出現一刻又可以會開花結果, 我同事咁岩出現對我黎講代表d咩呢, 哭一刻我入面只有你既面貌同笑聲,………………….希望你開心返啦


text:
其實對小朋友教育呢家野,我不嬲都無咩大計劃.從來唔覺得響學習過程之中,成績有幾重要.數數手指由3 歲開始返學,到高中畢業18 歲,大學畢業22 歲,預鬆D一讀就20 年.漫漫長路,學習係一個成長過程,應該係一種享受,係從中吸受唔同既知識同生活體驗,發掘小朋友多方面興趣同潛能,就係佢成長中最重要既野!搵到佢自己既興趣,亦可能會成為佢終身職業.
好似我咁,從小見到D 靚布就會興奮,中學時開始接觸家政縫紉,會發現自己好鐘意車野喎!又鐘意將自己D 牛仔褲剪左佢加2 塊布響側邊變做裙咁著,又或者剪爛D Tee 改頭換面,哈!結果大學主修Apparel Design,好想時裝設計成為自己終身職業 (係!我知我而家日日喱響屋企湊仔,咁人地都可以有自己既夢想架嘛!xD).又發現自己勁鐘意上Drawing Class,可以坐響畫板前面大半日不停畫,有種難以形容既感!呢D 完全同讀書叻唔叻無關係,但當然想修到自己鐘意既科目,基本科目hea 住都要合格既.為左做到自己鐘意既事,呢樣又係其中一個可以令人自發性地讀書既原因喇!
其實除左學習課本知識外,社交人際禮儀,做人態度,都係響學校混返黎.第時出黎社會做事,對工作責任感,同同事相處,好多處事方式其實響學習過程中慢慢建立左出黎.呢D 亦同讀書叻唔叻無關係,但就可以決定一個人響工作上既成就!
另外值得一提既,係求學時同學之間純潔既友情,一知半解既話題討論,好多少女心事真係諗起都覺得窩心!讀書生活真係我人生一段好快樂既時光呀!所以話求學,除左求分數之外,仲有好多更值得大家追求既事!爸媽們,共勉之!


text:
相信好多男士都唔多鍾意用護膚品,一來懶,嫌麻煩,二來都唔知嗰啲一支二支嘢用嚟做乜,更加唔明點解老婆/ 女朋友買嚟買去都仲可以有新嘢買,就算用都係老婆買乜就用乜,用完又唔知有咩好.以前Mr. Mo都係咁樣,但經我多年嚟不斷感化,依家已經識得自己揀product用喇,仲識得分邊隻好邊隻唔好,叫我幫佢post出嚟分享吓喎.舊年留守大陸時,喺冇乜好揀嘅情況下買咗一支L'Oreal男士洗面膏,因為有吳彥祖代言又唔係大陸啲雜牌,感覺好啲,用完之後Mo生破天荒第一次讚好用,仲自動自覺日日洗面添.返到香港想買番同一支product,但發現香港同大陸啲品種係唔同嘅,搵咗好多地方都冇,於是就買咗第二啲試用,試嚟試去都係用番L'Oreal,今次用Pure & Matte Exfoliating Gel,佢話洗完後好舒服又冇哂啲粒粒,塊面好爽但係唔會乾.
之前仲用過其他牌子,佢話最差係Neutrogena Men Face Wash,洗完好乾又甩皮,塊面好崩緊,個樽蓋又"吸"唔實入哂水.另外無印良品嘅Face Soap for Delicate Skin由於不含香料,陣味好難聞,洗完又唔係好爽,結果兩支都放棄咗.
其實洗面都好簡單啫,各位男士唔駛咁驚喎,扮靚唔係淨係女人先要架.


text:
筆記:字幕制作(Mac)
早幾日試下整字幕,暫時都仲係用緊 ass 同 srt 為主,而制作工具 Mac 上面似乎冇乜選擇,Google 左一輪,好多都死曬,得返 iMovie 同 Aegisub.雖然鄰國果個唔記得咩名既軟件好正,由加字幕到內嵌可以一手包辦,但你懂的,所以我試都冇試直接放棄佢.
iMovie 雖然可以用黎加字幕但彈性好低,始終都係要用專門既軟件,Aegisub 就係淨返既選擇.
由於我都唔係太熟字幕既野,我都係好簡單咁喺唔同時間加字幕,上邊加下邊加,完全冇問題.佢應該仲可以打斜果啲,但我冇試過喇.佢係跨平台免費軟件,使用者體驗比較差係意料中事.
做好字幕後將佢 Export 做 ass 檔,然後就要將佢同 MP4 burn 埋一齊.
呢樣野好多軟件都要收錢,咁我就試可唔可以用 vlc 將 MKV 既顯示結果轉做 MP4.
咁就先將 MP4 同字幕檔打包做 MKV 先,用既係 MKVToolNix,好簡單易用,加曬啲嘢入去就比到個 MKV 你.
返去 vlc,可能設定有問題,試左一輪都出唔到個有字幕既 MP4,就算得,佢都唔識用我指定既字型,都係冇用.
結果就搵到個叫 MP4Tools 既軟件,可以將 MKV 轉做 MP4 再將字幕 burn 埋上去.佢係 shareware,唔註冊就用唔曬所有功能,但都足夠做我要既野.
實驗結果:


text:
「Brenda,唔好意思呀放咗工仲打畀你,阻住你拍拖添,不過有樣嘢 urgent 想你幫幫手.」老闆 Rex 說.
「唔緊要,咩事?」我說,唔通我收你線咩老闆.
「我有個 title board 想你試下邊隻字體會好啲.」Rex 說.
「你想幾時要?因為我而家喺街呀……」我說.
「ASAP 啦,你 whatsapp 我得架喇……」Rex 說.
「OK!」我說,頂,即係即時做啦.
其實我放工之後係趕住去做 facial,接電話嘅時候已經到美容院樓下,我唯有拿拿臨上網搵啲字體畀佢睇,點知搵極佢都唔啱心水,佢又打電話嚟又不停 whatsapp 我,搞到我面都洗唔到,個經理同時間又係咁 sell 我做個貴啲嘅f acial,真係燥到噴火.最後我就一路做 facial 一路覆 message,簡直人都癲,到美容師要倒膜我先停手.其實放工去美容院都係想去放鬆下,而家白白浪費晒,連心情都差埋.
搞咗一大輪,最後老闆都係無覆我究竟想用邊種字款,話聽日再搵,我頂!咁你唔好話 urgent 同 ASAP 啦!我放咗工架大佬!你知唔知你簡單一句就會搞到我好精神緊張?自從嗰次之後,老闆事無大小都會搵我,搵圖呀,淘寶呀,寫 post 呀,好多時都係喺我放咗工或者放緊假嘅時候,有時我同朋友食緊飯佢打嚟,真係一秒即頹.後來我發現佢越來越得寸進尺,可能係因為次次我都即時做畀佢,所以我覺得係時候要反抗.
反抗第一步係就算我即時做好咗,我都唔會話畀佢知,等到第二日返工先覆佢;第二步係直情第二日 office hour 先做;第三步係扮聽唔到佢電話,震機聽唔到好正常啫.雖然老闆係最大,但係都唔可以太過份囉,我唔係你二十四小時私人秘書呀,而且我人工係唔包呢啲,現實啲都係咁講.
雖然唔應該寵壞老闆,但老闆始終係老闆,總唔可以次次都 say no,除非搏炒,不過佢平時都算對我都好好,所以久唔久一次我又得閒嘅話其實都會幫佢,你對我好,我對你好嘅啫,其實打工仔真係好簡單,與其對我好,不如加我人工仲實制啦,我唔想你讚我,我淨係想加人工呀!


text:
墮胎真係就係咁普通既一件事嗎?
當我決定左點樣做之後,第二日下午我個friend就陪我去左旺角既一棟商業大廈,係商業大廈左穿右插,上左十幾層樓,跟住見到有一個好普通既住家門口,之後我個friend禁門鐘,有一個女人行出黎開門比我地,我地入左去,入面係一間住宅既隔局,但裝修成一間診所咁,分左幾間房,一間房有一張幫婦女檢查既床,一間房就有一張梳化,個廳就有d好似等睇醫生比人坐既長櫈,仲有一個好細既廁所,入到去既時候仲有兩個女仔係入面等緊,我係等緊入去睇醫生既時候,心裡一直好擔心,好緊張,好驚,曾經有突然想走既衝動.
等左一陣,到我入去,我入到去同醫生講我有左bb,我仲話已經驗過,醫生叫我驗多次,我就即刻去左個廁所度驗多次,再次驗出黎既結果仍然都係無變……醫生睇左結果之後問我,你係咪而家想做?我答佢係,當時我答係既時候無咩經過深思熟慮,因為我淨係知道呢件事一定要盡快解決,而且我認為自己無其他既選擇……
醫生比左d藥我,仲叫我出去等下,係我食完藥同等待既期間,見到另外嗰兩個女仔輪住入左去嗰間有一張幫婦女檢查既床既房,我係出面聽到房裡傳出好大聲既鐵鋏聲,仲聽到房入面既女仔既叫聲,過左大約15分鐘,醫生攞住一個大玻璃樽係間房度行出黎,玻璃樽入面全部都係血,我唔敢望清楚,亦都唔想望,我諗應該係做完手術,隔左一陣,第一個女仔出返黎,到第二個女仔入去,過程完全一樣,等待期間,我再次去多次廁所,看見廁所存放左好多玻璃樽,嗰一刻真係覺得好恐怖,心諗嗰個醫生幫人墮胎就好似家常便飯一樣,墮胎真係就係咁普通既一件事嗎?


text:
如果你係2017dse,只求中文拎個3保合格既話,我會勸你放棄白話文
source from ig: dse_chinese_7776
注意:內容謹供 2018 DSEer
1 白話文
先講左中文底比較差既同學先
如果你係2017dse,只求中文拎個3保合格既話,我會勸你放棄白話文,因為白話文真係好講語感同語文基礎能力,底差既呢幾個月努力黎都係唔會升到太高分
咁當然,最基礎既寫作手法+解釋個啲野一定要溫(呢啲算汁分題),我有個fd中文好鬼差,又唔肯溫呢啲基本野,寫啲咩表情描寫落份卷到,最後2左☹
6分題既話(今年無出)可以直接放棄,全香港既mean好似1分都唔夠,就算「你覺得自己睇得明條題目」,好多時你寫完一大堆都係會0,或者一兩分.其實係唔抵,因為份卷你好大機會做唔哂.(dse卷同學校做卷好唔同,你臨場又緊張又盛,我平時學校做咩閱讀卷都做剩15-20分鐘,做今年份紅心蕃薯都差啲做唔哂)
同埋有啲題目都係有答題框架可以背,雖然學完框架你都係要自己答,但答得岩既話就算唔滿分,通常都會有唔錯既分數,答錯最多咪0.三成幾就拎3既卷,0多幾題其實都唔驚.
1 文言文
底好底差都好,文言文都係要操(如果你想呢part拎高分少少)
有人問練習,我都無乜推薦......因為我剩係做過joint us個本第一本定唔知第一冊,我覺得啲題目實在太簡單,做黎都無乜用
不過文言練習都唔係求佢啲題目,題目係bonus,篇文先係主菜,睇完篇文再譯番出黎,再對番佢個譯文,再睇下自己有咩錯,咁樣做做幾十份,我保證你文言分數會有進步.(不過其實咁樣都幾悶,要好有毅力先得😂
我自己就臨考前幾日先去買左本joint us 1 之類既文言練習,唔知佢係第一本定點,啲題目真係易到痴線.我做完份份都差唔多滿分.跟住考個陣,我一打開今年篇《吾盧記》即刻屌左出黎,個難度差太多,差啲比本野伏左
所以題目不能盡信,譯文先係真正有價值既野
同埋文言都有啲所謂既技巧,個啲咩補習名師同埋私補都有咩文言神技5678式(我聽人講,無補過佢地),我覺得用就點都有啲用既,不過其實你做50篇自己都自自然然識呢啲野;你學完但唔做,你都係用唔番啲神技出黎,當然你做完再學埋呢啲技巧就更大把握啦.
(sell下私補先😛)
最普通既解文言,咩通假字,詞類活用,譯字句點樣唔比人扣分個啲一定會教
另外,會教唔同既技巧去估個字/個句野/成篇野講緊咩
同埋有個方法可以令你唔洗理解都可以「撞」岩啲2分譯字
(不過,倒自己米都咁講,唔好幻想啲旁門左道會幫到你好多,最多只係提供一個方法比你拎多少少分.真正既文言考試都係要睇番你文言基礎能力同語感)
Btw我幾推薦呢篇《進學解》比大家考試前一晚做一次(姐係譯一次),第二日你就會發現考試篇文言真係太簡單🌚


text:
搬咗嚟深水埗之後最唔慣係比較難有機會同小朋友去踩單車,不過都多咗其他嘢方便嘅,因為好近西九龍中心,所以今日可以同哥哥嚟試新嘢 - 就係踩冰啦!
溜冰場都算幾舊,望上去嘅過山車應該都已經停駛
仲記得自己對上一次踩冰已經係廿年前嘅事囉
真係依家一把年紀先至同個仔嚟踩番冰
我本來以為自己都應該仲好記得點踩,但係點知...
我哋一家朝早食過Bruch之後
就嚟到西九龍中心
因為芊芊仲好細個嘅原故
所以佢同媽咪只好喺場外睇我同哥哥玩
今日係公眾假期所以係每位大小同價$65玩全日
如果平日一點前會平D
如果要用Locker就要加$6
但係記住$6係只限鎖櫃開櫃各一次!
如果中途想拎嘢再鎖番櫃就要俾多次$6
跟住Hysan去度腳睇吓要著幾號鞋
佢今日係第二次嚟踩,上一次係媽咪帶佢嚟,
因為媽咪冇帶電話所以佢嘅第一次我見唔到
Hysan今日期待咗好耐,上次踩完之後一直都話要再同Daddy, Mummy, 芊芊一齊嚟多次
終於落場啦!襯佢未跌之前同佢影番張相先
場邊只有這個同佢一樣高的牆做佢嘅扶手
相比起Megabox又一城太古城,真係都幾殘舊!
我自己以為應該都可以
但係真係相隔廿年唔係好記得點踩
我一步一步咁試!慢慢Warm Up
Hysan仲要鼓勵番我!同我講U SEE, U CAN DO IT! ^.^
踩咗幾個鐘之後都開始習慣適應了
我哋開始唔駛再扶住可以慢慢咁溜過對面
但係呢個大冬瓜終於跌咗一嘢
可憐嘅妹妹隔住塊玻璃望住我哋但係又冇得玩,喊得好慘!
所以媽咪就帶咗芊芊上樓上嗰層玩「歡樂天地」註:我哋通常統稱呢d地方做呢個名
之後到哥哥踩完冰就上嚟搵妹妹喇!
Photo by CANON 5D Mark III, Len | EF 24-70mm f/2.8L IS II USM
呀劍評語: 好耐冇踩過冰真係好驚跌!一路擔心佢哋跌倒會屈親或者手指唔識收埋!下次知道要帶手套可以絕住個地,其實都好好玩,不過假日真係太多人,所以唔可以太自在去溜!
飛龍冰上樂園 簡介
17,000平方呎真雪溜冰場,彷如置身於自然冰雪世界.


text:
啱啱上晝去完禮賓府,點可以唔去就對面馬路嘅動植物公園呀!雖然唔知今次係第N次去...
我哋離開禮賓府之後行5分鐘左右
就過到對面馬路嘅動植物公園
我哋先去竹園探吓嗰隻米奇老鼠像先
芊芊一見到佢就嗌「Micky呀」!
真係唔知邊個設計,諗到整個火寨米奇喺度
行番出嚟之後就直接上去噴水池平台花園
但係突然曬起上嚟
所以同噴水池影咗張相之後我哋就即刻去下一個景點
本來打算今次直接行去睇大猩猩先
但係芊芊唔知點解話要行另一邊!
佢一口氣就咗好多好多級樓梯
行到去個石像面前同佢影番張相
俾著哥哥以前細個如果見到大舊黑鼆鼆(音: 蚊蚊)嘅人像一定唔肯行埋去
終於見到第一隻動物啦
睇睇吓Hysan仲想畫畫
起碼我想快D去睇其他動物
所以想叫佢不如一陣坐低先畫
但係諗諗吓既然佢有咁嘅興趣我應該要支持佢
於是就咁坐喺一邊度等佢畫埋幅畫先再行
畫畫吓畫嘅途中發現地下上面有兩隻昆蟲喺度大戰
一隻蜜峰同青蜓喺度打交
但係佔盡優勢都係蜜峰,最後仲咬甩埋青蜓個頭
真係好恐怖!但係小朋友就睇得好開心
之後佢哋兩個仲同我玩起伏匿匿上嚟!
真係咁都可以玩一餐!
我哋之後沿路上去兒童遊樂場俾佢哋兩個放吓電
另外一個(芊芊)已經就嚟想瞓著!
途中見到好多唔同種類嘅雀仔!
呢隻真係又似雞又似雀...唔知係咪喺度孵緊蛋
今次我哋只經過溫室,冇入去睇!
始終小朋友對動物鍾情多於植物
跟住行行吓見到呢度仲攪笑
我第一個印象就係覺得佢好似一個離家出走嘅金毛邊青
呢度仲得意,唔講唔望起初以為佢係假嘅
再仔細睇真先見到佢原來佢識得郁
我同Hysan一見到呢隻就即刻諗起荒失失奇兵
跟住哥哥仲不斷咁扭計話要養佢
我都唔知佢係真係唔明定係專登撒嬌
好!終於嚟到兒童遊樂場
兩個嘢即刻之前扭咩都唔記得哂
一支箭9秒9跑咗上去玩
上到嚟都算幾多人!不過空間都算大所以唔會太危險
唔算好特別都係瀡滑梯韆鞦,咁多年都冇變
Hysan最鍾意就梗係伏匿匿啦!
圖中係剛俾佢發現咗
當佢合埋眼數1-10我就一直企咗喺佢前面
佢一數完就見到我所以引唔住笑
真係乜都可以玩一餐!
明明係老人家嘅健身活動又可以走埋去玩兩吓
(相中後面個小朋友仲勁...咁都可以爬咗上去)
芊芊真係人如其名
佢最鍾意就係玩韆鞦
仲一跟叫我推佢大力D然後番過嚟踢我
跟住就笑到見牙唔見眼
玩完之後我哋就落番去平台花園的通道過去大猩猩那邊
通道兩旁圍上咗木條,同埋掛咗D展版喺度介紹動植物公園嘅歷史!
一嚟到呢邊就梗係要睇吓馬騮仔同埋長臂猿先啦
點知佢哋無端端打起交上嚟
最細個隻勁百厭,一路追住隻大的打
最後大馬尸騮一於少理自己爬咗去好高嘅地方避開佢
跟住隔離呢邊就係長臂猿!呢隻金毛係女仔(我老婆話的)
佢話原來佢哋一開始都係黑毛
跟住到大個D會變金毛,如果係女仔就繼續keep住金色
但係如果係男仔就大大吓會變番黑毛
真係咁攪笑!?
呢個哥哥一路睇唔肯走
跟住我同媽咪芊芊就入去隔離嘅教育中心望吓
由得佢自己一個繼續企喺度睇
(呢個哥哥成日都要同人唱反調,話走就要留多陣,話留多陣就嘈要走>.<)
入到嚟裡面見到好多豹皮標本
仲有一隻勁似真既1:1豹!
仲有好多骨嘅標本,見到魚,青蛙等嘅骨,都幾得意
跟住我哋行番出去見到有雪榚買
突然覺得又行得攰攰地,所以叫媽咪買番支甜筒食
芊芊拎住支甜筒即刻個樣都醒神哂!
妹妹好大方咁請哥哥食!哥哥就當然好驚死俾芊芊食哂
即刻有機會食就超大個口食一啖好大啖
食完芊芊都話「哥哥你咁大啖嘅?」
跟住到媽咪食....
最快就到芊芊食最後一啖...
最後我哋嚟探一探巨型大猩猩!
真係超大隻,但係佢一d都唔笨蕉,仲行動超靈活!
喺個籠裡面爬嚟爬去完全冇失過手
好似洪金寶咁堅!
最後我哋打算去下一站香港公園
途徑平台花園見到有個外國人帶埋隻竉物盾臂龜嚟散步!
即刻所有小朋友過去圍住佢嚟睇,又摸佢有個殻!
芊芊又想摸又唔敢摸!
哥哥就一路跟住行
個場面真係好攪笑!
Photo by CANON 5D Mark III, Len | EF 24-70mm f/2.8L USM
跟跟吓隻龜都同主人走咗lu...
咁我哋就唯有出發去最後一站香港公園啦,不過要先醫醫個肚先
呀劍評語: 真係唔知第幾次嚟呢度lu...簡單講呢度一定唔會夠新界區農場咁天然,但係對於住巿區嘅一家大細嚟講,咁方便就可以見到動物,而且唔係一般你農場見到嘅豬牛羊馬喎!不過主要得猩猩馬騮同唔同鳥類,我就覺得如果可以再加多其他種類就好D!
香港動植物公園 簡介
位於扯旗山的北面山坡,最高處海拔一百米,而最低處則為海拔六十二米.香港動植物公園佔地五.六公頃於1871年建成,當時名為植物公園,直至1975年正式易名為「香港動植物公園」,以反映對野生動物所作努力.其建築工程於1860年展開,並於1864年把第一期設施開放給市民使用.
開放時間
噴水池平台花園 上午5時至下午10時
溫室 / 教育及展覽中心 上午9時至下午4時30分
其他 上午6時至下午7時 入場費用: 全免
公園導賞團
公園免費提供以粵語講解的導賞團服務,由專人帶領遊人觀賞園內各項建設.每個導賞團約歷時兩小時,參加人數約為四十人.
詳情如下:
日期: 2015年9月6日至12月27日 (逢星期日) (2015年10月4日及12月6日除外)
時間: 上午10時30分至中午12時30分
集合地點: 香港動植物公園教育及展覽中心
交通
可達本公園的巴士路線:
從中環開出 3B, 12, 13
從金鐘開出 12A, 12M, 40M, 40P, 40
從銅鑼灣開出 23B
從北角開出 23
從樂富開出 103
或 港鐵中環站K出口穿過匯豐總行步行上山
網址
http://www.lcsd.gov.hk/tc/parks/hkzbg/index.html
電話2530 0154


text: 行過路過,荔枝碗船廠出品,竟就在我們身邊﹖據本地船匠談錦全憶述,澳門旅遊塔下的西式木船,正是由本地一班船匠親手建造.唯現時該船已長滿雜草,旅遊塔回覆《論盡》查詢時表示,該設施已經封閉,並將會被新的觀光設施取代. 據悉,該船於旅遊塔落成初期開始對外開放,故推敲其建造年份大約是2001年前後.當年有份參與建造此船的工匠之一談錦全表示,該船船款屬西式,有別於以往他們常建造的漁船.「呢啲都比較複雜少少.呢隻船上有啲花紋裝飾,比較耗功夫.」而據他記憶,當時大約有十多個工匠一同建造此船,歷史約兩個月.「佢仲有啲帆,繩索要做埋,唔係剩係木殼,仲有好多濕濕碎碎好多嘢.」 「佢個設計係諗住俾啲小朋友,俾啲人去玩咁.」 據悉,該船當年由荔枝碗一間船廠承接,並在荔枝碗的「新鴻號」開料,然後於觀光塔旁就地建造.「隻船擺喺度,起初意思是俾人入去.佢執邊有道門,開得俾人行入去,俾啲細路行入去玩.點知造完後開放冇耐,就咁放喺度.而家又冇去理佢,而家好似喺度荒廢咗.」 有關此船,《論盡》曾去信旅遊塔公關部希望了解,例如由哪間船廠承接,建造年份等,唯旅遊塔之公關只簡單回覆:「位於澳門旅遊塔側的木船裝置是按照葡萄牙古代帆船而仿製,旨在重塑當年葡萄牙人登陸澳門的歷史,在澳門旅遊塔開幕初期開放予公眾參觀.現時,該設施已經封閉,並將會被新的觀光設施取代,期待為旅客帶來更多元化的旅遊體驗.」記者到旅遊塔現場觀察,發現該船船上現已長滿雜草. 對於當年作品被圍封,遊人再未能走近接觸,談錦全坦言覺得非常可惜.「船嘅價值就係表現造船手藝,同埋俾人去欣賞.你做咗啲嘢又唔愛嚟用,咁梗係可惜.你做咗出嚟有人用,有人打理,你每年維修吓佢,佢唔會咁快殘舊.」又認為現時可讓人接觸真實大小船隻,欣賞造船工藝的機會並不多.談錦全近年亦努力在荔枝碗製作模型木船,讓公眾了解傳統造船手藝.「要有人去推廣呢樣嘢.推廣要財力物力,唔係只係人力.我哋去做,做得到就去做,就係咁解.」


text:
一到年尾,所有K-Pop粉絲都會好期待韓國音樂盛事《Mnet Asian Music Awards(簡稱MAMA)》.自2012年開始,《MAMA》每年都會嚟香港舉行,而且為咗隆重其事,《MAMA》每年都會邀請極具份量嘅港星擔任表演嘉賓或頒獎嘉賓參與盛事,令成個頒獎禮多咗份親切感,今年係《MAMA》第六年「登陸」香港,大家都好期待佢今年會邀請邊個出席,頒獎禮未開始之前不如重溫一下歷年經典演出!
2012年-張國榮紀念表演
《MAMA》嚟香港嘅第一年,大會特別安排主持人宋仲基一開場就同張國榮隔空對唱,開金口唱出哥哥嘅經典金曲《當年情》,其實哥哥到依家都依然係韓國人心目中嘅偶像,一班韓星之後仲一齊獻唱搖滾版《當年情》,向哥哥致敬,電視畫面上更加別出心裁,寫上哥哥出生年份但去除逝世年份,以表示哥哥喺大家心目中長存,真係好感動呀!
2013年-舞台王者郭富城
郭富城2013年獲邀出席《MAMA》並擔任表演嘉賓,作為香港代表城城都施展渾身解數,大跳熱爆金曲,城城跳得大家都知,不過最令韓星們佩服嘅係佢表演全程零咪嘴,大家都知道唔少偶像為咗舞台效果,通常都會咪嘴,見到城城邊唱邊跳嘅完美演出,大家都拍爛手掌,而當晚佢都獲頒「最佳亞洲藝人」獎,實至名歸~
2014年-陳奕迅《浮誇》+劉德華擔任頒獎嘉賓
2014年都可以話係《MAMA》喺香港舉辦咁多屆之中最經典嘅一年,先有劉德華擔任頒獎嘉賓,佢係四大天王入面韓國人最常掛在嘴邊嘅一個,所以當佢現身頒大獎,現場香港觀眾好激動之餘,出席嘅韓星都好興奮,當劉華Chok一Chok個pose,小編都同大家一樣,係咁尖叫呀!
呢年嘅表演嘉賓係陳奕迅,佢特別選擇唱《浮誇》一曲,一般韓國歌手都好重視華麗舞台效果,但Eason嘅表演只有自己一個,一個人企喺一個咁大嘅舞台,唱呢首難度10粒星嘅歌,當時無論係觀眾定韓星,都畀Eason嘅超水準演出震懾,韓媒都高度讚揚Eason係真正嘅歌神!
2015年-蔡依林+周潤發擔任頒獎嘉賓
雖然15年冇港星做表演嘉賓但就有台灣天后蔡依演出,獲頒最佳亞洲藝人獎嘅佢不負眾望,帶來國際級演出,不過我相信好多觀眾都同小編一樣,欣賞Jolin高質演出嘅同時,都畀佢身邊嘅舞者吸引住,其實佢哋都係國際級嘅舞者嚟㗎!
至於呢年代表香港嘅就係親民到爆嘅周潤發,發哥喺韓國人心中係神級偶像,所以當佢頒大獎畀Big Bang,Big Bang都忍唔住要同發哥係咁selfie,後尾發哥仲跳Psy嘅騎馬舞,掀起全場高潮添~
2016年-黎明擔任頒獎嘉賓
過往幾年大獎都會交畀香港嘅巨星頒,16年都延續呢個傳統,搵咗「金句王」兼「四大天王」嘅黎明,一開始佢就用韓文自我介紹令大家好興奮,之後佢亦都不負眾望即場拋金句,話D員工顧住睇韓星無心工作,所以佢唔會炒魷魚,亦唔會加人工,不過Leon都係講笑搞氣氛姐.
2017年-?
今年《MAMA》將會喺聽晚舉行香港場,歷屆嘉賓都好有份量,所以大家都好期待今年仲有邊位港星可以代表香港出席,小編私心希望張學友現身,咁就齊曬「四大天王」喇.
Text: Holiday editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話
比小編們知~大家可以透過Facebook inbox,或者send e-mail到[email protected],直
接將資料傳比小編~謝謝~)
*本文章的圖片均經其本人或其公司授權,其他媒體不得轉載


text:
不變油頭人@Head & Shoulders 檸檬清爽去屑洗髮
唔知大家有冇頭屑呢個問題呢?而我呢,就試過突然之間有一年,有過幾嚴重嘅頭屑問題,其實我想話,有頭屑,真係好影響個人儀容嘅,尤其係著深色衫時,d頭屑,跌咗落件去件衫時,一發現,就掃走佢,點知,之後好快又有番,真係好似吊香鬼咁,點都驅唔走!真係好煩惱的!之後唔知咩原因,頭屑又突然之間消失咗啦!所以touch mood講句,而家好彩都冇咩呢個問題困擾住我! 不過呢而家我有另一d問題嘅出現了,就係個頭成日失驚無神,都會覺得好痕!同經過日間工作嘅催殘,去到晏晝,已經feel到一頭頭油!其實我亦試過用一d深層清潔的洗頭水,但發現效果都唔係太好,想去除嘅兩個主要問題,都仲係度! 而我近排就有機會試吓 ~~~ Head & Shoulders 檸檬清爽去屑洗髮乳 佢話除咗去頭屑外,仲可以去除其他頭皮上嘅煩惱!睇吓佢係咪真係打救到我先! 一吱出嚟,真係有超醒神嘅檸檬清香味喎!由於質地較杰身,所以在手上捽勻咗,呢度嘅份量,係完全足夠我過膞嘅中長髮使用! 個質感都幾柔軟幼滑!係頭上捽咗幾吓,好快已經起泡了!仲有微涼嘅薄荷冰感,夏天用好舒適啊!個感覺超正! 使用後,我先講我比較關注嘅頭痕問題先!其實用完第一天後,第二日真係已經feel到頭痕問題解決不少了,因我好多時候一起身,有時個頭痕起上嚟,我好鐘意攞把扁梳嚟"R"吓d頭皮,但用咗Head & Shoulders 檸檬清爽去屑洗髮乳後第二天,已經冇再需要攞起把扁梳嚟"R"頭皮了! 而第二個頭油問題呢!而家就算夏天,返工經歷咗一整天嘅工作催殘後或者出街後,晚上回到家,都發現頭髮係清爽嘅,頭油真係出少咗好多!唔駛再好似以前咁做油頭人了!


text:
我哋大約晏晝四點零鐘到達仁川機場.查實到步呢日嘅天氣相當唔錯,我哋落機嗰陣望出窗外仲見住個橙紅色嘅落日;排隊過海關跟手拎番件行李,出到入境大堂陣時個天都差唔多黑齊.
到步第一件事我哋先要搵巴士搭去東大門呢一晚住宿嘅地方.喺網上有好多途徑可以搵到由仁川機場去首爾各程機場巴士嘅資料;例如仁川機場嘅官方網站,各大旅遊討論區同博客等;不過我覺得最正嗰個選擇都係去韓巢地圖度搜尋巴士路線資料.
韓巢地圖除咗可以睇到條巴士線每一站嘅站名同行車時間外,仲可以喺佢個地圖睇番條巴士線係點行,同每個站嘅位置.
我哋今次就坐呢部 6002 號機場巴士去東大門.
機場大堂 5B 出口就係呢程巴士嘅第一站,出口度有個賣巴士車票嘅櫃位,車費大人盛惠每位 W10,000,小童每位 W8,000.
呢晚我哋落腳嘅係一間舖號叫東大門市場 24 號旅館嘅旅舍;呢間旅舍嘅位置剛好喺呢程機場巴士嘅東大門綜合市場站同仁興之門站中間.本來我哋係諗住穩陣啲喺綜合市場站按鐘落車嘅;因為沿途巴士廣播每個站名我哋都聽得清楚係邊個站,於是乎個個都太老定冇望實個 GPS 地圖,結果就係去到綜合市場站陣時聽唔到個廣播俾架巴士飛咗站都唔知.好彩過咗綜合市場站之後望咗一望個 GPS 地圖,醒水識喺仁興之門站落車,唔使一個二個拖住隻重一重嘅旅行篋行一大段冤枉路 .我哋喺仁興之門站落車,再步行十零分鐘,就到達呢晚要入住嘅旅舍嘞.
查實出發前我已經喺部手機嘅地圖度記低咗呢間旅舍嘅位置,不過當時就點都冇辦法透過地圖街景睇到間旅舍嘅門口喺邊.去到現場先知原來間旅舍所在嘅位置真係非常之隱蔽,係要由嗰個位置大街個位穿過一條好窄嘅巷仔先去到間旅舍嘅門口.嗰度附近冇一間舖頭知道呢間旅舍嘅存在,我哋周圍問人都毫無頭緒;嗰晚我哋結果搵咗差唔多半個鐘先搵到間旅舍喺邊 .
間旅舍係開喺一橦大厦嘅五樓度,橦大厦又冇電梯,入住同離開時要將啲行李托上托落,都相當囉命.旅舍啲房間好細,係細到要打開啲旅行篋拎嘢都有難度嗰隻;不過呢間旅舍就勝在室內地方乾淨同房租夠平 .
喺旅舍放低晒啲行李可以出去行街食飯已經差唔多夜晚八點,查實當時我哋一個二個都嗌晒肚餓.雖然大伙兒已經饑寒交迫 ,但我哋都仲未有得食飯住;因為今晚要先趕去睇咗東大門設計廣場呢個 LED 玫瑰花燈海展覽;食完飯至去睇嘅話,恐防去到萬一太夜熄咗燈冇得睇,咁就喊都無謂嘞 .
呢個 LED 玫瑰燈海查實係 10 月初一個名錶品牌舉行新品發佈會搞嘅展覽活動嚟,佢哋將二萬朵 LED 白玫瑰插滿成個東大門設計廣場 4 樓平台.原本開放期係到 11 月中,不過個展覽太受歡迎,閉幕日期一次又一次押後;我哋今次都算幾好彩,剛好趕得切喺佢年尾閉幕前幾日去到東大門,可以順道睇到呢個咁特別嘅展覽 .
呢度個展場都幾人頭湧湧;我哋快快手手搵位影完相,就行過對面馬路 Migliore 嗰邊搵食嘞.
原本我哋今日係諗住試吓嗰度間新村食堂嘅,不過去到見到間舖拆緊,唔知佢係裝修定摺埋嘞.幫襯唔到呢間,大伙兒就轉場去附近另一間食韓燒嘅名店,姜虎東白丁碳火烤肉店嘞.
可能我哋去到嗰陣已經過晒晚飯時間,入到去雖然見到間舖頭仲相當旺場,不過都唔使點等就有位俾到過我哋.一坐低我嘅第七感已經感覺到間舖頭啲店小二個個都將自己嘅小宇宙燃燒到超越阿賴耶識嘅境界 ;由 set 枱派碟起爐教我哋點餐到上菜,整個過程沒有半分多餘嘅動作,快如疾風動如雷,唔使九秒九成枱烤肉就擺咗喺我哋面前.
查實嚟韓國之前一路都幾擔心呢度啲嘢食樣樣都辣啲小朋友會食唔慣;不過呢餐嚟到韓國嘅第一餐飯我哋大人同啲小朋友都食得相當滿意.唯一美中不足嘅就係佢哋用嚟包住啲烤肉嘅菜葉撈晒調味汁料;咁做食起上嚟雖然會好味啲,但係作為一個遊客,食嘢嚟講味道此終都係次要,點計我都係比較想好似啲韓劇主腳咁用手將啲烤肉搵塊菜葉包起一啖放入個咀度咁玩先至過癮家嘛 .
事關明日要一早起身準時去搭開去滑雪場嘅巴士唔遲得,今晚我哋都唔可以行得太夜要早啲番旅舍沖涼休息;我哋食完餐晚飯,喺 Doota 附近行咗陣厾咗兩串魚板就番旅舍休息,抖足精神準備明日嘅行程.
韓國冬日滑雪自由行 2015 - 東大門
我哋大約晏晝四點零鐘到達仁川機場.查實到步呢日嘅天氣相當唔錯,我哋落機嗰陣望出窗外仲見住個橙紅色嘅落日;排隊過海關跟手拎番件行李,出到入境大堂陣時個天都差唔多黑齊.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
早前睇過一篇文章(Myths about vocabulary acquisition,以下稱為"上文")講到學詞語嘅問題,想喺度分享吓.有好多人聽過以下幾樣嘢:
- 識相對少嘅詞語已經可以令你識睇好多嘢.例如,據講識3,000最常用外文詞可以睇得明八成外文.
- 單詞表唔係咁有用,特別因為佢脫離語境,而且慢慢會唔記得.
- 學詞義相關嘅詞語,例如顏色,動物,衫褲鞋襪等,會記得比較好,因為可以靠聯想嚟學.
- 應該永遠都喺語境學詞語,因為語境幫助記憶.
- 詞語嘅意思係喺語境推敲(infer)出嚟嘅話,會記得比較好,因為推敲時要諗到個意思,咁好過直接畀你知個意思.
- 應用詞語(表達)比辨認詞語(理解)更困難,但係比較易記到詞語.
- 外語教學目標係熟練一種外語,唔係只係詞語,所以唔應該分開考詞語,因為測試語言能力自然會考埋詞語.
(以上係間接譯自上文)
由於今次介紹一篇學術文章,我只會喺呢度寫通俗版本嘅解說,內文細節可以自行判斷.我哋可以睇吓以上每個迷思. (more…)
Read Full Post »
大概由幾年前開始,香港啲報紙日日都有廣告教人英文正音,廣東話正音.我先後見過三個賣好多廣告嘅英文課程,一個叫做Be a Native Speaker("唯有IPA國際音標"),一個係Siu Sir(siu82english)嘅Speak English like a Native,仲有一個叫做"「港式英語」錯漏百出 – 在職者必須摒除各種「英語謬誤」".好多人想學好外文,求勝心切,所以就有呢類課程嘅市場,可以理解.首先要解題嘅話,可以講Native Speaker係一個幾複雜嘅概念,本身同社會語言學有相當大關係,但係好難有好科學嘅討論,呢點日後再講.點都好,平時好多人都會問幾個問題.
- 點解已發育/長大嘅人外語嘅發音/口音,往往唔能夠同Native Speaker/外國人比較?
- 點解我點講英文都唔夠外國人(包括英文唔係母語嘅西方人)流利?
- 已發育嘅人係咪聽覺唔夠未發育嘅人靈敏?
- 有無可能第二語言程度可以媲美Native Speaker?
(more…)
Read Full Post »
喺好多forums/fora,硬係有人問學咩語言有用.我最簡單嘅答案係:學你中意嘅語言.而家學外語容易咗好多,反而仲難學咗,估吓點解?資訊愈嚟愈發達,最起碼而家學外文要學埋IT詞彙,而且要喺網上表達任何嘢,多數要識寫.你要識睇好多資料先可以話自己識一種語言.相反,一百年前嘅人唔駛識咁多,睇得明外國嚟嘅書已經可以叫精通.唔單只難學咗,加入相關行業都難咗.因為全世界學嘢都方便咗,大把人都識得搵網上資源加速學習,咁每年加入外文工作嘅人只會愈嚟愈多,包括做翻譯,公關,教書等各種行業.大部份人揀語言都會諗現實因素,但係當我哋每日時間咁有限,你連目標語言都未開始學,想靠呢種未識嘅語言搵工唔係咁實際.
按流通程度學語言,可能有排都未到只得兩岸同新加坡用嘅"中文"
(more…)
Read Full Post »
聖經傳說中嘅巴別塔,Lomb一書嘅封面
承接上文,Lomb個本"我是怎樣學外語的"英譯本大概二百幾頁,英文有高中程度或以上可以試吓睇.我認為質素會比中譯版好得多,不過真係唔識英文嘅話,可以先試吓中文版.Lomb嘅學習心得非常多,我只係抽幾個重點喺呢度講.
第一,佢幾重視語境(context)同埋個人興趣(interesse),用呢啲因素推動自己學外語.如果按Scott Alkire分析,Lomb喺用詞典,用外語課本,睇外語文學三方面,都係平衡到分析外語結構(文法,讀音等)同真係學語境兩回事.我喺英文維基抽一段講:
Even she was bored with the fabricated dialogues of coursebooks, so her favourite method was to obtain an original novel in a language completely unknown to her, whose topic she personally found interesting (a detective story, a love story, or even a technical description would do), and that was how she deciphered, unravelled the basics of the language: the essence of the grammar and the most important words.
(即使佢都覺得課本嘅虛構對話沉悶,所以佢中意嘅方法就係搵本小說,原文係佢唔識嘅語言,而個話題佢認為好有趣嘅,例如偵探故事,愛情故事,甚至專科文章.佢就係咁解構,搞清楚呢種語言嘅基本嘢,就係語法重點同埋最重要嘅字詞.)
(more…)
Read Full Post »
之前我就介紹過Barry Farber,Alexander Arguelles同埋Kató Lomb三個近十幾年比較有名氣嘅語言專家,亦都有介紹唔少英文版資料畀大家參考.今日我就想講講Lomb嘅學外語方法,有幾個原因.
一,佢喺"我是怎樣學外語的"一書好詳細咁分享咗佢大半生人學十幾種語言嘅經歷.(英譯版:http://tesl-ej.org/ej45/fr1abs.html;原文係匈牙利文,中譯版又由俄譯版譯出,大家可以搜尋"我是怎樣學外語的——二十五年學用十六種外語經驗談"呢個字眼)作為一個中年先轉行做文字工作嘅人,佢可以見證一個專業翻譯家點樣學外語,而且由於佢份工作要求極之高,而要用嘅語言又咁多,佢係必須有相當實用,有效率嘅方法學.二,更重要嘅係,佢嘅方法極可能比其餘兩位更全面.佢識嘅外文數目已經算係最少,但係係職業上要求最高:Farber據聞識20種,但係喺傳媒界並唔需要用外語,何況佢好多語言嘅水平並無好確切嘅描述.Arguelles識超過20種,甚至識睇唔少古代語言,但係做文化研究,好多語言知識限喺學術著作,並唔要求識得翻譯甚至即時傳譯.而且,Lomb本書描述嘅方法,大家都估到,係最詳細而又實用.
(more…)
Read Full Post »


text:
文: 香港男孩在丹麥
今次故事所講述嘅地點並唔係丹麥,而係遠至南半球位於非洲南部嘅Bostwana – Google中文譯音為博茨瓦納.但係故事嘅其中一位主角係來自丹麥嘅Mikkel,佢亦都係小弟係丹麥居住時嘅一位朋友以及包租公.
Mikkel自少已經對非洲嘅野外生態有濃烈嘅興趣,更加對萬獸之王獅子情有獨鍾.喺2008年,Mikkel卒之有機會實現佢嘅童年夢想,去到非洲嘅草原同萬獸之王有一個近距離嘅接觸.不過依一個旅程令到佢感受最深嘅,係不同國家政府對打擊獅子捕獵而對野生獅子帶來嘅禍害.
就好似Bostwana為例,於國際傳媒同埋愛護動物組織嘅壓力之下,該國政府終於喺2000年將獅子打獵活動列為非法.令原本國家主要旅遊業收入來源 — 來自歐美專程到Botswana打獵獅子嘅遊客減少.損失咗龐大嘅收入來源令到政府失去咗資金去賠償獅子對牛田(Botswana主要產業)嘅損失,令到原本可以容忍獅子嘅牛田農民開始對每一隻走到佢哋農地嘅獅子格殺勿論.由於牛田農民槍殺獅子並唔算打獵,而是基於保護佢哋嘅私人財產所以係合法嘅.自從對獅子打獵列為非法之後被槍殺嘅獅子數量,其實遠超過立法之前,所以令獅子打獵列為非法完全係好心做壞事.
基於對獅子嘅鐘愛以及覺得係責任上嘅問題(當地牛田所生產嘅肉類主要係滿足歐洲市場對牛肉嘅需求)令到Mikkel產生左係Bostwana成立一個保育工程嘅概念.而Mikkel就遇到同樣對獅子情有獨鍾,以及有同一理念,來自德國嘅Valentin.於是佢哋兩個係2010年就成立咗Modisa Wildlife Project,以及係Botswana嘅Ghanzi地區位於世界第二大野生公園Central Kalahari Game Reserve同埋Bostwana主要牛田集中地嘅交界成立咗營地.目的係為咗保育,教育,同埋同當地政府以及農民去保護野生獅子嘅生態環境.
Modisa Wildlife Project 亦都接受世界各地對野生生態有興趣嘅旅客,每年吸引以萬計嘅旅客到Project嘅營地做義工,去感受當地嘅野生生態,同埋近距離接觸唔同嘅野生動物.
而佢哋呢件咁有意義嘅事,亦都引起世界各地唔同傳媒嘅關注,令到更加多人知道,保護野生動物並唔係淨係立法咁簡單.
而其中最令佢哋Project備受矚目嘅原因,係佢哋同一隻獅子之間一種特別嘅友情.係Project啱啱開始嘅時期,佢哋拯救咗一隻啱啱出世嘅雌性獅子Sirga,當時被同類遺棄,而佢亦都冇自己生存嘅能力,一直係死亡邊緣徘徊,好彩得到Valentin同Mikkel拯救,將佢帶返營地,Sirga先至可以生存.而佢哋同Sirga啲相同埋短片更加喺網上瘋傳,其中一段Sirga同Valentin擁抱嘅短片更加係2014年度Google其中一段最高搜尋率嘅短片.(https://www.youtube.com/watch?v=RQKVKIsI8nA)
如果大家有興趣可以去Modisa嘅Facebook page了解更多資料,甚至有機會親身去到營地做義工,近距離感受非洲獨當一面嘅野生生態.


text:
點解比人強姦會係佢嘅錯?
一個女人比人強姦,之後因為咁而被定罪,唯一解決方法係嫁比個強姦犯:依個係我地稱為鬼國嘅印度.好痴線係咪?比人姦仲要嫁比人,法律居然保護強姦犯,印度人仲唔覺有問題.不過身為香港人嘅你唔好笑住,如果你條女比人強姦,你仲會唔會同佢一齊?問依條問題嘅正正係一個連登巴打.點解比人強姦就要諗分手?點解心會有條刺?條女唔係周街飲醉比人執屍,唔係褸屌裙姣仔玩大咗,如果只係正正常常返屋企途中就比人姦咗,點解比人強姦會係佢嘅錯?點解仲要承受你嘅冷眼同離棄?
男人會想有個同自己共患難嘅女人,願意同自己一齊挨;同樣女人都想自己男人不離不棄,特別係自己出事嘅時候.點解自己女朋友被人搞咁大件事身為男朋友嘅居然唔係諗下點安慰佢,點幫佢走出依個心理陰影,話比佢知仲有一個人無時無刻企喺佢身邊,而係已經諗緊幾時應該分手?乜你真係咁在意你條女比人搞過?試問有幾多個男人嘅女朋友第一次拍拖就係同你,而你地嘅第一次性行為就係同對方?點解拍拖前佢比人搞過一百幾十次你接受到,但拍拖後佢比人姦咗一次你就覺得佢污糟?佢想返屋企途中比人搞嘅,佢想行行下街就比人屌一鑊嘅,我可以講個女人當下已經好難接受自己,但當你都用嫌棄嘅眼光望住條女,佢先明白咩係真正嘅絕望.
曾幾何時有段時間我同一個EX冷戰,已經去到近分手嘅地步.但有一日佢突然打電話比我話有嘢想當面同我講,然後見面後就同我講佢比人強姦.我自責,我怪自己冇好好睇住佢,我怪自己因為冷戰而冇送佢返屋企.佢唔想比人知,更加唔想同屋企人講,而我就係嗰陣唯一比到支持同安慰佢嘅人.雖然後嚟有朋友話佢只係講大話,只係想我認錯然後復合,而最後我地始終係分手收場,仲要係佢比帽我戴返.但我到而家都冇一秒後悔過返返佢身邊,亦都唔覺佢係污糟–直到戴帽前都係.
我唔明身為男人點解在意嘅係條女唔係淨係比你搞過,而唔係你點解會比依件事發生.係啊,你冇可能每次送佢返去,但你可唔可以同佢傾住電話陪佢?你識唔識叫佢定時定候報平安?你有冇用任何方法將個危險減到最低?你唔想條女比人污辱應該係喺拍拖嗰陣做好男朋友嘅責任,而唔係拋棄佢然後搵個新嘅.如果你係後者,我只可以送你四個字.
屌你老母.


text:
岩岩生完BB, 我99話想買野俾我補身
-
慶幸一直同99關係唔錯, 而家係佢屋企坐月, 佢話想買啲雞精俾我補身, 但我一食雞精會嘔, 點算好?
-
lamlam1906
而家興飲滴雞精架啦,
雞精唔係人人受得,
你同99講佢會明白的
-
conyyyy
我坐月都係飲王朝個30日坐月進補組合,
復元都幾好, 傷口好快好返
-
cmkkwong
除左飲滴雞精, 最好再配合下食薑醋添啊,膠原同蛋白質都要,咁就復原得最快
-
@lamlam1906 滴雞精? 同雞精有咩分別?
-
@conyyyy ic, 咁我叫老公睇睇先
-
kimtim
你就好啦, 99咁錫你
諗住買嘢你補身
我99嗰陣淨係叫姐姐煲薑醋
薑醋豬手太肥, 蛋又唔食得太多
其實我只係想飲普通老火湯
-
ccchiping
有99鍚係好幸福
你話俾佢知滴雞精宜家好common,
生完BB補身食,
遲D請返99食飯囉!
-
pinkyyipcc
我阿媽係台灣都買左d滴雞精比我補下,叫晨露,已經飲咗幾包,都幾易入口
-
petcheng
@pinkyyipcc 我都有飲呢隻滴雞精,之前有比較其他牌子,覺得佢哋由養雞到生蛋都一手包辦,D雞好健康,飲得安心D,如果唔係食落肚都唔知咩事
-
sosobobo
我99無咩點理我,可能生女掛,不過好彩仲有自己阿媽錫,佢都買咗王朝30天坐月進補組合比我補身
-
nanarabbit
生完要飲多D湯水呀,有無餵人奶呀?最緊要休息多D.
我聽人講可以食下姬松茸做產後補身,呢D比較溫性易吸收,
你考慮下.


text:
上星期開始用呢個ASANA一秒神水
首先睇睇官方介紹呢個產品
另外就係官方建議嘅用法
咁我就用咗成個星期喇!有咩感覺?打唔打動到我呢個SKII Fans?可唔可以令我放棄SKII 神仙水?
答案係.....
唔會嘅!我依然要繼續做Fans!
Why ?我諗我未到咁熟齡肌膚去用呢個一秒神水喇!
我係呢個星期都用咗幾個方法用神水,希望搵到一個最適合我用嘅⋯⋯
跟官方建議用化妝棉輕抹同輕拍上面,勁水潤,塊面勁多神水,But吸收得勁慢十幾分鐘都仲係笠笠地嘅!
我諗我唔係咁dry skin「卦」,但係我之後再搽嗰啲skin care都好似浮住係面,要一段時間先可以吸收到,但係平時唔係咁嘅⋯⋯結果我要死等爛等佢吸收咗先可以搽其他Skin care
用導出導入機試用,先用Toner導出再用神水導入,結果都係勁慢地吸收⋯
配合Glycel呢個嫩膚儀,結果又好好多,唔知係咪因為呢個嫩膚儀係有42C熱力,有助吸收或「蒸發」咗啲神水,終於都唔會Keep住塊面要「笠」一段時間先吸收到晒啲神水,所以我都用咗呢個配合三日
講到效果:
我又唔覺得有咩咁神效,比我當年開始用神仙水時候嗰效果差好遠喎!
用住呢個星期又唔覺塊面點樣明亮咗同緊膚咗⋯⋯
以價錢嚟講如果一直都係賣~HK$300我都可以接受冬天用佢or配合Glycel嫩膚儀用,但係如果之後正價係~HK$800一枝我係絕對唔會買,寧願加少少買返SKII 嘅神仙水,至少神仙水拍上面一陣就吸收又會見到毛孔收細嘅改善,又見到肌底變得有光澤,敷上面同額頭都會見到有明亮咗!仲要改善到暗粒嘅問題添!
又咁講,呢個Product 係韓國人用嘅,應該係韓國天氣極乾燥,所以佢哋要用啲好潤嘅產品,而香港天氣跟本就無呢種乾燥,依家更係春夏時候,唔啱用係應該嘅,又或者比再熟齡肌嘅媽媽級用會啱啲!


text:
得票率最低嘅係鼎鼎大名嘅事旦男,只有0. 1%(343票).此人騎呢無比,榮膺票屎之最可以話實至名歸,當然唔會估佢唔到,估唔到嘅係佢居然會參選.本來條友咁鍾意出風頭,成日博上鏡,參選垃圾會一啲都唔出奇.但係大拿拿5萬蚊就咁掟咗落鹹水海,佢冇理由唔肉痛啫.條友冇提供到任何個人資料,唔知佢撈邊瓣.不過睇佢成日咁得閒狙擊事旦台,好似唔使返工咁,極有可能係嗰啲攞綜援嘅全職社運人士囉.咪住,唔通領取綜援人士參選垃圾會,一切競選開支都可以實報實銷?咪講笑,等我得閒打電話去選舉事務處問吓先,以備不時之需呀!
同樣係咁騎呢嘅仲有爭取包二奶刑事化嘅林依例,得票率0.37%(859票).佢嘅威水屎就唔提嘞,費事幫人免費宣傳啦.林小姐咁鍾意曝光,當然唔會錯過呢個4年至有一次嘅機會,而且以佢咁有米,幾萬蚊濕濕碎啦.所以林小姐本人係絕對predictable,估唔到嘅反而係跟佢隊嘅幾個大男人.咪以為呢幾個男人係一般跟班貨色,其實佢地個個都衣冠楚楚,相貌堂堂架.好跟唔跟,竟然跟個成日俾人非禮嘅奇女子反包二奶.一來呢家嘢由男人搞完全冇說服力,而且同呢位奇女子行得咁埋,唔通佢地唔怕遲早會惹官非?
另外仲有「向地產商說不」嘅光頭仔,得票率1.29%(6031票).講到騎呢嘢,呢條友比起以上兩位實在不惶多讓.佢同地產商有不共戴天之仇,誓要打倒地產霸權,但係就走去選垃圾會,咁唔止騎呢,直頭係腦殘添.如果真係當選,佢嘅薪津就會由公帑支付,其中有好大部分正正係來自政府嘅賣地收入同地產商繳納嘅稅款.唔通佢收咗呢啲錢仲會食得落飯,瞓得著覺?我唔期望佢會識得「不食周粟」點解,但係乜嘢叫做不義之財應該知喇啩.條友腦殘當然唔使估都知,我估唔到嘅係佢嘅得票率竟然有1.29%咁高.由此推斷,佢喺全港嘅腦殘粉屎可能超過9萬,絕對諗起都覺得恐怖!講真,香港政客個個老奸巨猾,政治呢家嘢根本唔啱光頭仔呢啲咁天真無牙嘅小朋友玩.見佢俾人沒收咗5萬蚊咁慘,就等我點佢一條財路啦.既然佢咁鍾意去啲落後地區體驗生活,不如將有關見聞心得結集成書,出番本「腦殘遊記」.如果每個腦殘粉屎都買一本,咁就發達啦!
最後呢件就真係極品喇,唔止芳容令人不敢迫視,稱號更足以鎮慑一切牛鬼蛇神.有「民主女神」美譽嘅痰香聞,得票率1.91%(5440票).對於痰小姐落選,我當然唔會感到意外,原因早排已經講過,喺呢度就唔再提嘞.不過點都估無到佢嘅得票率竟然會咁低,連2%都唔夠.九龍東只有9張名單參選,其中仲有一張係可以無視嘅騎呢女俠,所以按合理推算,要攞到接近12%先算合格.如果根據我地嗰代嘅評核標準,痰小姐嘅成績都應該屬於擔梯喇啩.佢係前度垃圾會議員,就算冇政績都起碼有名氣啦,但係參與直選竟然可以輸得咁肉酸,真係令人跌晒眼鏡.講真,都唔知當初佢個議員係點選番嚟嘅囉.咪住,唔通佢今次係忍辱負重,參選嘅真正目的係要證明俾全港市民睇功能組別選舉有幾荒謬?忽然諗起,其實國家旗同佢真係好相似.佢地都係前垃圾會議員,都係任內無政績可言,都係做咗一屆就俾人趕走.仲有最緊要嘅一點,佢地都係同狀棍黨有政治聯繫.但係點解喺今次直選,一個可以榮膺票王,而另外一個就淪為票屎呢?除咗話同人唔同命,應該仲有其他因素嘅.如果痰小姐冇退黨,而梁黨灰又肯幫佢抬轎,好可能肥雞都會變鳳凰囉.究竟荒謬嘅係功能組別選舉,定係民主嘅地區直選呢,咁就要留番俾大家自己諗喇!


text:
納什維爾 必去景點及河邊地區公園附近酒店推介
河邊地區公園附近酒店預訂
累積 10 晚,送 1 晚
仲可享精選酒店神秘優惠價
納什維爾必去推介 - 河邊地區公園
想去 納什維爾 自由行?等 Hotels.com 帶你玩盡 納什維爾河邊地區公園 啦!留意我地文章,話你知去納什維爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋納什維爾河邊地區公園 附近有咩酒店,等你更加容易計劃行程,慳返酒店來回景點嘅時間.
納什維爾河邊地區公園 自由行
去得納什維爾河邊地區公園 自由行最緊要一定係揀啱日子去.一啲熱門景點例如,納什維爾 嘅 河邊地區公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
納什維爾河邊地區公園 交通
想去河邊地區公園 暢順無阻濟,最好就係出發前,睇清楚納什維爾河邊地區公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
納什維爾河邊地區公園 必食必買攻略
納什維爾河邊地區公園一直都係旅遊熱門地點,去到納什維爾河邊地區公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Tuesday, 17 March 2009
雲之彼端, 約定的地方
今日都做咗唔少嘢, 所以花少少時間睇咗齣一路都想睇o既動畫電影, 新海誠o既"雲之彼端, 約定的地方". 有人話呢個人係宮崎駿第二, 睇完呢齣, 我覺得佢係有排都未夠班, 先學好講個動聽合理o既故事先啦唔該. 好多人都話呢齣嘢好睇, 因為畫功靚, 有型, 再加上一個冇人睇得明o既故事, 令人覺得呢齣嘢好 deep.
先講長處, 呢齣動畫係畫得靚, 除咗 d 人畫得一般之外, 所有其他嘢都畫得非常細緻, 算得上美輪美奐. 音樂亦算不俗, 不過就當然遠遠不及久石讓幫宮崎駿寫嗰 d, 但係配合上靚畫面, 都算 OK 啦.
雖然喺技術層面上, 呢齣動畫算得上出色, 但係最差o既係故事, 差得連佢有o既幾大長處都唔能夠抵消. 首先, 我唔係批評佢故事中o既 concept, 佢話呢個世界會發夢, 而個女主角就喺夢中接收晒呢個世界o既夢境, 令到其他平衡世界唔會食 Q 咗呢個世界... 係好混亂o既 concept, 但係都算, 佢要咁設計, 我都可以接受. 問題係, 世界觀可以唔合理, 但係存在於呢個世界入面o既角色o既反應同行為唔可以不合理囉.
我隨便都可以數幾樣. 例一, 故事講到個昏迷咗不停發夢o既女主角咁重要, 政府 d 人講到如果佢一旦醒返, 就會世界末日, 但係兩個男主角非常輕易, 完全冇人理就可以將個女仔帶離政府重要基地, 頂, 係咪兒戲成咁呀? 例二, 其中一個男主角因為佢發o既一個夢, 而認為只要佢帶個昏迷咗o既女主角去個高塔度, 佢就會醒返, 而另一個比較理性o既男仔就話佢痴孖筋, 唔可能因為佢發夢就幫佢偷走個女仔, 兩個仲打起上嚟, 但係一分鐘後, 反對嗰個男仔突然又話都覺得個夢係真, 帶個女仔去個塔度佢就會醒返... what??!! 例三, 到結尾, 個男主角帶條女飛到去個塔度, 個女仔醒返, 咁觀眾就會諗, 咁即係世界末日啦, 點知佢喺飛機度, 飛一枝導彈出去炸爆個塔, 咁就已經解決晒問題, 極救咗地球... 喂, 乜容易成咁, 咁之前就咪話乜乜救條女定救地球啦, 根本就冇 dilemma. 同埋講到個塔會食晒成個地球, 世界末日咁, 但係原來用一枝導彈就可以搞掂, 一路千方百計 keep 住個女仔昏迷發夢根本就係多餘, 求其叫阿邊個去飛枝導彈就得啦, 使乜要個中學生去做? 呢個故事入面 d 角色o既所作所為真係不合理到極點.
總結: 背景同死物畫功一流, 音樂不俗, 但係故事不知所謂, 角色言行不合情理, 令人懷疑之前拍慣短篇o既導演根本就唔識講一個 90 分鐘o既故事, 所以要 d 角色做埋 d on9 嘢, 又不時口水多過茶咁講點整飛機, 又強逼人聽埋 d 平衡世界o既理/謬論. 呢方面, 真係非常差勁, 完全掩蓋晒技術上o既可取之處.
評分: 5/10
1 comments:
-
-
很同意筆者的說法
老實說, 看完這部電影以後也不太明白這部戲想說什麼, 也不明他憑什麼奪獎
- 21 December 2009 at 19:48


text:
聖胡安 必去景點及阿瑪斯廣場附近酒店推介
阿瑪斯廣場附近酒店預訂
累積 10 晚,送 1 晚
仲可享精選酒店神秘優惠價
聖胡安必去推介 - 阿瑪斯廣場
想去 聖胡安 自由行?等 Hotels.com 帶你玩盡 聖胡安阿瑪斯廣場 啦!留意我地文章,話你知去聖胡安 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖胡安阿瑪斯廣場 附近有咩酒店,等你更加容易計劃行程,慳返酒店來回景點嘅時間.
聖胡安阿瑪斯廣場 自由行
去得聖胡安阿瑪斯廣場 自由行最緊要一定係揀啱日子去.一啲熱門景點例如,聖胡安 嘅 阿瑪斯廣場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖胡安阿瑪斯廣場 交通
想去阿瑪斯廣場 暢順無阻濟,最好就係出發前,睇清楚聖胡安阿瑪斯廣場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖胡安阿瑪斯廣場 必食必買攻略
聖胡安阿瑪斯廣場一直都係旅遊熱門地點,去到聖胡安阿瑪斯廣場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
嘩!嘩!嘩!又到左小王子妳媽教你地整o野食嘅時間o勒~係米好期待呢?hahaha.....
我一嬲o係"嘩!Box教室"度教你地整o野嘅宗旨都係要簡單易做兼零失敗,要普通人用普通o野去做出一d嚇死人嘅o野嘅.點為之係普通o野?則係5洗點買屋企都搵到,or 就算要買都周街買到嘅o野去做d靚到嚇死人嘅o野law.
所以次次"嘩!Box教室",無論係我自己試做一或係正式錄影,我都盡量5 用Tools去做嘅,因為每次我都係幻想緊如果我係你地~第一次做呢樣o野,屋企又咩都無,咁點算好呢?所以每次就算我有o個樣工具,我都尊登5會用嘅.
可以令一個普通C9做到一d好5普通嘅o野至為之very Good.
之但係一直都有好多Blog友叫我教整糖皮,老真講我其實5係好想教,因為糖皮呢樣o野係一樣真係要Tools,又dTools難買兼貴到嚇死人嘅o野嚟.所以如果教整糖皮嘅話,o係你未整到d靚到嚇得死人嘅o野之前,自己就先o係賣Tools 間shop度嚇死左自己先o勒~
呢個就係我一路都5想教你地做糖皮嘅原因.
個個都話想學做花,之但係做糖皮花o個d Tools貴到呢~我查實神早已經o係賣Tools o個間鋪頭度死左幾次.不過~
正所謂死過返生,18年後又一條好漢啫.
為左要教你地做糖皮花,其實我諗左好耐.究竟點先可以5用Tools做到糖皮花呢?試過好多種方法,又做左好多Research~雖然係真係有5洗用Tools做嘅糖皮花,但係好多時都要用技術搭夠,有d好似好易嘅技術,其實對第一次接觸糖皮嘅人嚟講真係會有難度gar!
所以Blog友們,今次小王子媽媽教你地做嘅o野,小王子媽媽5敢寫包單係零失敗gar.我試左好多個做型,有d真係難~好似我試做 "小公主米通蛋糕"咁,就發現係教5到你地o勒~但係我盡左力o勒,希望一直想做糖皮嘅Blog友,可以趁呢個機會試下玩下糖皮na.下次至教返你地做返d零失敗嘅o野下~
P.S.一直都5想錄得d Video太長,之但係又真係有好多o野要講比你地聽,5單只係要教你地點做,而係要教埋你地個理論.好似點樣溶朱古力,點解次次做酥皮都失敗.....
想教識你地個原理,而5係單單淨係識做5識解,識標5識本呀!糖皮真係有學問gar,就算你去買Tools,都要識點同人講買咩gar係米?
所以Blog友們對5住呀~今次有7個Video.
我係真係好比心機咁錄,而小王子爸爸亦都好有心機咁幚我做Video Edit 同upload上Youtube度gar,希望你地5好哂左我同小王子爸爸嘅心機,可以有耐心咁睇哂佢.
食用膠水
材料:
Tylose Powder 3/4tsp
滾水 1cup
做法:
將Tylose Powder 洒在滾水中,用匙攪幾分鐘,然後放涼後入樽放入雪櫃.
o係攪完幾分鐘之後Tylose Powder都重未溶 or 有粒狀都5緊要,因為o係放涼同入雪櫃雪嘅過程裡面,Tylose Powder會繼續溶o係水入面嘅.o係呢個時候5好以為好希道咁落Tylose Powder,因為雪完之後佢會杰第好多gar!食用膠水可以存放好耐gar,平時5用o個時就放入雪櫃度處存.
溫馨提示:
1. 用嚟包蛋糕嘅糖皮英文叫Fondant,做比較軟身亦都比較難乾,之所以我地食o個時至會有touch dry但係又內軟嘅口感.
2. 用嚟做花同整做型嘅糖皮叫Gum Paste,Gum Paste比Fondant較硬身,亦都比Fondant快乾好多,所以至可以用嚟做公仔嘅.
3. Fondant可以好easy咁變做Gum paste,只要將Tylose Powder or CMC Powder 加入去Fondant度,你就可以將佢當成Gum Paste咁用o勒~
4. Tylose Powder 同 CMC Powder 其實係兩樣5同嘅o野嚟,但係佢地o係做糖皮嘅用途都係一樣,所以有d shop直頭寫佢地係同一樣o野.所以你地就算賣左邊一樣都ok嘅.
6. 用嚟做食用膠水嘅係Tylose Powder而5係CMC Powder,一般用嚟做糖花嘅食用膠水用我上面o個個份量就OK ga o勒.
7. 究竟要加幾多落Fondant度至o岩呢?其實無一個定律嘅~
有d人每100g Fondant 加1tsp CMC powder/Tylose Powder
有d人每300g就落1﹣2tsp
有d人..........
o拿~都無一定嘅,我覺得如果係做公仔嘅話我就會落多小小,因為佢將會用嚟支 較重嘅部份.之但係其實都係講個手感嘅,你做多兩次就會知道太硬同太軟嘅分別gar o勒.
8. 做糖皮係一定5會用水質食用色素嚟溝色嘅,第一係因為水質食用色素嘅顏色5夠濃縮,所以可能落哂成樽都未溝到你想要嘅顏色.又因為落左大量水質嘅色素落舊糖皮度,糖皮會比色素裡面嘅水溝到希哂,糖皮應有嘅濃度就會改變o勒.
9. 如果無"食用膠水",可以用小小水(5好油咁多呀,5係d糖皮會溶gar!)嚟代替,不過因為今次做嘅花盤做型,要痴上去嘅花會比較重,所以就咁用水嚟痴可能會有難度.
5用水同"食用膠水"嘅話~可以用蛋白,不過我5知HK d蛋白可5可以生用,我地呢度係OK嘅.
P.S. 視像教學Video o係相下面,請碌到落最底.


text:
(睇文前留意喇)
早前推出新春優惠反應超熱烈,一星期散貨一箱,現加推一星期,請即把握機會以$100訂購:goo.gl/3EhkQN
有朋友問我,你有冇後悔揀錯科?
讀書果陣,其實我真係唔知自己想做咩(依家都好似係),而果時鍾意睇戲,好簡單第一志願係揀電視電影,果陣心口一個勇字覺得理想可以當飯食.結果,我英文E咗,電影竟然唔收,都多得佢唔收,唔係我下半世應該完全改變.都好好彩,英文E咗,電影唔收,反而酒店管理收咗我,入讀咗一科好多人果時夢寐以求嘅學科,好似好風光.
讀酒店好似好專咁,但出到嚟就知道唔對路.一來見工果陣已深明性別歧視問題幾嚴重,又或者講,易地而處俾我做阿頭,做得酒店梗係想請個靚女,大家一樣學歷又冇經驗,做乜要請條仔?二來,好荒謬地佢哋係想請有經驗嘅人,讀得Degree大部份都係得暑假實習,竟然比唔上非Degree畢業生,唔好講未來,第一步先輸.結果,我有同學都真係「由低做起」,大學畢業後做執房,做洗碗,做Bellboy--都已經好好,我當年差唔多見盡全香港大部份酒店,冇一間請,見咗超過半年,最高紀錄一日見五份工,全部唔得,我信心盡失,曾經以為自己係咁先.絕路時,走咗去做物業管理,果時覺得冇鬼用,依家諗返學到嘅人生經驗冇一份工俾到我,前途未必有,但唔係冇得著;其後有轉去做酒店,但都發現唔係咁啱自己.果時有人話,讀果科唔做果科,好嘥姐,我都有掙扎過,但我覺得香港做服務性行業,唔係病態,係變態,所以決定轉行.
到最後,其實我都唔係好多同學做返酒店.
讀酒店,讀果三年係辛苦,但係開心;你問我學唔學到嘢,我可以答你紙上談兵就有,講真課本係學唔到乜嘢;人生經驗就多,俾到我兩次人生中最開心嘅實習時光,都因為呢一科好多trip去,無形間,令我愛上旅行,有今日嘅我.諗返十年前,我唔係讀呢一科,唔係外國生活過,唔係同好多奇奇怪怪嘅外國人同無敵浪人做過拍檔,我識鬼Plan行程,除咗酒店之外識鬼有咁多住宿模式,知鬼道有樣嘢叫Working Holiday咩.
重點係發現,英文E咗一樣溝通得好好,英文A咗都唔代表你識同人溝通,外國人理得你有咩文法.
有睇我本書嘅朋友都會知,我一生中覺得讀酒店最有用嘅時候,係澳洲果年,唔係讀酒店,我做唔到幾份酒店工,我可能要乞食,都一定改變我成個行程,最少出唔到呢本書.人大咗,會愈嚟愈覺得:如果唔係點,最後就唔會點點點,有因必有果,每個抉擇都會導你去唔同路向;每樣嘢都有兩面,可能當日我讀咗電影,今日我做咗大導演,又可能仆得更直.
有冇揀錯科,睇你點睇,重要係睇你之後揀嘅果條路.有人中學都未畢業,甚至有啲讀書時你覺得呢啲人廢柴嚟,最後冇學位一樣做到飛黃騰達,有學位又唔見得係咩.畢業後咁多年,乜學位都係過眼雲煙啦.
大家在同一條起跑線上,我覺得睇都係睇際遇啦(當然有父幹又另作別論),有時你話冇葡萄又真係呃你嘅.去咗個聚會,有朋友當年讀唔成書,後尾做做吓搵得到,有錢又有樓,新年請成家人去郵輪玩都覺得冇咩問題,去酒店食返餐好都唔覺貴,而我仲喺度計緊邊間茶餐廳食下午茶平一蚊;唔好講得咁離地,有朋友覺得食餐日本嘢一人二三百蚊唔係好貴,食咪食囉,你問我間中一餐半餐可以接受,但我總覺得地鐵站壽司連鎖店三蚊一舊壽司都貴;有人會去追名牌,追潮流,但我發現自己已經幾年冇買衫褲鞋襪;你堅持去旅行要最少都要搭國泰,我搭俄羅斯航空都要等佢跌價先買--當然依家俄羅斯航空一啲都唔平.你搵到,會覺得冇名牌,冇最新手機周身唔安落,但當你慳慣咗,你又覺得根本冇咩分別.
有位都係勇敢追夢嘅朋友同我呻,佢自己畢生積蓄,都唔及人哋一個月人工,覺得自己好冇用.我都經歷過呢段日子,完全明白呢種感覺,但馬死落地行,慳慣捱慣堅持慣,其實又唔會死嘅.你或者會話,不如試吓投資,炒股,但連個本都冇,又投咩資,炒咩股?
所以,揀咩科,讀咩科,成績係點,真係完全唔重要,最緊要係睇你揀果條路,咸豐年間嘅成績都無謂搬出嚟講啦;GPA過3爆4都係浮雲,睇都係睇際遇,自己點樣去面對呢個你自己嘅選擇.就算我當日唔係讀酒店,唔係讀電影,讀好多社會上鍾意,好渴求嘅科目,讀到上Master,到最後際遇唔得,自己唔鍾意,唔做喇,都可以一樣好霉.
這些年來,我深深明白,際遇真係好重要.
你未必經歷過畢生積蓄都唔夠人哋一個月人工嘅日子,都未必經歷過連稅都冇資格交嘅感覺,亦未必經歷過慳到為咗平幾毫子,要行幾個站搭巴士用分段收費嘅時光,又未必經歷過今日唔知聽日事唔敢亂洗錢嘅歲月… 呢一切我經歷過,又真係死唔去.
雖然人比人,比死人,我話冇葡萄就係呃你嘅,但最少我堅持過,他朝一日要認命,都對得住自己.
回答最初嘅問題,你問我後唔後悔,如果係啱啱畢業嘅我,一定會答你好後悔,因為當年搵唔到工兼受盡白眼嘅日子真係好難受,但到今日嘅我,唔敢講揀咗第科條路會唔會好行,正如我文初所講,如果我冇讀過酒店,就冇今日鍾意旅行嘅我.
我唔識得答你後唔後悔,只能夠話,呢個唔算係一個人生好錯誤嘅抉擇.
幾折墮都好,知道自己做緊乜就好.
(延伸閱讀)到底香港發生乜事:無才便是德?
(延伸閱讀)高薪厚職與低薪快樂的矛盾
小弟用五年時間籌備的小說反應熱烈,火速售罄,第二批貨現已到港,歡迎直接下單:goo.gl/J9QdBR
台灣書局兼網上平台亦已上架,可去文中連結購買:goo.gl/xzCymP
更多資訊及文章,請Like Fb Page:
(有故事的旅人)
(晞.觀影記事)
IG請Follow:
#travelerwithmovie


text:
文:港女友
三十歲,對大部分廿幾歲嘅女人嚟講,都係一條無形嘅底線.三十歲左右結婚生仔,係好多女人嘅理想場景,所以為咗可趕上呢班「三十歲出嫁」嘅尾班車,好多女仔去到廿七,八歲就開始淆底.而近呢一年我真係見盡身邊好多差唔多年紀嘅女性朋友,由一顆粉紅少女心,變成一顆如狼似虎嘅恨嫁心.
分享其中一個例子,女仔做老師,成間學校都係女同事為主,男同事大多都名草有主.而女仔有個拍咗一年拖嘅男朋友,兩個人之間嘅問題不嬲都好多,例如個男仔唔上進唔儲錢,個男仔又好似未定性,兩個人相處都唔見得特別甜蜜.而個男仔唯一可取之處就係佢肯結婚,呢點對於快將三十嘅女仔嚟講好吸引.
然後有日我問個女仔:「你確定你係想同呢個男人一世?」女仔話:「其實個男仔都唔係好差,如果我唔同呢個男仔結婚,我出到去又唔知等幾耐先搵到另一個,又唔知要再拍幾耐先結到婚.同埋我想三十五歲前生仔,我擺唔到幾耐啦⋯⋯」
嗰刻我望住個女仔,我見唔到幸福兩隻字,我只見到「屈就」.
有句說話近呢一年我成日都放喺口邊:「嫁得出係咪就代表幸福?」有時我真係搞唔清楚啲女仔結婚係為咗趕deadline,定係為咗愛?我真係理解唔到點解要將「三十」變成一條死線,唔知仲以為三十歲就生命結束,喂,大佬呀,三十歲咋,你人生一半都未到呀!究竟大家有無諗過,結咗婚其實先係故事嘅開始?畀你趕得切三十歲結婚,三十五歲生仔,然後呢?然後就要同一個唔係太愛唔係太好嘅男人共同生活餘下五十年?
如果你要我揀「單身多十年」定係「對住個唔愛嘅男人五十年」我一定揀前者.只有一次嘅生命,我真係唔甘心為咗喺面上貼上「嫁得出」三個字,就屈就自己淨低嘅人生.做人唔好太短視,唔好為爭一時之快,唔好為同人爭一日之長短,就委屈自己.
責編:李玥展


text:
播出日期: 2011.09.03 (六)
根據現行入境條例,外傭在港工作及居住滿七年或以上,是不會獲得居港權,及成為香港永久居民.不過,有外傭根據基本法第二十四條,在港居住七年以上,可成為香港居民,向法庭提出司法覆核,挑戰入境條例.有政黨及市民擔心,案件一旦勝訴,會令超過十萬名在港工作滿七年的外傭,也有資格申請居港權,對香港社會的住屋及福利造成沉重負擔.
香港外傭政策自七十年代開始,至今約有近三十萬菲傭及印傭在港工作,令到本港家庭的女性勞動力獲得釋放,對香港經濟發展和生活水平有一定貢獻.不過,由於基本法條文的含糊,倘若司法覆核敗訴,政府會否促請人大釋法?社會各方對外傭變港人,又有甚麼看法?
記者:李賢哲
以上係是但台最新一集「新聞透視」嘅內容撮要,講嘅係近日港人最關心嘅外傭居留權問題.呢個題目之前已經寫過,本來冇乜番炒嘅必要.不過節目裏面有啲好白痴嘅,又訪問咗個好討厭嘅人,唔攞嚟笑吓同鬧吓硬係覺得唔舒服!
節目咗個大三學生試吓做五粒鐘家庭傭工,體驗吓佢地嘅生活.呢位小妹妹竟然唔知蒸氣燙斗係乜,搞到雞手鴨腳,連燙衫板都整燶埋.佢事後大叫辛苦,試過先知道原來家傭唔易做.真係好搞笑,講真做乜都辛苦架啦,警察,消防,掃地,企街,侍應,看更,廚師,有邊樣唔辛苦先!體驗家傭生活呢部份,反映嘅其實係另一樣,就係啲港孩有幾白痴!成廿歲人,唔使樣樣都要親身試過先知啩.睇呢位溫室小公主改個英文名就知啦,竟然叫自己做Bugs(其實係Bux,不過聽起嚟就同Bugs一樣),真係同嗰啲叫自己做Pussy嘅女人有得揮!
外傭辛苦我都知,而且唔單係工作性質方面,更係因為佢地要孤身飄洋過海,擔起成頭家.佢地對香港嘅貢獻亦無可否認,呢點相信唔使多講.不過如果因為咁話係香港欠咗佢地,就點都講唔通.首先,雖然佢地喺香港只係廉價勞工,不過匯番鄉下嘅錢就足夠佢地買田買地,俾到啲家人過住相對富足嘅生活.香港需要佢地嘅廉價勞動力,佢地亦因而改善到家人嘅生活,正係各取所需,互無拖欠.而且住滿七年都唔會有居留權,呢個係入境條件,佢地一早就知,覺得唔公平嘅可以唔嚟.呢啲係你情我願,從來冇人迫過佢地,千祈唔好當香港係奴隸社會.事實上,如果唔係有特別限制,政府根本冇可能會批個工作簽證俾佢地.連工作簽證都冇,又何來有機會住滿七年呢?
如果外傭成功爭取到居留權,對香港會有幾大影響,而家都好難講,但係就已經令到部份港人好擔心.早前狀棍黨班政棍就企圖淡化單對香港嘅影響,話仲有乜四大關卡,叫啲人唔使咁驚.呢班友明知自己踩咗屎,就求其噏住啲氹吓人,真係無恥到無倫!班友唔係一向最痛恨政府用行政手段打壓佢地堅持嘅法理原則嘅咩?!而家竟然提到乜四大關卡呢啲行政手段,究竟佢地係講緊人話定狗話?!講真,如果外傭勝訴,四大關卡嘅防禦能力亦好成疑,仲會觸發無窮無盡嘅司法覆核.係喎,到時咪又益晒班狀棍囉!
啲政棍又話,就算外傭真係有居留權,都唔表示佢地嘅家人會湧晒嚟香港,仲批評某政黨估計嘅數字係靠嚇.唔好唔記得,香港嘅外傭主要係嚟自菲律賓,印尼,同泰國.呢啲國家嘅政治環境係點,相信都唔使多講,有乜風吹草動,隨時會出現好多難民.如果啲外傭成為香港人,政府可唔可以唔俾佢地嘅家人嚟先!
言歸正傳,節目又訪問咗大班.條友講得好直接,話自己只睇平等同公義,唔理乜人口問題,話知你香港陸沉啦.呢條友,真係想鬧佢好耐架喇.喺電台開咪,大聲夾惡唔在講,仲要公然打壓言論自由.啲聽眾打電話入嚟,啱聽嘅就講幾耐都得,唔啱聽嘅就即刻收人地線.最經典嘅都係喺節目鬧人狗官,公然喺大氣電波示範乜叫做人身攻擊.除咗幫啲成日覺得自己被剝削聽眾隔空打飛機,等佢地得到少少心靈慰藉,真係諗唔到條友對香港有乜貢獻!仲有,聽到佢講「糠港」就火都嚟埋,不知幾刺耳,直頭想兜巴掌佢嘴!係呀,「糠港」人唔講公義架,死咗要落地獄,就等大班一個上天堂啦!不過喺天堂會好肚餓,因為嗰度唔會有元寶蠟燭「糠」食架!
差啲唔記得講添,條友仲提到釋法,話係法字頭上有把刀喎.講開釋法,又要拉埋大律屎公會班狀棍落水嘞.大家都知,班狀裩最憎釋法,話係破壞香港司法獨立,有損香港法治.咁又奇嘞,釋法條文明明寫咗喺基本法裏面,要睇住基本法做嘅狀棍又有乜理由可以反對呢?如果班狀棍覺得釋法條文有問題,點解又要為五斗米折腰,點解唔乾脆劈炮呢?講到尾,班友唔想釋法,其實係山頭主義,唔想自己嘅權威被挑戰啫.如果以時下流行嘅詞彙嚟講,呢啲就係法律霸權!而且,班友賺嘅唔係五斗米,而係五斗金,佢地又點捨得唔撈!班友呢排聲氣多多,狂插政府,但係對啲反政府嘅不法暴力行為就粒聲唔出,睇嚟佢地嘅法治精神都好有選擇性.其實講乜法治精神丫,班友自己咪一樣政治掛帥!
最後,唔該嗰啲人權公義大過天嘅人睜大雙眼,睇清楚佢地嘅偶像,身為國際人權警察嘅花旗國係點處理外傭居留權先啦!
補充:
節目本身只係中規中矩,談唔上有乜啟發性.不過是但台有樣好,就係內容唔會一面倒,通常會包括正反雙方嘅觀點,等觀眾自己判斷.唔似政府台,講親社會問題都有既定立場,資訊極其片面.通常都只係講出個現象,而唔會提問題背後嘅成因,更唔觸及解決問題要負出嘅代價,仲要拍得鬼死咁感性添!無可否認,以觀賞角度嚟講,政府台啲的確拍得唔錯,但係就成日都有引導性,會影響啲思想單純嘅人嘅判斷.其實我都想鬧佢好耐架喇,不過遲啲有機會先講啦.


text:
iQoS 喺香港有唔少人食,但好多人都係偷偷食,呢種無咁多二手煙問題嘅香煙,反而要偷偷食,其實都係好荒謬嘅事.其實政府早啲將 iQos ,電子煙納入監管,係監管,即係賣得,但稅照收,對成個控煙政策其實有好處.
iQOS 電子煙都納入監管嘅好處
先講稅收,其實睇 iQOS 煙彈個盒上面嘅德國政府標貼就明,就係稅收基本上政府照收,當然可以收平啲嘅,但至少政府係有稅可收,我相信喺公共財政立場,政府無理由唔將 iQOS 合法化納入監管.
點解我話 iQOS 越早管越好呢,其實呢個亦同力抗燃果雙inhaler有關,依家台灣都有呢隻inhaler賣,仲係喺屈臣氏有得賣果隻嘅情況,如果依家Nicorette一類尼古丁代用品,形狀同香煙咁似,如果唔准賣 iQOS 同電子煙,但准 Nicorette Inhaler 賣,情況就會變得十分之唔合理,恐怕呢類解決手感問題嘅尼古丁代用品嘅產品,會遭到挑戰,或者批評,呢樣嘢又何必呢?
另一方面,解決二手煙呢種公害,亦都係一個理由,包括擴大禁止吸食傳統香煙嘅地區.
煙民係有權利繼續食煙,但無可否認,二手煙係會影響他人健康,污染他人享受清新空氣嘅權利,而 iQoS 或電子煙,或者Nicorette嘅尼古丁代用品嘅好處,都係無二手煙嘅問題,即係傳統一般有人食煙,但依家唔俾食煙果啲地方,例如酒吧食肆,其實俾 iQOS ,電子煙或使用Nicorette inhaler,相信好多人舉腳贊成,但另一方面,傳統香煙唔單只禁車站果啲咁簡單,係擴大到禁繁忙行人路,或者個別地區,只可以喺個別公共吸煙房間使用,好似日本嘅做法,咁就大大取締二手煙問題之餘,亦減少咗好多阻力,因為煙民係有無咁擾民,甚至唔擾民嘅代用品,只不過你班友唔用啫,咁又另一個講法.所以呢個亦係點解, iQOS 或者電子煙,可以收少一啲稅,提供誘因.當然 iQOs 喺收稅難度上最易,因為佢真係煙草產品,現有法例就可以俾佢入口,電子煙果啲精油仲話唔敢點管.由易嘅開始,唔係政府咁都唔識嘛.


text:
ZTE 被美國查到繼續賣嘢俾伊朗,仲要膠到學咗華為嘅手法後,一五一十寫成文件(係,寫成文件),結果不單 ZTE 依家一鑊玩完,用 ZTE 設備嘅電訊公司要立即換系統(否則零件都無得換),仲搞到華為都被人查埋,中國名副其實一鑊熟.
ZTE 衰啲乜
其實美國技術唔可以賣俾啲仆街國家,幾乎係IT人常識嚟,否則早期啲encryption技術就唔會有咁多限制,連browser都要用美國版同非美國版,但係中國啲公司係一於唔理,一味得個貪字,又唔係好似俄國佬,自己真係有自主技術賣俾伊朗人,就算俄佬有能力賣啲美國得番嚟嘅技術,都唔會被人捉到賣俾伊朗咁膠,中國企業果種急功近利,貪字得個貧嘅情況,就充分表露無遺,真係沒有最膠,只有更膠.
但更膠嘅事,喺 ZTE 本身連搵人研究法律都懶,抄完人地嘅方法,仲要一五一十寫出嚟,呢啲豬腦中國企業好多,就係乜都要就手即食,不顧後果,連累人地行家都無問題,如果唔係 ZTE 咁豬頭,華為呢間同軍隊關係密切嘅企業,美國都未必查到咁多仆街嘢,華為嘅軍隊背景,係令華為做嘢好小心,例如一早請前GCHQ嘅人做嘢,試圖取信英國,以至好多時搵洋人做發言人,以洋制洋,依家 ZTE 咁玩法,乜嘢都唔駛玩落去,華為被禁使用Android作業系統,以及各類美國技術,其實只不過係遲早問題,因為某程度上,華為其實比 ZTE 更加危險,華為都未必諗到 ZTE 變相借咗美國佬把刀斬到佢地一頸血,雖然 ZTE 應該無借美國政府刀嘅企圖或意圖.
中國如果啲企業繼續幫中國政府做埋啲仆街政治任務,我可以咁講,中國企業,甚至香港企業死嘅機會係九成九,依家中國企業要喺海外生存,就必須明確向政府說不,香港啲企業更加要識呢啲嘢,但依家睇梁振英,董建華,以至一眾親共政棍嘅言論,佢地似係推香港企業去死嘅機會多啲,政治任務就係唔可以掂,呢個都幾係政治常識嚟,只不過,香港商人咁鍾意講我討厭政治,政治呢家嘢,佢地同王菀之都係一樣,完全係識條鐵,為少少著數死咗都唔知乜事.


text:
耶穌
耶穌(希臘話:Inσoύς,公元前6年至公元前4年–30年),相傳佢係大衞王嘅後代,阿爸係鬭木佬約瑟(天主教譯做「若瑟」),阿媽叫馬利亞(天主教譯做「瑪利亞」),大約生活喺公元一世紀.佢係基督教教義嘅中心人物.
喺基督教入面,耶穌又叫做耶穌基督(Inσoύς Xpισtός / Iēsous Christos),基督徒認為佢係三位一體嘅聖父聖子聖靈之中嘅聖子,又喺救世主.由於佢喺拿撒勒長大,因此亦有人叫佢做拿撒勒人耶穌.
佢稱呼自己為神嘅僕人.最後,為咗人嘅罪而死喺十字架上面,並喺三日之後復活,成為基督徒成日講嘅永生神.
族譜[編輯]
生平[編輯]
關於耶穌嘅生平,主要嘅資料主要來源係根據《新約聖經》嘅四福音書,不過喺羅馬帝國時代嘅歷史文獻上就只係有零星嘅側面記載,就係因為咁所以存在住好多相關爭議.
降生成為人[編輯]
- 內文: 耶穌降生
根據路加福音,天使加百列奉神嘅差遺,去到加利利嘅城市,童貞女馬利亞嗰度,同佢預告耶穌嘅降生.但嗰時佢已經同大衛家族嘅約瑟訂咗婚,根據馬太福音,約瑟曾經因為馬利亞嘅肚而想將佢休咗,但因為主嘅使者勸說先至就咁算數.根據路加福音嘅記載,因應當時嘅人口普查,約瑟帶住懷孕嘅馬利亞去婭伯利恆,並喺馬槽度生咗耶穌.
耶穌降生嗰時係有訪客嘅,路加福音有講過牧羊人嘅拜訪,馬太福音就有講東方嘅博士帶住禮物隨住嚟拜訪.當晚,根據馬太福音,約瑟帶住馬利亞同耶穌逃去埃及,直到大希律王死咗之後先至返去以色列,喺拿撒勒度住;根據路加福音,耶穌同父母一直都住喺以色列,並響八日之後行割禮,冇幾耐就返去拿撒勒定居.
耶穌到咗30歲,就接受施洗約翰嘅施浸,並喺曠野接受四十日嘅試探,之後就開始喺故鄉加利利一帶開始佢嘅傳道工作,並喺信徒當中親自揀咗12個人成為十二門徒.
生平事跡[編輯]
耶穌主要嘅生平事跡都記載喺四福音書入面.根據福音書入面嘅記载,佢喺大概公元28年或者29年,喺約旦河受咗施洗約翰嘅水浸禮後,就開始喺成個以色列同猶大傳道,主要係宣揚神的國嘅信息,周圍去醫病同驅鬼,喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神,違背神嘅意志,必定受到神嘅懲罰.當中亦都有挑戰猶太嘅傳統,而宣稱自己係神個仔[4]亦無辦法俾當時嘅人所接受.
但係希伯來聖經(《舊約》)曾經預言到有一個默西亞就快嚟到呢個世上,而且好多以色列人都知道耶穌所在嘅時間正係預言應驗嘅時候,佢哋好盼望以色列嘅救世主嚟到,可以令佢哋擺脫羅馬人嘅奴役.因為咁樣耶穌嘅門徒亦都逐步認識到佢係默西亞.耶穌嘅門徒喺書信中認為,耶穌喺傳道嘅過程中對人嘅體恤同關懷正係反映神對人嘅態度,亦為佢嘅門徒作出榜樣.四福音書入面嘅耶穌提出咗好多崇高嘅道德標準,並且指出,佢嘅門徒應該互相愛護,唔互相敵視同殘殺.佢亦警告門徒提防關於分黨結派等現象.
耶穌喺短短嘅3年半左右嘅時間入面主要喺北方嘅加利利海地區傳道.迦百農係佢主要嘅活動城市.
耶穌嘅史實性[編輯]
耶稣無喺世上留低任何著作.佢嘅事迹同教誨主要留喺福音書入面.
目前學術界對耶穌嘅生平記載有以下睇法[5]:
- 福音書係有關耶穌生平嘅最主要嘅或者唯一嘅記載,喺福音書之外無可靠嘅記載.而伊斯蘭教嘅經典古蘭經入面有關耶穌生平嘅內容,就一如以往咁畀學術界無視,參考吓都唔會.
- 信唔信耶穌嘅存在,主要取決於喺幾大程度上信福音書嘅記載.
目前入落新約嘅福音書有四篇:《馬太福音》,《馬可福音》,《路加福音》同《約翰福音》,佢哋都畀天主教會認為係耶穌嘅門徒或者門徒嘅門徒寫,不過真實作者嘅身份,目前重未查明,論者認為耶穌門徒都係猶太人,應該用希伯來語作,但係福音書係用希臘文寫成,但係都否定唔到作者捨母語而用當時通行嘅希臘文寫作嘅可能.
參考[編輯]
- ↑ 創世紀 五:1-32
- ↑ 創世紀 十一:10-26
- ↑ 馬太福音 一:1-16
- ↑ 路加福音 22:70
- ↑ 人物專訪:方舟子論基督教方舟子 (新語絲網站)


text:
聖保羅 必去景點及聖本托站附近酒店推介
聖本托站附近酒店預訂
累積 10 晚,送 1 晚
仲可享精選酒店神秘優惠價
聖保羅必去推介 - 聖本托站
想去 聖保羅 自由行?等 Hotels.com 帶你玩盡 聖保羅聖本托站 啦!留意我地文章,話你知去聖保羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖保羅聖本托站 附近有咩酒店,等你更加容易計劃行程,慳返酒店來回景點嘅時間.
聖保羅聖本托站 自由行
去得聖保羅聖本托站 自由行最緊要一定係揀啱日子去.一啲熱門景點例如,聖保羅 嘅 聖本托站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖保羅聖本托站 交通
想去聖本托站 暢順無阻濟,最好就係出發前,睇清楚聖保羅聖本托站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖保羅聖本托站 必食必買攻略
聖保羅聖本托站一直都係旅遊熱門地點,去到聖保羅聖本托站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
唔知大家仲記唔記得,大家細細個既時間有食過"雪糕蛋糕卷"??
我就好記得啦~
呢期興懷舊~
連迪士尼今期既主題都係懷舊兒時遊戲 !
尋日放咗張自製雪糕蛋糕既相,
大家都好多人LIKE 仲有朋友問我點整
好啦!等我今日再做多次整個 >俾大家,
大家都可以試下.
未食過既大人同小朋友都可以試下 !!
由於呢個 雪糕蛋糕卷做法超級簡單,可以好快咁做好整比小朋友食..
係夏天可以整定放係雪櫃
比小朋友當茶點又得
當宵夜又架!!
材料:嘉頓瑞士迷你卷一至二條,
其實咩味都ok既,你地接受到就得,
不過俾個意見,花生味好似有d怪怪
牛奶公司雪糕杯一至兩杯,一條蛋糕就可以包一杯雪糕
[以上所有野都可以買家係屋企,仲要係Supermarket 就有]
註:我試過其他雪糕牌子...都係牛奶公司先似當時兒時既味道
我今次整左朱古力同芒果味~
芒果味係好食D
Fresh D ~
用具
刀一把
匙羹一隻
保鮮紙
較剪一把
做法其實好簡單
2 - 開條瑞士卷放上保鮮紙
3 - 打開條瑞士卷
4 - 打開雪糕杯
Marcus: 媽咪,食得未呀??
5 - 用刀整個雪糕出黎
[呢個先係重點]
6 - 將雪糕放上蛋糕面
7 - 因為條蛋卷係包唔晒一杯雪糕,所以要切一d放係最開
8 - 最後將蛋卷包返起
10 - 用返張保鮮紙包住,雪落雪櫃一至兩個鐘
等d雪糕咗就可以食喇!
個賣相拍得住出面架~
連Mancent哥哥都話好味呀!
註:其實文迪媽媽煮野食都ok架...
不過其實識得用d工具幫妳手就快好多
不過當然唔似得其他飲食blogger(何帥奶/大少奶/笨b媽媽)佢地咁犀利啦
佢地會由用麵粉整蛋糕卷做起,
我就買番黎.
不過大家最尾既目的都係為搏屋企既小朋友(大少同二少)
食得開心又健康 !!
其他之前既飲食blog
想知道我地失驚無神整d咩?快d黎Like 啦~


text:
棟篤笑黃子華收山之作《金盆o浪口》,全城熱搶門票,但真係一票難求,更出現炒貴三倍嘅黃牛飛.搞到子華昨日都要响Facebook開Live作出呼籲.子華神色凝重咁講:「我嘅團隊喊晒口打畀我,以為係啲飛唔賣得,原來係因為一朝早電台呀,記者呀,各方面都搵佢哋,網站啲人賣黃牛話有內部渠道,各位,嗰啲話有飛嘅黃牛,我到今日為止都係冇飛」子華表示,有考慮過報警或報ICAC,可惜未有任何實質證據,佢更向政府提議:「黃牛最大嘅問題,係根據現有法例唔算係exactly犯法,所以先每一個演唱會都出現咁多問題,我正式向政府有關部門提出係時候要正視呢個問題,可能因為睇演唱會好似奢侈品咁,所以咪唔理你,當你炒賣iPhone咁.」
而最令網民同FANS感動嘅係,子華叫大家唔好買黃牛飛:「我一路都係接受世界係唔完美,但係咁係太過不完美,太過離譜!我呼籲政府幫吓手,觀眾唔買唔緊要嘅,我做騷見到有一大段最前嘅位空晒佢,咁如果我見到好多場都係咁,即係好多人係冇買黃牛,咁我會補返畀佢哋囉,不過可能要出年.」子華又提醒各位,4月24號將會正式响城市售票網賣飛,總計有廿幾場,每人限買4張,佢話:「原本預咗兩場休息,仲有一場預打風賠畀大家,依家推晒出嚟!應該係有唔少飛.」


text:
8 December 2017(FRI)
洗衣機可以話係每個屋企都一定會有兼用得好密嘅家庭電器,我屋企用緊那部嘅年紀都比小小豬大,亦都因為用左咁耐,而且亦都用得好頻密(我都唔明點解三口子嘅家庭我可以隔日洗一機衫),所以係時候要準留意下要有咩新款更換了.
就係依個時候收到惠而浦邀請,試用佢地新推出嘅滾筒洗衣機.老實講....開心還開心,不過家電嘅嘢一向都係由老公負責,所以我收到邀請我都有叫老公睇下啲資料,睇完啲坊間介紹老公都話唔錯,所以就有新洗衣機用啦~
屋企用緊嘅冷氣機都係用惠而浦,但洗衣機就係第一次,唔知好唔好用呢~
全新SMART SILENCE系列洗衣機以第6感細緻科技以360°全面呵護衣物纖維及保存顏色,最多可以放8公斤衣物,而且仲可以最大脫水轉速1400轉/分鐘~
仲評為一級香港能源效益級別添~
以智能輕觸式LED屏幕操作~
隨機仲附有中文標貼,我個人就幾鐘意,因為唔洗下下睇說明書嚟搵洗衫模式嘛~
貼上去嘅位置都剛剛好呀~
衣內桶衣空間都好大,而且是不銹鋼抗菌,都應該會更加耐用.此外,仲設有「擊浪滾桶搖擺」功能,可以自動感測唔同衣物纖維而轉換洗衣模式.另外洗衣內桶係屬於 3+2 SilentPro筒型避震系統,所以令機身運行時比傳統洗衣機加倍穩定寧靜~
利用扭扭按鍵就可以好方便咁選擇洗衣模式啦~
有10種洗衣模式可以因為自己嘅衣物類型作出選擇,每一個模式都會同時顯示洗衣時間, 咁就可以有更多預算~
我自己多數用60分鐘混合洗依個模式,按好鍵之後就會自動偵測衣物量,用水份量,咁多功能都會顯示屏幕,有需要就可以作出微調,咁就可以好簡單洗衫啦~
我都幾鍾意可以自己選擇洗衫溫度同埋個脫水轉速,同埋5個加強洗衣功能.因為有時小小豬啲衫都真係幾多污漬,所以用熱啲嘅水,低少少嘅轉速,再加上高效除污功能,咁就好似洗得更加乾淨呢~
清潔儲存盒可以分開三隔,以加入漂白劑(消毒劑),衣物柔軟精同埋洗衣粉,可以因應洗衣程序去洗衫,唔會浪費呢~
其實最令我鐘意都唔係佢有咁好功能,而係佢洗衫時真係超靜.因為洗衣機首獲Quiet Mark專業認証和最高端嘅直驅變頻馬達解決傳統洗衣機脫水時發出的尖頻聲,而且有三重寧靜機身設計加上ZEN靜音機身設計,有效吸收洗衣機所產生的震動及聲音.
係整過1小時洗衫過程中,就只係聽到第一次注入水聲之外,其他時間都真係聽唔到佢有任何聲音發出,對我嚟講真係好重要,因為我真係好怕聽到那些摩打"燶燶"聲呀!
洗淨力都不錯,洗出嚟嘅衫都好乾淨,不過我就非常常鐘意佢洗完啲衫唔會好皺,就算用上1400轉速,啲衫都唔會打結.洗完啲衫都唔會變"梅菜",所以有時懶懶地唔幫小小豬熨衫返學都唔會好醜怪呀~
作為一名師奶仔,係平日做家務時最重要就係方便同快捷,如果唔係又點偷到啲私人時間做自己鐘意嘅事.用左新洗衣機都大約3個星期,都真係覺得同我幾夾,用得都幾順心(尤其係依家秋冬衫比較厚,一次過洗多幾件厚衫,咁就唔洗堆積衫係洗衣籃,咁老公就唔會誤會我冇做家務啦...哈哈哈)!


text:
奧伯聖維特 必去景點及奧伯街維特地鐵站附近酒店推介
奧伯街維特地鐵站附近酒店預訂
累積 10 晚,送 1 晚
仲可享精選酒店神秘優惠價
奧伯聖維特必去推介 - 奧伯街維特地鐵站
想去 奧伯聖維特 自由行?等 Hotels.com 帶你玩盡 奧伯聖維特奧伯街維特地鐵站 啦!留意我地文章,話你知去奧伯聖維特 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奧伯聖維特奧伯街維特地鐵站 附近有咩酒店,等你更加容易計劃行程,慳返酒店來回景點嘅時間.
奧伯聖維特奧伯街維特地鐵站 自由行
去得奧伯聖維特奧伯街維特地鐵站 自由行最緊要一定係揀啱日子去.一啲熱門景點例如,奧伯聖維特 嘅 奧伯街維特地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奧伯聖維特奧伯街維特地鐵站 交通
想去奧伯街維特地鐵站 暢順無阻濟,最好就係出發前,睇清楚奧伯聖維特奧伯街維特地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奧伯聖維特奧伯街維特地鐵站 必食必買攻略
奧伯聖維特奧伯街維特地鐵站一直都係旅遊熱門地點,去到奧伯聖維特奧伯街維特地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
除咗要出個聲明與我無關之餘,亦順手再講兩句點解呢幾年對保留巴士呢個議題聲都無聲過.
2011年保育尖碼巴總運動第三階段,借勢提出交通博物館呢個概念,本身嘅目的當然係為咗爭取保留尖碼巴總,但同時亦係同一班保留咗古董巴士嘅人打算,希望最終能夠為佢哋爭取到一個俾啲古董巴士安身之所,兼可以將啲古董重新出牌,唔駛再偷偷摸摸掛T牌駛出街.一直有同嗰班人提過,件事變成公共議題先有機會做得成;但亦因為「公共議題」,佢哋亦需要將啲古董巴士履行一啲社會責任,嚟一個所謂等價交換;而同時地我指出會以Scottish Vintage Bus Museum 嘅概念,唔會影響到佢哋用自己嘅錢買同維修架車而形成嘅個人資產價值因素,同時可以達到個目標.
可是咁多年嚟,換來嘅只係响我背後不斷有負面嘅聲音,包括:
車都無留一架有乜資格出聲仲有好多,不能盡錄.
係就自己留返一架去搞啦,想「共」咗我哋啲車呀?!
有本事咪自己買返架去搞囉,攞我哋啲車嚟撈政治油水,都有病嘅
無錢留架車講咁多做乜
搞到先算啦,政府會聽你支笛咩
咪搞到連依家要擺架車都諸多顧忌
但留意下呢班人嘅思維,講嚟講去都係一啲自私,個人利益為先嘅想法,完全無客觀,認真地諗過到底件事我嘅出發點,連最基本嘅「就係車都無留一架走出嚟幫你哋做嘢」都唔會諗,更莫講話本來我嘅諗法就係因為我無留車,形成一個「中立」嘅身份位置,方便同政府去deal (先唔好理港共會唔會make deal) ,當然更加唔會諗得到啦.
再者,呢班人開口埋口講錢,尤其是某位近期極度高調嘅舊巴士owner (唔開名喇,自己估啦),講錢之餘,「搞到先算啦」呢句我就聽得最多.可是佢又同時覺得自己有錢rebuild 返架車好威威咁,但同時又成日怨「只能掛T牌」.正所謂God is he, Ghost is he,再加埋長期俾人咁串法,那麼既然我就係「車都無留一架」嘅太監,仲同呢堆留咗車嘅「皇帝」急啲乜!! 留返啲時間做返自己嘢好過啦,好撚得閒呀!
啲車繼續擺露天倉日曬雨淋車頂漏水又好,隔離場火燭燒鳩晒又好,掛T牌出街俾差佬逗又好,佢哋鍾意點就點啦,我無眼屎乾淨盲.
不過,咪撚諗住話「超,抽水唔成發爛咋之嘛」,我再講多一次:車都無留一架,爭取到我無著數,爭取唔到我亦無嘢蝕.你哋鍾意繼續私心去睇我過去做過嘅事係閣下嘅自由,係咁多.
延伸閱讀
古董城巴死期補遺
返回主頁


text:
2007年吉隆坡公幹之旅(Day 4)
今日嘅主要活動依然係參加研討會,不過今日好少少,研討會係朝早9點先開始(可以訓多個鐘…),到下午5點結束,中午同樣有一餐由大會提供嘅自助午餐,不過下午研討會結束之後,夜晚果餐就要靠自己.
因為係last night,所以研討會一結束,我地就係5點3左右出去.不過出到門口好大雨,比起之前去雙子塔果晚仲大雨,而且又行雷又閃電,仲係冇停嘅跡象添.不過都冇辦法,唯有先坐的士去星光大道嘅Times Square行住先,希望晏D會停雨.
唔知係落雨嘅原因定係放工時間嘅原因,星光大道一帶超塞車.係的士上塞左好耐終於到左Times Square,好彩唔係睇錶收錢,塞幾耐車費都係RM10.因為出面仲係好大雨,唯有入去商場行吓先.呢間Times Square都真係幾大,入面仲有個好似係全馬來西亞最大嘅室內遊樂場,仲有埋過山車,不過就冇咩人玩.而呢度D舖頭好似都係D中低檔嘢,同商場個名同門面好似有D唔夾.
Times Square入面,初初係大門口入去之後以為個商場得三層,原來穿過第四層之後先發現別有洞天,個商場total有十層架
Times Square入面個遊樂場,好大架,由五樓一直延伸到十樓,入口係五樓,同埋佢係商場後座架
由於之前買咗太多拉茶,所以係澳門帶黎嘅馬幣唔係咁夠,所以決定再換多HK$200.之前係網上聽人講金河廣場(Sungei Wang)嘅兌換店最抵,不過我睇過咁多間發現其實係星光大道一帶嘅商場裡面兌換店嘅匯率都差唔多,最抵好似係Low Yat Plaza入面嘅兌換店,不過其實都係差好少.最後我係Times Square入面嘅兌換店換,HK$100=RM42.7,當時澳門係換緊HK$100=RM42.4左右,都係相差無幾.
係Times Square行左大半個鐘,跟住再行埋對面個商場仔之後,D雨好似細左少少,於是決定行去食晚飯先.其實今日主要係想去食新峰肉骨茶,因為網上D人好似話肉骨茶係呢間最正.新峰肉骨茶係星光大道附近嘅Medan Imbi路,不過地圖上搵唔到有標示呢條街,好彩早兩日經過時已經搵到佢嘅位置,如果唔係今日要落住雨搵就慘啦.
其實Medan Imbi路就係條大街Jalan Imbi同另一條街Jalan Punai(地圖上通常有標呢條路)之間,如果係Times Square門口個Monorail Imbi站行過去,應該向東面行(即地圖右邊),去到十字路口(條架空路軌係呢度會90度轉向北面去金河廣場)之後,繼續向前行,經過第一個T字路口再向前行,冇幾耐就會見到第二個T字路口,路口度間食西米撈嘅糖水店,對住路口有間舖頭叫阿順哥魚翅,係呢個路口行入去20米就會見到個公園仔,新峰肉骨茶就係正佢對面.
呢度就係新峰肉骨茶
新峰肉骨茶入面
一人份量嘅肉骨茶,價錢係RM13,主要材料係排骨同豬肚,不過個人覺得味道太淡
本來打算買返D包裝嘅肉骨茶返去做手信,不過食完之後,覺得味道麻麻,所以打消左買返去嘅念頭,而且價錢亦都太貴,一盒十包要RM60,唔係咁抵.
食完飯之後,再次同同事分開行,我先去左附近嘅林明記買左幾包龍蝦肉乾做手信.由新峰肉骨茶去林明記,可以行返出去西米撈糖水店條大路,然後再向東行到下個路口轉右行一陣就到;亦可以行過公園仔,沿左邊行人路行一陣,再轉左直行一陣就到,兩條路線嘅路程都差唔多,只需2分鐘就到.其實林明記係亞羅街都有間分店仔,就係街頭嘅龍記肉乾對面.
林明記,幾年前跟團好似都黎過
買左三包龍蝦肉乾,每包RM35,好好味…
買完肉乾之後就行去last一個想去嘅地方 – 亞羅街(Jalan Alor),亞羅街就係BB Plaza對面,同Jalan Bukit Bintang平衡,如果係Monorail Bukit Bintang行去,應該從十字路口向西方向行,大約行10幾20米就會見到路口,轉入去果條同Jalan Bukit Bintang平衡嘅街就係Jalan Alor.
呢度就係從Jalan Bukit Bintang入去亞羅街嘅路口
路口有間旺國酒店,一睇就認得
亞羅街街口嘅龍記肉乾店
呢條就係亞羅街,兩邊有好多大排檔
呢間係我幾年前跟星馬團去吉隆坡果陣同D團友一齊食過午餐嘅舖頭,影返張相留念下先
黃亞華小食店,差唔到去到亞羅街街尾,網上好多人話佢嘅燒雞翼好味,所以入左去試
黃亞華燒雞翼,兩隻加一杯西瓜汁RM7.4,不過味道真係好麻麻,黑沙海灘果度D燒烤檔求其一間都好食過佢好多…
食完燒雞翼亞羅街之旅就結束啦,見有時間身上又仲有D錢未洗晒,就決定行去商場睇下有咩買,最後去左Low Yat Plaza,呢度專賣電腦產品同電話產品,款式多,價錢都OK.
最後買左一隻星加坡出嘅2G手指仔,RM55
行完商場身上D錢已經用得七七八八,而且時間亦都唔早,於是坐Monorail返酒店,9點半返到酒店,沖埋涼拾埋行李準備明天回程啦.


text:
有關遊覽玻璃島,彩色島既交通及攻略,請看 :
有關遊覽玻璃島既遊記,請看上篇 :
黃色→桃紅色
落船既站,係 Burano SX per F.te Nove 碼頭,連架船都彩色過人,但唔知點解好有強國色彩
開始有D陽光 自己好鐘意呢張相.
有D餓,於是我地就去買D小食,見到碼頭對出就有Tiramisu,甜品 list之一! 當然要check啦 好似係3.5歐左右.
又係同係香港食開果種好唔同 唔係一個個cake型,只係一份份一pat野既 男朋友好鐘意
比起主島同玻璃島,呢度既屋就感覺油得密D ,因為比較鮮同實色
一開波見到呢兩間屋既配色已經好吸引到我
據說彩色島既小屋顏色係當地政府管理既,佢會比特定既顏色比居民選用,居民揀好再將屋仔油上顏色.所以,一排排既屋仔望落色調好配合,賞心悅目!
呢個島會見到明顯好多lace製品,島上亦有個lace博物館
未行入最靚果度時,我地都係行下手信店先,買左呢個磁石
彩色島必買磁石啦 其實佢仲有粉紅色既version,拼埋一齊勁靚,但budget有限,只容許我買一個
一路沿途其實都覺得無咩特別,一路直行,直到去到中心最靚果度,真係「哇」出聲 睇相都唔會feel到果種震憾
比想像中更加彩色
係呢個位影左好耐相,但最靚既我覺得係最盡頭呢幾棟:
好整齊同好似彩虹 積木咁.
呢度既河比玻璃島既更窄 而佢更加係間間都係單棟式既屋仔.
間中你會見到有幾間屋仔既顏色係襯得特別靚,不妨正面影下相
呢度好多狗仔貓仔,就連D人日常生活用既布都非常彩色島,睇下對面晾緊既布 唔知係裝飾定真架呢
十字伸延既河道同屋仔
呢一邊既感覺係另一個色系
好得意啊 狂搖尾
我覺得淺粉色果間好靚 (利申:本身唔係鐘意粉紅色既人)
好想坐係前面果個牆仔同男朋友一齊合照 但無腳架又唔敢叫對面河既人揸機
佢地既窗外都放左花盆,唔知係咪又係被assign架呢?
靚貓一隻,完全無望過我地
超鐘意呢兩間,左邊棗紅色係我最愛
窄巷
呢排都好鐘意,好和諧好舒服
轉彎位都好靚
鮮紅色好sharp
其實彩色島都有陸上大街
買左杯雪糕,個味係我地係士多見到隻色幾靚既bellini
靚到差d就買左黎試下飲
呢個小庭園既顏色都好靚
影左好多相,已經好攰 之後就等船返主島行下,食晚餐同睇夜景
以上就係係彩色島上既散步旅程喇.
(Day 3 待續)
歡迎 Like Facebook Page 緊貼最新既遊記及攻略 : 芒果豆腐花遊記


text:
《2009年初秋北海道自駕之旅》- 第三天(1) – 登別地獄谷,室蘭
2009年9月28日(星期一),上午:天晴,下午及晚間:下雨,氣溫12~20度
自駕雖然方便又自由自在,但係由於北海道太大,旅遊景點又太分散,用係行車上嘅時間實在太多,而且行車時間往往係日間最寶貴嘅時段,所以令到係景點遊覽嘅時間太少.另一個問題係,每日都要拾行李,都咪話唔煩.如果有多D時間,每個地方住兩晚咁就perfect啦.
今次北海道之旅為左爭取多D時間遊玩,每日都要係晨早7點起身,即係澳門時間6點,真係辛苦.
玉乃湯嘅早餐,好麻麻
晨早嘅登別溫泉街,好冷清
登別溫泉街上最受歡迎嘅店舖 – 7仔
登別溫泉街上嘅閻魔堂
泉源公園,只係個泉眼,冇咩特別嘢睇
從登別溫泉街通往地獄谷路邊嘅紅藍二鬼
登別地獄谷,就係第一瀧本館隔離,由溫泉街行過去只需大約幾分鐘路程
登別地獄谷一景
登別地獄谷另一景
玉乃湯嘅大堂,主人家每日朝早9點都會表演自製年糕,我地遊完地獄谷返到去已經9點半,睇唔到.
雖然冇得睇,但係都有得食,玉乃湯自家製年糕.
食完糯米滋係時候拾行李,臨走前再浸多一次溫泉先.
今日嘅行車路線圖,行車距離230公里,由登別溫泉經室蘭到函館,唔計中途停留遊覽同食飯時間,行車時間大約4小時30分.
向室蘭進發,今日天色麻麻
室蘭地球岬,其實冇咩特別,台灣墾丁嘅景色會靚佢好多.
因為電話number問題,俾個GSP帶左去另一處地方,可能係管理中心之類,最後足足用多左半個鐘先搵到真正嘅地球岬所在,可惜景色太令人失望.
地球岬上嘅幸福之鐘
係室蘭嘅下一個景點係白鳥大橋,呢度就係所謂嘅展望台,又一次失望.
駛過白鳥大橋,正式向函館進發.
沿途有多處整路,D工人真係好辛苦.
中途係路邊一間市場食Lunch,不過一D都唔平,而且唔係咁好食.
中午過後一直落雨,到半夜都未停.
待續. . . . . .


text:
2018年4月5日星期四
韓汁焗五花腩 + 節瓜鹹蛋魷魚湯 ( 5-APR-2018 )
( 5-APR-2018 THU )
今朝里奧大人 9 點半起身 佢約咗姑奶食早餐同比嘢佢 我唔去喇 假期只想見自己鍾意嘅嘢 ~
我梳洗完就去食早餐 之後去超市買嘢 番到屋企都已經 12 點半了 ~
里奧大人差唔多 1 點先番到屋企 話好熱 之後沖埋個涼又瞓 其實滕來滕去又再瞓 嘥哂 d 時間 一陣又要做公司嘢 攞黎搞 ~
咁我就醃五花腩 見到塊皮有粒豬 lin 我覺得勁嘔心囉 @@
搞掂哂就整沙律 整完都 1 點半 咁 send 比家姐睇 我話如果佢要就比佢 佢又話唔要 之後我打比佢 其實之前買咗大蘋果 都係想整比佢 不過我驚蘋果擺得耐唔好食啫 ~
咁我係都話比佢 佢終於要啦 我再加多罐椰果同粟米粒比佢 咁佢可以分兩餐食 一開罐椰果覺得 d 色好怪 黃黃地咁 再望個罐 原來1 月到期 我成日覺得買咗無耐咋喎 好在我頭先整咗果 d 係 8 月到期咋 ~
見有時間 我再整埋麥芽糖餅乾比家姐 又順便幫我清下嘢 哈哈 ~
搞掂哂再執下柜桶 寫哂有 d 咩罐頭糧食 今次的起心肝寫架 真係唔想買買埋埋又要掉 好鬼折墮 ~
搞掂哂就沖涼 之後就出門口喇 原來都已經 2 點 45 分了 ~
家姐車麥包遊車河 話佢咁樣會好好瞓喎 好似人咁 哈哈 ~
佢話上星期日帶咗麥包睇醫生 醫生話佢心臟發大 其他器官又開始縮細 所以驚佢無啦啦會暈 家姐講到眼濕濕 我話唔好植入式 家姐話佢都知 但要有心理預備 其實我果下都想喊啦 不過忍住 所以真係唔可以再養狗 唔想自己傷心 ~
同家姐周圍行下 佢差唔多 3 點 20 分就走人 咁即叫里奧大人幫我拎 d 沙律落黎比埋家姐 之後就去食 tea 喇 ~
里奧大人做公司嘢 我就仍然要執廚房 差唔多 5 點半就煲香茅薑茶 勁好飲呀 間唔中又煲下先 ~
6 點滖湯 7 點開始焗燒肉 但焗咗 15 分鐘都知失敗 我仲特登蒸隻鹹蛋做麻甩佬飯 點知無得做啦 嗚嗚 ~
我特登剪開 d 皮 但真係焗極都唔脆架 哈哈
是日晚餐 - 韓汁焗五花腩 + 節瓜鹹蛋魷魚湯
韓汁焗五花腩 - 焗 15 分鐘 見 d 皮都似唔脆囉 咁再焗半個鐘啦 d 皮都韌過我臉皮 所以即轉陣 諗起阿 mi 上次 BBQ 整韓式五花腩 仲好記得佢必開再燒 我有樣學樣 比着以前 如果明明想整一樣嘢 整唔到就即掉哂 d 食材架 依家唔會喇 除非煮到爛哂啦 ~
節瓜鹹蛋魷魚湯 - 終於清哂阿 mi 比我嘅魷魚干了 ~
諗住假期可以早 d 食飯 點知 8 點先食飯 食完洗埋碗就即沖涼喇 好攰 ~
里奧大人做公司嘢做到 10 點 估唔到佢都食沙律 佢知我特登整 佢實食 咁當然係佢鍾意食先食啦 唔鍾意食就會話飽囉 衰 ~
睇下電視 又唔係咁眼瞓 所以 12 點先瞓 ~
訂閱: 發佈留言 (Atom)


text:
早兩日,有線新聞節目《新聞刺針》有個專題講香港垃圾桶過多問題,內容大概係講政府將垃圾桶擺到通街都係,遠超每60米擺放一個嘅標準.經有線記者實測,一條120米嘅天橋就已經有6個垃圾桶.可能有人會好單純咁覺得,多啲垃圾桶比人扔垃圾,咁咪做到「清潔香港」囉!嗯,單純嘅劉局長都應該係咁諗.片段中,清潔工人話,每次有人投訴地下有垃圾,政府就會擺多1個垃圾桶,所以造成一條天橋有6個垃圾桶.節目中,記者又親手收集金鐘某公園4個垃圾桶嘅垃圾,發現4個垃圾桶嘅垃圾都裝唔滿一袋.基於衛生考量,一日要換兩次垃圾袋;換句話說,原來一直主張環保,係咁推垃圾膠袋徵費嘅政府最唔環保.
講到呢到,可能好多人仍然會認為,衛生比環保緊要,所以擺多幾個垃圾桶都無問題.
衛生比環保緊要,呢一點我係同意,之但係,如果政府執行政策時可以認真少少,「清潔香港」同「咪做大蹝鬼」兩者根本可以並存.點解要劃一垃圾桶大小,擺放距離,同換垃圾袋次數呢?係旺角同尖沙咀呢啲人流旺區,一日換兩次垃圾袋邊到夠呀;相反,荃灣區行人天橋呢啲人流咁少嘅地方,又邊需要擺咁多同咁大個垃圾桶呢.擺放垃圾桶係應該要考量每個地方嘅實際情況而規劃.同埋,見到條街有垃圾,你就加多兩個垃圾桶落去,咁個海有垃圾,你唔擺個垃圾桶係個海到?去過日本你就知道,條街好少會見到垃圾桶,但一樣唔會周地垃圾,因為公民教育做得好.如果市民係無公德心嘅,你擺到全條街都係垃圾桶,啲人都一樣會掉落地下囉好無.
另外,身為非煙民嘅我,理解唔到點解每次掉垃圾都要罰我吸二手煙.各位煙民,我真係唔怪你地.室內禁煙,室外又好多地方禁左煙,扔煙頭落地又千五,又唔想邊食邊行做火車頭,咁緊係痴住個垃圾桶打邊爐啦.煙民大哥,我知你地已經盡量行開少少,但劉局長整到個垃圾桶口太細啦,我無法離遠射籃,一定要行埋來先扔到,所以都係聞到.
二手煙係傷過一手煙,所以當年室內禁煙,我係舉腳贊成.但係政府唔可以就咁收工,趕哂煙民出街食煙,係保障唔到我地非煙民健康.理性啲講,全香港都無人食煙難過登天.但係政府可以學日本咁,推行無二手煙同無焦油嘅加熱煙,比煙民有好啲嘅選擇,同時又可以將對非煙民嘅影響減到最低;又或者係條街到間啲吸煙房,分隔煙民同非煙民,咁「無煙香港」就昔日可待啦.
仲有,政府呢邊箱推行「清潔香港」擺到通街垃圾桶,個邊箱又換哂細口垃圾桶,搞到圍住垃圾桶一袋二袋垃圾.自己左手打右手,我真係無眼睇.其實細口垃圾桶都推左兩年幾 ,既然試過唔work,兼有反效果,係咪時候撥亂反正呢?
可能你會話何必對個垃圾桶咁多要求.SORRY,我眼中係一個垃圾桶就見識到政府做野有幾咁離地同多漏洞.
「清潔香港」,「咪做大蹝鬼」同「無煙香港」,唔係講完口號就收工嫁.懇請各位高高在上嘅官員貼地少少,問下前線清潔工人睇法,聽下垃圾桶旁嘅市民意見.
–
Photo: 紙言短篇
啱睇就Like埋我地個Facebook專頁


text:
Wtsapp個邊好貼心,覆得好快,要求都盡量有滿足到,抵讚.
但床邊位好多毛好核突,而且間房細,又收費唔平.如果都係咁既價,唔會成日去…
利申
我唔係打手! 我見到好評同負評 由於我同我SP都係TST番工
所以我先更加想試下 我真係去過你地店!
老實講 呢個價錢 我光顧完都唔會番轉頭!!
房細 隔音差 送一兩個淘寶玩具又話搞推廣 根本就係搵笨
廁所污濁 唔信你自己摸下牆身
當時你地回應同好評都太假! 在這裡就說得光明正大, 事實又係點呢?
「$220, $270 同 $340, 過夜係 $460」
「尖沙咀, 呢D節日, 係收呢D價架啦! 咁你不如去第間!」
咁真心比較 我去金莎同公主 價錢比較真係差唔多 , 房又大過你地 , 又乾淨 , 隔音又好 , 又有姐姐STANDBY!
唔通呢D事實 大家唔知咩???
唔好成日話咩90後90後啦 搵笨就搵笨! 復活套? 明明就係日本買個堆CHEAP套!
錢唔係咁賺架 後生仔女 同我講自己係尖沙咀開店 點點點所以貴
咁呎價都唔係咁計啦 搵笨又清潔求其 呀叔玩左咁多年爆房 未見過咁差
有見短短一星期內多左幾個負評,特意破例想喺度回應一下
相信有關注開我地Facebook同IG既朋友
都知道我地3月29-4月8日做緊 [MG復活節] 限定活動~ (送多個復活套 同 星空投影燈)
時鐘收費係 $220, $270 同 $340, 過夜係 $460,
你會見到佢地寫既價錢唔係我地當時收既價....(佢可能睇左呢個comment後, 修改返)
我地清明節on duty都係兩位女同事唷.
另外~佢地都話想去"果一間".
至於我地收費貴唔貴~
有關注我地既朋友, 都知我地推出的限時優惠,遊戲獎品同會員計劃.
當然,我地對自己房間既清潔有要求!
而且我地清潔姐姐比我地及對佢自己要求更高,
但我地會繼續去留意同檢查房屋既清潔度!
而隔音問題,相信大家都知道我地一直跟進緊,
貼左隔音牆紙,我地都會再尋求更多隔音方法.
我地房細細,圖文並茂,絕無隱瞞~
我地呢班90後誠意,心思,服務,整潔唔會比其他差.
多謝咁多位朋友一直既支持同鼓勵!! 我地會繼續用行動去証明!! =]
清明時節雨紛紛,禮貌男生電話中開價 過夜$450
點知一去到 間房細過公主一半有多!
廁所有某地同牆啡色漬 ,少少異味
可惜無得UP相,唔係我都想比大家開下眼界見識一下$450嘅服務真相!
同男朋友仔的第一次.
由book到入房都好順利.
負責whataspp.的好有禮貌,所有細節都交待清晰.
出到去見到清潔姐姐,好nice,仲吹左陣水,由於知道我地係第一次,都講解下啲環境,等和地更加安心.
入房後,感覺好舒服,可以好爽咁hea.攤下.感覺亦係乾淨.
到夠鐘就自己散水.
如果想有二人空間 sweet下,hea下.依到真係一
好地方
上星期六嘅事
朋友話我聽呢間嘢係幾個外國讀完書嘅90後番來開
作為80後米諗住試下 係唔係真咁正! 點知一試就中撚曬大伏啦
$330 收我3個鐘, 唔緊要 但間房真係好細好細好細! 兼且隔音真係差到暈!
安全套$10一個! 有去過日本藥妝店掃袋袋嘅人都知 根本就係CHEAP野(記得一兩蚊港就買到)
我同豬仔都唔敢大聲放鬆咁叫! 怕老尷 唔想比人聽 或者會鍾意啦
床單整體環境都乾淨 尚可以
套嘅價錢 裝修 格局大小 整體可以話係比錢買難受
真係覺得自己好笨 唔會有下次 番金莎好過! 嬲
我見咁多CM,真心期待大,忍唔住都要留言講下.
裝修基本ok,屋企個種feel,普通又無話太差
可惜房細,隔音差.
而且廁所真係有點污糟,赤腳踩上去時先發現地下有數條陰毛同有數隻小蒼蠅飛來飛去.
由於用密碼入房,無職員在現埸,無法啦!忍耐下當睇唔到.
總結:真心可以收返平少少,呢個價錢,質素,房大小…去旺角/九龍唐/油尖區時鐘玩,你就明白 自己有幾笨!
whatsapp小職員係有禮,但時鐘酒店呢家野,香港都唔係第一日新鮮~
「性空間不足的問題」都可以做賣點,只能講呢班90後係叻仔嘅 抵發達
廁所都唔洗, 嬲到我死!
好老實係爆房初哥
為咗有性福生活,真係好俾心機做research
睇到以下各位師兄咁好評(其實都驚打手comment 中伏㗎)
睇相幾企理,心郁郁同男友去試
Whatsapp預約超快覆
有禮幽默,過數就搞掂
指引清晰,地點方便易搵近地鐵
上到去密碼開鎖入指定房
乾淨企理,牆有隔音都ok嘅(睇得出裝修有心機)
雖然細咗少少
但佈置溫馨,感覺好似返屋企咁
價錢認真抵屌,$450/6hrs
我哋玩得超盡興
一致認為呢間有下次,要加入爆房list
全程無對過其他人,無咁緊張,正啊
係IG見到佢地有俾BBC採訪過咁OP, 所以去試下.
WHATSAPP訂房時,好好服務,仲同我吹水吹左成個鐘,
訂房過數之後就會俾大門密碼同房號碼,
咩人都唔洗見真係第一次,哈哈
床單毛巾白雪雪幾好,間房就真係唔算大, 不過乾淨就好
走果時見到清潔姐姐, 好有禮貌咁我地講88
星期一 兩小時 $220, 都算抵,
好似仲有會員制儲分..時鐘黎講佢都算潮
被網上簡介所吸引 決定一試
經whatsapp訂房 有禮貌及用心 附帶如何用密碼鎖開房
$260兩個鐘 之後仲有本menu有玩具買 好奇心起買左個話會放係房去到就用得
上到去開lift有pair情侶都走 不過大家心照冇尷尬
先用密碼開大門 入去係好多間小房 有個阿姐問我地幾號 講左之後指一指就入房
房間唔算大 但床舖浴室都乾淨 包毛巾 床頭放左買既玩具
電視高掛 地方淺窄但算小雅乾淨 床身軟熟 床尾有charger
二話不說即刻開波試野 點知女友話唔夠屋企自己個個勁 咁冇計唯有加把勁搞到佢拆晒天
我唸出面個姐姐都聽到慣晒
到差唔多自動自覺走人 姐姐冇催鐘 臨走見到有個西裝友自己一個走上黎訓覺 (好似係)
總括地方算隱蔽 價錢係TST$260算係抵住 下次試下同區幾間可以再作比較
初頭黎過一次,好重濕氣,啲床單又唔夠白.但今次黎就明顯換過曬啲白雪雪既床單,唔單只冇左濕氣,仲有充電線可以叉電,仲有type c添.而且廁所門口多左塊吸水墊,唔驚再會跣親,仲痴左啲隔音既嘢,免得聽到隔離房啲聲,值得一讚.330蚊3個鐘,仲要學生有10蚊折扣,淨係要求乾淨而唔洗特別有情調既你,不妨支持下呢間時鐘,畢竟佢地係大學生,都要賺下少少錢咁啦!
WhatsApp 的人很有禮貌
但房間好細 ,我180瞓落去會頂頭頂腳
但係算乾淨,不過真係好細
係區區爆房留意呢間野,見板主話唔使見人,擺低錢就得,所以同女朋友去試下.
環境衛生都唔錯,廁所就真係細左啲,不過最緊要張床舒服就得!
最重要既係完全唔見人,唔使你眼望我眼,唔使尷尬!呢個係我選擇既原因
私密度ok,好值得推介,呢班90後經營得好細心,自助式呢個方式免尷尬,已經大大加分.
推介比一啲同性既朋友,唔使受人地目光,怕尷尬?羅美曼啦!
之前去開金莎,不過見係IG有推介,今晚同BB放左學就試下佢啦
用Whatsapp訂房之後佢俾左大門密碼及房間號碼我,話完事之後放錢係床頭就走得,直情咩人都唔洗見.
星期3晚 3個鐘 $220 係尖沙咀黎講都算抵同清潔,裝修氣氛就似屋企feel D, 唔似時鐘, 不過個廁所就細左D.
不過都收貨啦
同女朋友係尖沙咀睇完戲, 行下街興起就上網搵到呢間,
Send whatsapp 去問房都幾快覆,3小時$280 , 上到去用密碼鎖開門,個清潔姐姐見到我地, 好好招呼咁帶我地入房
個環境都OK ,有家的感覺,係個廁所比較細,
最後想加鐘但佢話無房, 話下次黎俾折扣我補返數.
員工係好人既:過完夜打風走唔到問佢地加鐘點計,佢話落8號波落波前天氣情況特殊可以用優惠價加鐘 (勁平),仲問我要唔要多2支水,即刻有股暖流湧入個人到咁.
地方乾淨舒服,係即用即棄拖鞋要加$10一對囉.
我留左隻錶係賓館,果個員工即call我上去攞番,仲要等我等到夜晚12點幾 (我又衰既,遲到).
個員工(我估係東主因為著到中環番工樣) 超nice 無西面,只係叫我上黎寫個好comment.
唔寫唔得啦.
我見接我電話個女仔答問題好詳細我先留個comment讚讚佢.
地方乾淨同就腳,不過部電視有D細.
佢地只提供1個避孕套,想要多1個要收我$10.
接WhatsApp電話個女仔把聲好溫柔有禮貌,唔似得平時啲阿姐咁
間房唔錯,乾淨
最緊要就腳
不過上去架lift要等


text:
英國生物銀行最近一項數據指出,當中保存咗共45萬人嘅身體血液,尿液等樣本,發現當中如果含有一種「FGF21」基因嘅人,會好鍾意食甜食,不過與此同時,呢種基因亦會令人體減少懾入脂肪及蛋白質,導致人體脂肪下跌,即係話愈食得多甜品,反而脂肪愈少.不過同時間,呢堆脂肪比較集中於腰及Pat Pat,所以肥都會肥喺個腩到呢!
呢個世界真係有好多人天生係夜貓,無論早上有幾早要返工,總係唔到兩,三點都唔瞓.好多人話夜瞓要導致身體差,不過好似無乜證據;但最近嘅醫學報告就指出,原來夜瞓嘅人,會增加早死機會達10%! 美國西北大學醫學院針對43萬人做研究,當中分出3個群組,分別係「絕對早起型」,「絕對夜瞓型」,「普通型」.其中發現「絕對夜瞓型」人士最常患上一連串身心健康問題,包括心理病比另外兩組高90%;糖尿病高出30%
科技發達,日常生活之中,幾乎無可能離得開科技,衣食住行,間直無一日可以唔用你身上嘅電話或者電腦.不過正常世界最賺錢嘅企業都係各大網絡巨人,例如Amazon,騰訊,微軟,蘋果,Facebook等,原來喺世人眼中,呢啲科技公司嘅重要程度,竟然比唔上娛樂事業!
大家經常留意網上都有好多可愛到暈嘅小動物片段,大家都會以「好治癒」去形容.原來實際,呢班小動物真係可以幫助人類健康!瑞典一項研究,對340萬位40歲至80歲嘅人做對象,期間發現獨居人士如果有寵物,死亡風險大減33%! 研究指出,寵物可以令人心靈得到平和,對心臟係非常好;另外有動物都會令主人多咗時間陪寵物活動,甚或養成早睡早起嘅習慣
世界上有唔少人,都好需要器官移植,好多時候要經歷漫長嘅等候,非常折磨.早前國際婦女節協會,國際腎臟病學會,聯合腎臟基金會就聯合調查,得出報告指,女性係較易願意向伴侶捐腎. 根據數字,36%女人會喺合適嘅情況下,向其伴侶捐腎,但比較之下,男士則只有7%願意.數字亦代表,較多患腎病要等候合適腎臟移植嘅,大都為女性,需要花更多時間去輪候腎臟
好多人屋企附近都應該出現唔少野鴿,周不時四處流動覓食,絕對可以話係「街坊街里」;唔少人都會覺得白鴿影嚮衛生,隨處排洩,加上又驚禽流感,想趕走呢啲野鴿.千祈唔好呀!美國有科學家指出.野鴿係用嚟測試當地空氣污染物嘅最有效個體呢!
一直以嚟,大家都知道高齡產婦係好容易影嚮胎兒健康,如果唔係女士們都唔會急急都趕喺35歲之前生BB.不過好多人都忽略咗,除咗母親以外,父親同樣會因為年齡導致胎兒健康問題!台灣就根據內政部人口統計數字去研究,發現40歲或以上嘅爸爸,對BB健康有莫大關連. 40歲以上嘅爸爸,會容易令BB罹患自閉症,精神分裂症,鬱躁症等,甚至會影嚮BB智力發展
今個財政預算,政府多畀一萬蚊落每個人嘅持續進修基金,鼓勵大家繼續進修,不斷進步自己;唔少人都話人老心不老,希望不斷學習新知識.但大家都知,成年人要學習新知識,往往比細個時候困難得多,甚至係學極都唔曉,點極唔明.究竟點解? 美國加州大學三藩市分校就公布一項研究,觀察咗59位成年人及小朋友嘅腦部樣本,發現18歲以上嘅成年人,已經失去所有海馬迴當中嘅新生神經細胞,呢種神經細胞係負責形成新記憶及認知能力,亦即係學習能力
成日聽人話「錢買唔到快樂」,仲話「愈多金錢只會帶來愈多煩惱」,好似覺得係好囂張嘅說話哩?但原來賺太多錢真係唔代表最快樂架!美國Purdue University就做咗一項調查,訪問全球170萬人,計算每一個地方最快樂嘅一批人士,佢哋嘅人工係幾多.結論係全球最快樂嘅人,平均係賺取每年9.5萬美金,除開大約每個月6萬港紙.
唔知大家身邊有無「例遲王」,無錯,就係永遠約親都一定遲嘅朋友仔.好多人話遲到嘅人實係好不負責任,然而研究話其實遲到嘅人唔代表無責任心,只係因為佢哋感應嘅時間觀念比一般要耐! 美國聖地牙哥大學一項研究,發現多數慣性遲到嘅人,都會出現一種名為「計算錯誤」(Planning Fallacy)嘅情況,即係難以預測自己到達時間,往往預少咗時間而導致最後遲到嘅情況.至於點解要有嘅情況,就係因為呢班人感知時間會比平常人有好大差異
加拿大Waterloo大學最近研究就發現,呢類能量飲品對於青少年,係有危害呢!研究調查2,055位年齡介乎12至24歲青少年,其中發現55%人都試過飲完能量飲品後不適.其中包括25%出現心跳過快,24%失眠,18%頭痛,5%嘔心及肚痛等.負責研究嘅學者認為,能量飲品當中有大量咖啡因去提神,身體發育未完全成熟嘅青少年,飲用後好容易有不良反應.因為希望呢類能量飲品要加上警告標語,提醒青少年及父母咁話呢.
要講對人類有益嘅菌,大家都應該會數到益生菌,但一直以嚟大家可能只會知益生菌係對腸道健康有幫助;但近期一項研究就顯示,其實對路痴嚟講,益生菌係救星! 美國華盛頓州一個國家實驗室就做咗研究,搵嚟一群老鼠做實驗對象,發現餵食過益生菌嘅老鼠,認路能力大大提升,證明益生菌對生物提升記憶力有莫大幫助.負責研究嘅人員話益生菌同大腦有直接關係,可以幫助擴大大腦嘅記憶容量.而且更進一步講,益生菌只係乳酸菌嘅其中一種,研究可以協助科學家再繼續發掘其他乳酸菌對人類身體嘅幫助呢
美國喬治梅森大學(George Mason University)就進行研究,抽取咗2,000位女士作為參與對象,喺佢哋生BB前同生完後,用DNA對比當中變化,結果發現生完BB後細胞會老化,而平均係老化11年,即係話生一個BB,會老多11年!呢項研究仲話,不論母親嘅種族,年紀,健康程況等,只要一生仔,就會老11年,就算閣下一向健康,勁食補品或者做好養胎措施都無分別.而且仲話生仔係令細胞老化得最快嘅事,其次係肥胖會老9年,吸煙會老5年!媽媽,真係辛苦晒!
產後抑鬱係極嚴重嘅情緒病之一,一路以嚟好多醫生及心理學者都嘗試搵出致病原因,不過都未有確實病源.但係近日一項研究,或者可以帶來少許端倪. 劍橋大學嘅學者提出,母親產後憂鬱症嘅最大致病源就係來自BB!根據研究,如果BB係天生容易被滿足,唔容易扭計或者喊的話,母親幾乎會完全失去所以焦慮情緒;但反之的話,母親會因為過度投入照顧BB,甚至將佢哋一舉一動,一個呼吸都極為緊張,產生焦慮情緒,繼而出現抑鬱,驚恐等負面情緒
雖然話減肥係終身事業,但係唔少人都會頂唔住半途而廢,咁究竟失敗嘅原因係咩呢?美國一項研究指出,女性對減肥嘅熱衷程度,係同伴侶嘅吸引力有關.自身吸引力不如丈夫嘅女性,會更有動力去改善自己嘅身形同飲食習慣,但若然老公冇乜魅力,咁呢班女性就失去減肥嘅動力. 美國佛羅里達州立大學一項研究關注一個人嘅吸引力同另一半嘅吸引力之間有咩關係,以及呢種關係帶嚟咩影響
一世人流流長究竟要打幾多份工?又有冇一份工係你一世都想打落去?英國有調查發現,人只要到咗35歲,就會開始討厭自己返緊嗰份工. 英國一項調查訪問咗超過2,000名英國人,35歲以上嘅受訪者當中,每6個人就有1個人工作得唔開心,比例較35歲以下嘅超過1倍
鍾意行街係女人嘅天性,但你又知唔知原來行街唔單止可以消磨時間,仲可以減肥!英國一項調查發現,女性行街每次可以消耗大約200卡路里嘅熱量! 根據英國沃靈頓黃金購物廣場一項調查,2000名受測者當中,女性每次行街平均會行3.5公里,如果每個月會行5次街,咁全年總計就會行約200公里!咁計法,女性每次行街就可以消耗200卡路里,全年就會消耗超過12,000卡路里,熱量相等於65包薯片
唔少人都好怕同屋企人去旅行,一嚟怕有代溝會鬧交,二嚟行程未必個個都鍾意,但有調查發現,原來好多香港人都好孝順,每年都會陪屋企人去旅行! 有旅遊網站進行調查,訪問300位香港人,結果發現超過9成人計劃一年內同父母或者長輩去旅行.調查顯示,香港人平均一年同屋企人或者長輩去1.25次旅遊,每人平均會花費12,700港幣,都算非常豪華.受訪者表示同長輩去旅行最大原因係為表孝心,報答佢哋,其次係希望擴闊佢哋視野~ 唔知過時過節又有冇諗過同屋企人去返次說走就走嘅旅行呢
成日都好擔心另一半唔知幾時會冇啦啦變心?但原來偷食都分時間!台灣一項調查發現,到咗某一個年齡層,男人比較容易出軌.不過調查只供參考,港男未必係咁㗎~ 約會媒介「JustDating」針對台灣用戶調查,發現高達60%人曾經偷食,而呢6成人當中,幾乎每一個人都承諾唔會有下次,但實際上卻一犯再犯
近年健身風氣流行,街上大隻仔一個個,但有研究發現,原來肌肉男並唔係理想嘅拍拖對象,各位女士要留意喇~ 英國西敏大學一份科學研究報告顯示,沉迷健身嘅男仔比較容易有性別歧視同物化女性嘅現象.呢想研究搵嚟327位異性戀嘅英國男生進行研究,調查佢哋想要幾多肌肉量同埋佢哋點樣看待女生,結果發現想要變成肌肉男嘅人有更高機會對女性產生敵意,亦更容易將女性視為「物品」.佢哋會覺得女性同佢哋調情,係想傷害或者挑逗自己,並非真心. 結果亦顯示,呢啲健身過度嘅男生傾向性別歧視,例如佢哋覺得女性應該留喺廚房,而男性本來就比較優勢等
返學見到同學仔有爹哋車佢哋返學好羨慕?其實行路返學又有咩好怕喎!因為有研究發現,行路返學嘅人更醒目,讀書都叻啲啊~ 西班牙國家研究委員會分析咗西班牙市區1700名西班牙學童嘅成績,其中65%人每日都會踩單車或者行路返學,而呢啲女同學嘅測驗成績比搭車返學嘅人高4分,而計算結果時已經加入年齡,體重同埋其他背景因素,但結果仍然一樣!但研究暫時未係好完整咁搵到造成兩者之間關係嘅原因,但最起碼我哋知道,行路返學嘅人係值得自豪
人大個冇乜資本可以燃燒青春,但你以為只要唔通頂每日瞓足六個鐘就冇事?研究話你知錯喇!因為連續兩星期每晚瞓六個鐘,其實等同通宵兩日,一樣咁傷身! 美國國立衛生研究院搵咗48位成年人,監控佢哋兩星期嘅睡眠,並且分為4小時,6小時,8小時同埋通宵3日呢幾個組別
有啲人成日把口唔收,係咪都話人肥咗,但你知唔知原來你咁樣講一講,人哋真係會變肥?! 美國賓州大學醫學院體重與飲食失調中心進行一項研究,邀請159名年齡介乎21至65歲,體重超重嘅成年人,幫佢哋做一份有關因為體重問題而感受到歧視嘅憂鬱量表,然後再為佢哋量度血壓,腰圍,三酸甘油脂膽固醇,葡萄糖嘅身體檢查.結果發現,生活中因為肥胖而受到歧視嘅人三酸甘油酯數量係普通人6倍,因為話佢哋肥呢啲羞辱嘅說話唔單止唔可以激勵佢哋,反而會造成反效果,令佢哋越減越肥.結果同時發現,呢班人得到心臟病,高血壓等病症嘅風險比普通人高三倍,所以身邊人對肥胖者造成嘅壓力係可大可小!
美女與野獸外型上可能唔太相襯,但卻係走到最後嘅最佳組合,點解咁講?因為美國一項研究發現,靚女配平凡男生先係perfect match,更能夠天長地久! 美國佛羅里達州立大學一項研究分析咗113對新婚不到四個月,年齡介乎二十歲至三十歲嘅夫婦,並為佢哋拍下全身照,再根據每個人嘅外貌同身體吸引力評分. 結果發現外貌平凡嘅男生同外貌吸引力分數極高嘅女性拍拖時,佢哋嘅關係更持久,因為吸引力較低嘅男性會覺得自己非常幸運,更願意取悅另一半,令女性感到更幸福
女仔情緒起伏比較大係人之常情,咁代唔代表男人冇情緒?有研究發現,男人同兄弟相處時比較容易抒發自己內心,相反對住女朋友時,會下意識隱藏情感,令自己睇落堅強啲. 一項調查搵咗30位男士接受訪問,調查佢哋同女朋友拍拖,同埋同兄弟們相聚時嘅感受,然後再作出比較.結果發現,男人喺其他男人面前更容易表達自己內心,而且壓力都會相對較少,因為男性之間親密嘅友誼會促使大腦分泌更多催產素,有助釋放舒緩壓力嘅激素,能夠令人克服恐懼同埋增加自信心


text:
2013年日本關西,北陸賞櫻自駕遊 – Day 1:大阪城夜櫻
今次去大阪都係坐Air Macau,因為佢嘅時間真係好正,由澳門去大阪係上午11點起飛,而由大阪返澳門就係下午4點半起飛;而且唔需要經香港,慳時間之餘又唔會咁辛苦.不過自從Air Macau同ANA成為合作伙伴之後,多左好多日本人坐,想買到提前60日或30日嘅平機票已經越黎越難,而我地今次嘅機票就真係超貴.
2013.4.5 | 雨
今日澳門機場並唔係太多人,9點幾check-in完先去閣樓M記食早餐先.
Air Macau嘅航班雖然比人話成日delay,不過飛日本嘅航線就好少delay.
我地今次都係住心齋橋,所以到達關西機場之後,即刻上2樓對面嘅車站坐南海電鐵去難波總站.買飛果陣因為有架空港急行列車就開,所以冇買特急ラピート(Rapit列車)車飛,而係坐左呢架空港急行.
由關西機場去難波,坐特急ラピート嘅時間係39分鐘,而空港急行就要43分鐘,其實兩者時間相差不大,不過特急ラピート嘅車廂同座位比空港急行舒服好多,又係指定席,而且仲有放行李嘅地方,而空港急行只係普通列車,冇指定席,又冇專門地方放行李,所以要全程扶住個行李喼.其實特急ラピート嘅車費只係1200円,比空港急行嘅890円只係貴少少,不過就舒服得多,所以回程時都係坐返特急ラピート.
大約五點半左右終於到達今晚入住嘅大阪Cross Hotel,今次係第三次住呢間酒店,不過今晚只係住一晚,第二朝就會出發去京都啦.[想睇酒店介紹同住宿評價可以參考呢篇住@大阪Cross Hotel Osaka]
係酒店放低行李抖左一陣之後,係時間出去玩啦,今晚計劃去大阪城睇夜櫻.
出發前先醫下肚先,由於時間有限,今餐只係求其食左碗牛肉飯.
以前曾經去過大阪城一次,當時係坐地下鐵到谷丁四丁目駅,由西面入口進入大阪城公園,不過今次跟旅遊書指示,坐地下鐵到大阪城公園駅落車,由東面入口進入,點知咁就出事啦,俾佢老點左.
一出大阪城公園駅冇錯就係大阪城公園,不過大阪城公園面積唔細,而大阪城同大阪城西の丸庭園係位於公園西邊,距離大阪城公園駅比距離谷丁四丁目駅遠好多.我地嘅目的地係要到大阪城西の丸庭園睇夜櫻,但因為咁去到果陣已經過左最後入場時間.
下面係大阪城公園裡面嘅櫻花,不過已經過左滿開期,開始凋落啦.
行左一大段路終於到左大阪城,不過西の丸庭園就已經閂左門.
行完大阪城公園之後,返酒店休息啦.係心齋橋駅行返酒店途中,係大丸百貨附近見到呢間餅店好多人排隊,所以都湊熱鬧買返件撻返酒店食,不過味道非常麻麻,唔知一早售罄果隻芝士餅會唔會用食D.
臨訓前有D肚餓,所以行過去一蘭食碗拉麵做宵夜.
– Day 1 完 –
>> 返回《2013年日本關西,北陸賞櫻自駕遊》總目錄


text:
容祖兒:女皇唔易做 剖白娛圈心酸史
之前都話過未算係容祖兒JOEY忠實粉絲,但第一隻碟真係買佢嗰陣全身暑假!今日又係雜誌度見到容祖兒廣告,突然醒起以前讀書修咗一科TV PRODUCTION,有個師兄話幫手跟過容祖兒一個電話廣告,話JOEY啲皮膚係佢合作過女星最好嗰個,基本上唔使點執,打燈位都唔使咁講究.師兄仲話容祖兒喺娛圈黎講都算係一帆風順,佢見過唔少女星由年輕挨到熟女,都未必有出頭天,真係好似古時宮廷啲宮女等皇帝召見,而觀眾就係皇帝啦~~~其實作為歌壇女皇嘅JOEY,真係大把JOB,分分鐘連瞓覺都無時間,唔怪得JOEY宣傳新歌嗰陣都抽自己水,話”女皇唔易做”啦~
女皇級護膚靠代言護膚品牌????
不過,原來JOEY咁忙皮膚都可以KEEP得咁好,係有經過漫長努力架~佢由7歲開始護膚啦,難怪皮膚咁好啦~仲有就係佢做咁多代言護膚品牌,實有做唔曬TREATMENT啦,可能日日都做都唔出奇~ 唔知幾時開始,佢做埋OASIS代言人,好似最近JOEY就幫OASIS出咗個廣告,喺FACEBOOK見到祖兒幫OASIS拍嘅廣告相,好似係保濕咩22穴療程,FROM韓國宮廷嘅22穴位瘦面保濕FACIAL黎架,呢個我都知,之前都有介紹過呢個TREATMENT,但原來JOEY都係做呢個TREATMENT架,女皇的福利就係可以日日都ENJOY到咁正嘅保濕嫩膚TREATMENT… ….
美白保濕係女人至愛
不過話時話,一般女人25歲開始注意護理皮膚,但其實護理皮膚係無時間LIMIT架~,越早開始,效果越大.容祖兒7歲就開始用媽媽啲護膚品,10歲就會自制面膜美白肌膚.JOEY話,信唔信由你,天生幾好肌膚,都一定要勤力護膚保養.咁又係,美白保濕再加緊緻提昇,係每個女人美肌夢想黎,你估個個港女都咁PROUD OF自已用美肌APP咩~~~
“我基本上屬于中性皮膚,但有啲部位偏干,好似眼袋和顴骨處,經常熬夜同整天化著妝,變到好乾,我平時都要喺呢兩個部位重點保濕.”OASIS呢個韓國宮廷嘅22穴位瘦面保濕FACIAL TREATMENT就真係針對好似JOEY呢類護膚煩惱女士,深度保濕緊緻提昇,等你啲毛孔幼細咗,化妝又貼服啲,落妝又光澤咗~難怪JOEY幫OASIS代言啦~
容祖兒: 保濕分內外
JOEY喺OASIS做保濕TREATMENT固然幫到佢KEEP返皮膚水潤啦,但中國傳統黎講,內在保濕都好緊要架,原來,容祖兒可以KEEP到水潤肌膚小TIPS係,得閒飲多啲亞媽煲老火啊~很多好似JOEY咁上下年紀女仔,可能仲會為骨膠原開始加速流失而煩,其實OASIS仲有唔少TREATMENT可以BOOST UP骨膠原自生架,而JOEY做呢個韓國宮廷嘅22穴位瘦面保濕FACIAL TREATMENT就有令骨膠原增生功效,難怪喺OASIS FACEBOOK廣告度見到JOEY啲皮膚好似咁有彈性咁啦~
所以話,世上無醜女人,只有懶女人,女人,唯減肥護膚不可負也!所以話,世上無醜女人,只有懶女人,女人,唯減肥護膚不可負也!OASIS個22穴FACIAL做緊PROMOTION,的起心肝去試下啦:
http://goo.gl/ftufBb


text:
11 七月 燒烤生日會
係呢個甘陽光普照,上兩個禮拜既星期六,我地去左呢個好靚既公園/海灘到燒野食,為既係慶祝我同事兼朋友老公既生日.點解成兩個禮拜後先寫番出黎?因為我呢兩個禮拜返工真係好忙,好忙呀~!另外就係等緊我同事email佢個相機既相俾我.
講返個日啦~話就話係我同事plan既,但係佢老公其實先係背後既功臣;由買料(仲係係佢生日正日去買,因為佢公司係會係員工生日個日放佢地假),醃食物,到當日燒野食都係佢~!嘻嘻,佢就係相入面係我同麥包中間既背景啦~哈哈,呢張相係我同事影既,佢都係返到屋企係電腦到睇先睇到佢老公係中間,哈哈,係咪搞笑呢?
因為個公園好大,等我地搵到去到既時侯,原來佢地已經燒左好多野食啦.睇下有咩野食先啦.有牛仔骨,燒雞翼,腸仔,沙爹牛柳,煆同帶子串燒,夏威夷式午餐肉壽司(左圖),另外仲有冇影相既西瓜,蜜瓜,生蠔等等.我最鍾意既就係串燒,真係好好味架~!
生日又點會冇生日蛋糕呢?但係要帶個生日蛋糕去甘熱既戶外放幾個鍾頭真係唔易.甘我個同事就稔到用Krispy Kreme既donuts去擠個蛋糕出黎,都幾得意呀~
食完之後,我地仲玩左唔少遊戲忝~!嘻嘻,上面張相就係其中一個我地夾住個水彈準備緊既相,應唔應得我係邊個呢?哈哈~!其實仲有唔少相架,但係唔知其他人介唔介意佢張相係網上?所以都係唔post出黎啦.


text:
牛頓高地 必去景點及牛頓高地站附近酒店推介
牛頓高地站附近酒店預訂
累積 10 晚,送 1 晚
仲可享精選酒店神秘優惠價
牛頓高地必去推介 - 牛頓高地站
想去 牛頓高地 自由行?等 Hotels.com 帶你玩盡 牛頓高地牛頓高地站 啦!留意我地文章,話你知去牛頓高地 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋牛頓高地牛頓高地站 附近有咩酒店,等你更加容易計劃行程,慳返酒店來回景點嘅時間.
牛頓高地牛頓高地站 自由行
去得牛頓高地牛頓高地站 自由行最緊要一定係揀啱日子去.一啲熱門景點例如,牛頓高地 嘅 牛頓高地站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
牛頓高地牛頓高地站 交通
想去牛頓高地站 暢順無阻濟,最好就係出發前,睇清楚牛頓高地牛頓高地站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
牛頓高地牛頓高地站 必食必買攻略
牛頓高地牛頓高地站一直都係旅遊熱門地點,去到牛頓高地牛頓高地站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
26 November 2017(SUN)
我地嚟科學園都真係唔知有好幾十次,可能有朋友仔會問...嚟咁多次唔會好悶?
其實我地都真係唔會悶,因為每次嚟玩工作坊,佢嘅活動都係有唔同,而且隨著小小豬越嚟越大個,佢對STEM嘅認識又多啲,聽導師講解科學原理又好似明多啲,自己落手落腳做又多啲,投入感又多啲,所以小小豬玩得好享受呀!
十二月就係聖誕月,所以科學園就嚟一個Merry Kidsmas,動感科學園地 - 聖誕玩不停,有好多唔同嘅工作坊,等小朋友邊玩邊學STEM~
其實今次都有大約七個工作坊可以參加,不過小小豬就揀左三個佢覺得好玩嘅,就去報名參加啦!
第一個工作坊就係古惑測謊機,聽個名就好得意,原來佢都有一啲應用科學原理係當中.因為人一緊張就會流汗,流汗就會有水份,所以就會對電阻有影響.所以做一個測謊機就可以睇下講說話時有冇緊張.當然係整嘅過程中,導師會解釋電阻嘅科學知識,同埋電流同電阻嘅關係~
小小豬都好認真去整佢個測謊機,仲唔洗我地幫手,佢話要自己整呀~
經佢一番努力,當然係有導師幫佢手,終於完成,仲即時搵DADDY齊齊玩,睇下大家有冇講大話啦~
接住我地就去整個醒目機械貓,依個活動可以話係最受小朋友歡迎,因為參加者係最多嘅,當然亦都因為個製成品可愛有關啦.製作嘅過程可以學到摩打嘅結構同埋電流嘅方向令摩打轉凍變化嘅知識~
今次步驟就比較多,同埋都有好多唔同電線,所以小小豬終於求助,要我幫手啦(不過我都係做一啲要用力嘅部分,其實好多都係小小豬整)~
整好左隻機械貓,真係好可愛呀~
我地仲即場試玩機械貓,轉來轉去真係好攪笑呀~
最後一個工作坊就係整聖誕滑行機,可以自己砌飛機,小小豬又點會唔鍾意.主要係透過接駁電源教小朋友去推動摩打,連接個扇葉產生風力,令到個滑翔機向前行~
可能都已經係第三個工作坊,所以小小豬整得都好順手,好快就可以跟到導師進度~
將啲貼子佈置靚靚,飛機就完成啦~
仲可以即場試飛添~
玩左三個工作坊,小小豬表現都算唔錯,所以就俾佢去跳下彈床開心下啦~
其實我真係好鐘意同小小豬入嚟玩,除左小小豬鐘意之外,我覺得就係可以由零開始,等小朋友一手一腳完成,見到個靚靚製成品,唔好話小朋友,就連我係旁邊睇住都好有成功感呀!
當然亦都要俾個LIKE各工作坊嘅工作人員,因為佢地都係好細心咁同小朋友講解各STEM原理,見到小朋友好似唔多明時,都會好主動邊解釋邊幫手,所以其實唔止小小豬,我見參加嘅各位小朋友都玩得好開心呀!
「動感科學園地 - 聖誕玩不停」嚟緊仲有兩場活動(12月10日& 17日),由下午1時至6時,大會設有少量門券於活動當日即場發售,有興趣朋友仔都可以入去玩一轉呀!
More Information :


text:
四點才黎到大澳,好多冰室已收市,幸好呢間收舖前都做埋我地生意
2015年8月5日 星期三
Magic Hour
四點才黎到大澳,好多冰室已收市,幸好呢間收舖前都做埋我地生意
33 則留言:
我去過大澳影日落,無去到你咁高這個位﹗回覆刪除回覆
呢個位置影真係一流呢,下次妳都去試下刪除
嘩!咁有興緻!回覆刪除回覆
好彩有幾個人一齊上,如果得兩條友,我唔敢上呢刪除
好落力餵貓貓呢!:)回覆刪除
D相影得好靚呀,等咁耐都值得.等影相嘅地方係咪淨係嗰排樓梯,旁邊都係草同斜坡架啦?回覆
哈!妳又知我有餵?我老公話個度有好多貓,所以就帶定D貓糧刪除
個除個D外,咪係墳墓囉,所以咁鬼驚
好靚呀,不過夜晚行落去的確危險,小心呀!回覆刪除回覆
我唔驚危險,我驚鬼多D :p刪除
原來有呢個點, 好難揾人同我去~回覆刪除回覆
我覺得行上去唔難,但係夜媽媽要經過墳場行返落嚟....刪除
不過妳叫多D人去囉,冇咁驚
原來特登爬山影夜景,真係靚喎~~可惜雲太厚回覆刪除
黑媽媽落山真係要小心.....回覆
有電筒行番落黎OK既,不過我驚照路時,會照到唔想見到既野囉:p刪除
嘩....特登走山上影 傍晚美景.....好有心呀 !回覆刪除
做足功夫, 拍得靚相...好開心呀 !回覆
朋友話佢D師兄係個度影落去好靚,我地咪柴娃娃去影下囉,原來望番落去真係好靚刪除
真係值得去
德先生一睇見個景, 就知係大澳喇, 佢認識香港多過我呀.回覆刪除回覆
德先生咁勁既,佢係香港住過好多年呀?刪除
永生冰室我都去過好懷舊回覆刪除回覆
我今次返香港都去大澳,仲遇到好多貓回覆刪除回覆
個到有超多貓呢,好彩個度有義工幫佢地絶晒育刪除
我成日都想去大澳, 都未的起心肝出發 :)回覆刪除回覆
下次返黎去囉,依家好方便架咋刪除
去墳埸個邊影相好大膽呀!唔去虎山個邊?回覆刪除回覆
靚呀呢度.但係落山時要唔要摸黑㗎?回覆刪除回覆
係架,山上冇街燈.靠大家開著電話入面既電筒照住咋刪除
好靚景, 不過都幾驚啊... 好在冇事咋~~~回覆刪除回覆
都驚驚地架,不過影到個靚景都值得的刪除
個夜景好靚呀, 不過.......你哋都好大膽啫 O_O, 周圍都係山墳, 聽落好恐怖吓回覆刪除回覆
好彩多人囉,如果只得我同老公上,我一定唔會囉刪除


text:
有無諗過如果有一日入到間屋…全屋都浸哂點算好?
今次呢位苦主之所以上網求救嘅原因係…明明住10樓,但係竟然有大量水湧入屋搞到全屋都水浸.
全屋所有嘅傢私都要報廢(除咗部電腦因為有放高,所以逃過大難),而最大獲重災區就係木地板.
原因竟然就係因為狗狗係露台咬開咗個水龍頭,露台水浸滿哂再係門縫到開始湧水入屋.
正常人都知緊係要閂水喉啦!之但係…水龍頭係露台,如果開門的話,出面嘅水就會湧哂入屋,開門又死唔開門都死.
苦惱非常嘅苦主就決定上網求救~~
留心睇返條片會發現露台見到兇手出現,而且仲超級開心!不過似乎片主都無心情應機啦.
至於點解會水浸呢個問題,片主都有講到其實露台係有去水口,可惜個去水口竟然比狗毛塞住咗…
有網友就教路可以將玻璃cut開一半,出去清理完再還原.
(學定嘢下次屋企瀨野都用得著嘛)
可惜間屋原來係租,所以唔可以用呢個方法.
亦都有唔少網友擔心佢樓下嘅住客,會因為天花滲水問題而令片主比官司纏身添.
但片段入面都知道狗狗因為放係露台,有更多嘅人就認為片主唔應該放狗狗係出面,仲有好多假設性.
仲有好多網友紛紛關心狗狗點解會放露台,同埋希望片主唔好放棄狗狗更加唔好打佢.
結果呢位人兄出嚟講咗超窩心嘅說話:
尤其最尾一句「早已看開」就充滿愛,無愛係真係講唔出呢句說話架.
仲放埋狗狗細個時嘅BB玉照,又邊個會諗到呢位天真無邪嘅小朋友,長大之後會係一個闖禍王呢﹖
亦都有長大後嘅相,當然啦…狗狗已經係慣犯,以前闖禍嘅認罪相片都有啦.
比人捉到仲楚楚可憐咁,仲邊怪得佢落呢﹖
(呢張係咬死條喉,而呢條死條喉正正就係主人嘅愛車!)
闖禍仲要瀨單傑撻撻又點會得你一個,一定有其他人陪你嘅:


text:
維也納 必去景點及皇家珍寶館附近酒店推介
皇家珍寶館附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 皇家珍寶館
想去 維也納 自由行?等 Hotels.com 帶你玩盡 維也納皇家珍寶館 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納皇家珍寶館 附近有咩酒店,等你更加容易計劃行程,慳返酒店來回景點嘅時間.
維也納皇家珍寶館 自由行
去得維也納皇家珍寶館 自由行最緊要一定係揀啱日子去.一啲熱門景點例如,維也納 嘅 皇家珍寶館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納皇家珍寶館 交通
想去皇家珍寶館 暢順無阻濟,最好就係出發前,睇清楚維也納皇家珍寶館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納皇家珍寶館 必食必買攻略
維也納皇家珍寶館一直都係旅遊熱門地點,去到維也納皇家珍寶館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
中山珠海買房攻略
一般嚟講,現房一般分為現房發售同二手房兩種,但無論系邊一種,買房陣都要擦亮眼,避免買房之後先發現諸如頂層漏水,底層采光不足等問題,而呢種問題又並唔少見,因此而嚟嘅糾紛亦不在少數.咁,點樣買到戶型佳,配套全,物業好嘅樓盤呢?記者通過采訪業內人士,為置業者整理咗一D簡單而具體嘅置業小妙招,幫你買到高性價比好房.
唔睇日頭睇晚黑
入夜睇房能考察小區物業管理系否重視安全,有無定時巡邏,安全防范措施系否周全,有無攤販等產生嘅噪音干擾等,呢D情況喺日頭我哋系無法睇到嘅.
唔睇晴天睇雨天
下過大雨後,無論先前屋子進行過怎樣嘅「裝飾」,都逃之不過雨水「侵襲」,呢時候房屋牆壁,牆角,天花板系否有裂痕,系否漏水,滲水就能一覽無遺.
唔睇建材睇格局
購買房屋最好睇空房,理想嘅格局系打開大門從陽台進入客廳,然後系餐廳,廚房,卧室.好格局嘅屋應該有效地把各種功能區分開嚟,如宴客功能,唞功能等.
唔睇牆面睇牆角
查睇牆面系否平坦或潮濕,龜裂,可以幫助購房者了解系否有滲水嘅情況.而牆角系承接上下左右結構力量嘅,而牆角嚴重裂縫時,漏水嘅問題也會隨時出現.
唔睇裝潢睇做工
買屋時必須要注意房屋做工,尤其系牆角,窗沿,天花板嘅收邊工序系否細致.如果出現問題,挑出呢D小毛病,可以增加同業主討價還價嘅籌碼.
唔睇窗簾睇窗外
應注意屋嘅通風狀況系否良好,房屋系否有潮濕,霉味,采光系否良好.檢查一下房屋嘅窗口有無對着別家嘅排氣孔.
唔開冷水開熱水
如果要想知水管系否漏過水,可以睇水管周圍有冇水垢,水有無泛黃.檢驗浴缸時要先打滾水龍頭,睇流水系否通暢,等到蓄滿水後再放水,睇睇排水系統系否正常.冇熱水嘅屋一般有兩種情況:屋已經很久都冇人住了,二系屋可能賣咗好耐都冇賣出去.
唔睇電梯睇樓梯
新建商品房大都系電梯房,電梯嘅功能固然重要,樓梯亦唔容忽視.睇一下系唔系有住家嘅堆積物,消防通路系否通暢.
唔睇地板睇天花
睇完客廳嘅地板,浴廁嘅瓷磚,廚房後,購房者還要睇睇燈飾嘅路線,睇一下天花板系唔有水漬,或系漆色唔均勻嘅現象.如果有,表示可能存在漏水.如果可能,帶上螺絲刀,卸下燈具,打上手電筒,睇一下吊頂里屋子四角系否有油漆脫落,漏水等.
唔問屋主問保安
可以同小區管理員或保安傾計,因為佢哋系至了解該小區基本狀況嘅,有時佢哋比業主更能客觀,准確地告知房屋嘅相關情況.從佢哋口中獲得嘅信息,有時仲能成為買房與否嘅決定性因素.
相关推荐:
《江門買房須知之楼层选择》
相关推荐:
《江門買房須知之楼层选择》


text:
唔知大家有時會唔會覺得自己用左既Skincare 好似唔多吸收
除左你要去角質之外,有冇諗過訓住教將你搽左既Skincare 重重咁保護住呢?
咁就可以令Skincare 慢慢咁滲入落底層~
小妹都曾經用過不少既Sleeping Mask,
不過對我而言,Sleeping Mask 絕不討好我,
主要原因都有攪到成個枕頭都係啦,
再唔係就唔知係唔係我搽得太多啦~攪到爆粒粒
所以我好耐好耐都冇用過呢d Mask
不過小妹都係唔識死人既,雖然曾經用過唔少唔好用既產品
唔代表所有同類型既產品都係唔好架嗎?
我之前都好怕BB Cream 啦,但係而家有兩個品牌都令我愛上囉~
而今次我想介紹既Mask就係韓國出品既~
它就是RESKIN 既Sleeping Mask
今次呢個睡眠面膜就可以睡眠時仍不斷修護肌膚,
補充水份,舒緩因缺水而敏感的肌膚問題
最重要係唔洗清洗,就可以安心咁訓啦~
今次呢個面膜既主要成份包括有:
蘊含荷荷巴油,納米維他命複合物,白芒花籽油,甘草,葡萄籽油
韓國錦山蝸牛黏液,優質天然人蔘幹細胞,諾貝爾獲獎成份表皮生長因子
最重要係呢個面膜係一定一定係韓國度製造^^
沒有特別的設計,簡約的樽身只是白色的設計
其實唔洗咁多花神野反而仲更加抵買
打開樽蓋,就見到個出口位會有張小錫紙做保護~
而今次的Sleeping Mask 跟我之前用過有分別~
它唔係液體庄,反而係膏庄黎架啵~
其實品牌建議我地用約一粒果仁既大細~
不過我覺得真係要睇下你個面形啦xd
我係大臉之人,所以我會用上約圖中既3/4 份量左右~~
經過之前既原因,生粒粒既問題~攪到成個枕頭都係
我今次真係輕輕搽哂成面算啦,其實都幾淋既都算少少難推
但係佢就真係唔會令到你d 臉唔會痴住d野先~
雖然摸落去都係淋架啦,但係起碼望落去絕對唔覺得搽左野係面啦
都可以幾安心去訓教~~
咁因為我用左都係幾次,係唔係真係可以即時有亮白左既感覺呢?
我自己就真係唔太覺啦,不過Keep 到有彈性同埋可以令Skincare 吸收得更好
加上呢個韓國品牌,值得一試~
不過第二朝都係要洗面架,雖然佢話唔洗過水~
但係第二朝都要洗好面再搽野呀,唔係你塊面就好多細菌存在架啦xd
咁今次呢個Sleeping Mask 都值得一班懶人又想靚又唔想敷住Mask等個d人啦
如果你有興趣都可以到全線SaSa 有售!!
希望你也喜歡小妹今次的介紹
**以上產品資料由廠商提供,以上內容亦只是個人意見不代表所有人**


text:
隱蔽青年,呢個自從十幾年前已經有嘅形容詞,第一代嘅代表人物絕對係「阿源」;近日又有電視台節目,追縱一班目前喺香港嘅隱青.其實佢哋大都有一個共通點,同屋企人住喺公屋,吃喝食住都有家人照顧,曾經喺公開考試中失敗,然後就一直隱於家中,日日打機,唔去搵工作唔去旅行.總之生活開支都係來自遊戲機以及飲食.不過有個好直接嘅問題,就係從來呢班人就叫隱青,人人喊打,話佢哋係蛀米大蟲;但話畀大家知,如果家境好嘅,佢哋係富二代的話,絕對肯定佢哋唔會做隱青,點解?
有錢去玩叫「享受人生」
無錢,又唔想做嘢,咪日日留喺屋企打機,因為可以話零消費;但屋企有錢,咪可以周圍環遊世界,日日去唔同地方吃喝玩樂,到時呢啲仲可以畀人欣賞,叫做「識得享受人生」.
有錢開公司做傑青
做富二代,又唔想返工做嘢,又想打機,可以點?咪問Daddy拎啲錢搞下生意,就一於做E-Sports,自己做老闆又可以打埋機;加上啲人脈關係,隨時政府頒埋個傑青畀你多謝你為電競爭光添呀!
有錢有交際有朋友
無錢自然無活動,無活動自然無朋友,莫再幻想係女朋友;有錢就唔同,大把酒肉朋友,大把異性朋友,到時你唔使怕諗唔到活動,想宅喺屋企打機都難;實大把人介紹玩意畀你!